
Capitolul 1. Consumatorul este afacerea mea! la. Ce este 
marketingul şi la ce ne foloseşte? 

Marketingul sau arta de a satisface în cea mai mare măsură 
consumatorul devine şi în România o necesitate. Pe măsură ce oferta 
de bunuri şi servicii de consum crește pe piaţa românească, atât 
firmele producătoare cât şi firmele care desfac produse, întâlnesc pe 


piață consumatori tot mai pretenţioşi, al căror comportament a 
evoluat de la situația în care cumpărau orice la începutul anilor 1990 
(datorită ofertei reduse şi a cererii mari), la a alege între diferite 
produse conform unor criterii proprii, în prezent. 

Ce înseamnă acest lucru pentru firmele producătoare şi 
comerciante ale acestor produse? înseamnă că: 1) pentru a câștiga 
piaţa trebuie să satisfacă într-o mai mare măsură consumatorul și 2) în 
condițiile unei puteri de cumpărare scăzute ale consumatorului, 
poziția pe care o are firma (producătoare sau comerciantă) vis-ă-vis de 
competitorii săi are un rol în creştere în stabilirea strategiilor firmei. 

În aceste condiţii marketingul joacă un rol din ce în ce mai mare 
în obținerea succesului la nivel de firmă şi de aceea pe parcursul 
acestei lucrări vom încerca să aflăm împreună cum pot firmele folosi 
marketingul şi instrumentele sale pentru a-şi asigura succesul pe piaţă. 

Vom începe discuția noastră prin a vă propune să răspundețţi la 
următoarea întrebare: 

În iarna anului 2002 - 2003 firma Cris Tim a realizat o 
puternică campanie de publicitate TV produsului său Salam Săsesc. 
Ne-o amintim pe micuța sâsâită conversând cu mama şi cu Moș 
Crăciun recomandând „Sssalamul Sssăsesssc”. Cu toate că succesul 
campaniei de publicitate a fost enorm, firma Cris Tim a făcut una 
dintre cele mai mari greșeli de marketing. Care credeți că a fost 
greşeala de marketing făcută de firma Cris Tim? 

Firma a făcut o reclamă puternică Salamului Săsesc. Numele 
produsului „Salam Săsesc” este de fapt un nume generic, este numele 
unui tip de salam, ca şi salamul de vară sau salamul de casă. Prin 
modul în care au fost realizate reclamele de către firma Cris Tim, a fost 
promovat acest tip de produs în general și nu salamul săsesc al firmei 
Cris Tim. Practic firma Cris Tim prin faptul că nu a menţionat numele 
firmei în reclama sa ci numai numele generic al produsului, a făcut 
reclamă gratuită acestui tip de produs. Competitorul Campofrio a 
profitat de această reclamă gratuită şi a introdus imediat pe piață 
salamul săsesc de la Campofrio, la un preț mai mic decât cel de la Cris 
Tim. Chiar dacă gustul era diferit și au fost copii care au protestat că 
„acesta nu este Salamul Săsesc original”, firma Campofrio a reuşit să ia 
din cota de piaţă a firmei Cris Tim. Firma Cris Tim a încercat să 
omologheze numele de „Salam Săsesc” ca fiind marca sa, dar acest 
lucru nu a fost posibil deoarece termenul este folosit de foarte mulți 


ani ca termen generic şi nu poate fi omologat nici unei firme. În 
prezent firma Cris Tim încearcă să asocieze salamul săsesc cu numele 
firmei prin reclame de genul „Salamaul Săsesc de la Cris Tim”, alături 
de care se află imaginea micuţei sâsâite care a devenit deja simbolul 
acestui produs. Greşeala pe care a făcut-o firma a fost că nu a 
promovat numele de marcă al produsului, marca fiind de fapt bunul cel 
mai de preț al unei firme. 

Nu putem continua prezentarea noastră despre marketing fără 
a lua în discuţie modul în care marketingul este definit de specialişti. În 
acest scop am ales definiția dată marketingului de Asociația Americană 
de Marketing, ce reprezintă profesioniștii în marketing din SUA și 
Canada, țări unde practic a luat naștere marketingul ca știință. Așadar, 
marketingul este definit ca fiind: 

I Procesul de planificare şi executare a conceptelor de produs, a 
prețului, a promovării și a distribuţiei de idei, bunuri și servicii în 
vederea creării de schimburi care să satisfacă obiectivele indivizilor şi 
ale organizaţiilorI. 

Această definiție subliniază importanța schimburilor şi rolul lor 
în atingerea obiectivelor atât a celor care vând cât și a celor care 
cumpără, fie ei organizaţii sau indivizi. Schimbul reprezintă astfel un 
element vital în activitatea de marketing. 

Pentru ca procesul de marketing să aibă loc este necesară 
întrunirea a 4 factori: 

1. Existența a două sau mai multe părți a căror nevoi să nu fie 
satisfăcute. Presupunem că acum câţiva ani, în calitate de consumator 
ați avut o nevoie nesatisfăcută - dorinţa de a bea o băutură fără zahăr, 
dar care să aibă acelaşi gust cu Coca-Cola. În același timp, fără să ştiţi la 
cel mai apropiat magazin se aflau zeci de sticle de Diet 

Coke, așteptând să fie cumpărate. Acesta este un exemplu în 
care există două părți cu nevoi nesatisfăcute: voi în calitate de 
consumatori, care doreaţi să beţi un Cola 

Îi fără zahăr pe de o parte şi proprietarul magazinului care avea 
nevoie de cineva care să cumpere Diet Coke, pe de altă parte. 

2. Dorinţa şi abilitatea de a satisface aceste nevoi. Atât voi cât și 
magazinul doreaţi să vă satisfaceţi aceste nevoi încă nesatisfăcute. Voi 
aveaţi banii (abilitatea) de a cumpăra produsul cât și timpul de a vă 
deplasa la magazin, iar proprietarul magazinului avea nu numai 


dorința de a vinde produsul, dar şi abilitatea deoarece produsele erau 
stocate pe rafturile magazinului său. 

3. O modalitate prin care părţile să comunice. Tranzacţia de 
marketing, (de vânzare - cumpărare) nu va avea loc niciodată dacă voi 
în calitate de consumatori nu ştiţi că produsul există și locul unde îl 
puteţi găsi. În mod similar proprietarul magazinului nu ar stoca Diet 
Coke, dacă nu ar exista o piață pentru acest produs, dacă nu ar exista 
consumatori care să dorească să-l cumpere. În momentul în care voi 
vedeţi o reclamă la Diet Coke în ziar, atunci are loc comunicarea. 

4. Ceva care să fie schimbat. Marketingul are loc atunci când 
tranzacţia are loc, și atât cumpărătorul cât și vânzătorul schimbă ceva 
de valoare. În cazul acesta voi ați schimbat bani pe un Diet Coke, iar 
proprietarul magazinului a renunţat la un Diet 

Coke și a primit bani, care îi permit să își continue afacerea. 
Ambele părți atât voi 

(cumpărătorii) cât şi proprietarul magazinului (vânzătorul) ați 
câştigat ceva din acest schimb, satisfăcându-vă niște nevoi 
nesatisfăcute anterior. 

De-a lungul timpului ideea de marketing (conceptul) a parcurs 
mai multe etape de dezvoltare în funcție de elementele pe care s-a pus 
accentul în etapa respectivă. Astfel principalele abordări de marketing 
prezentate de Kotler et al.2 sunt: 

1 „AMA Board Approves New Marketing Definition”, Marketing 
News, March 1985, p.l. 

2 Kotler Philip, Armstrong Gary, Saunders John și Wong 
Veronica, Principiile Marketingului, Editura Teora 

(traducere), Bucureşti, 1999, pp. 36 - 42. 

1. Abordarea orientată către producţie. Firmele care se ghidează 
după acest concept consideră că pe piață vor fi preferate produsele 
care au prețurile cele mai scăzute și de aceea, conform acestei filosofii, 
firma ar trebui să se concentreze asupra îmbunătățirii eficienţei 
proceselor de producție și de distribuţie, astfel încât să scadă costurile 
şi să poată oferi produsele pe piață la un preţ mai mic. Firma Ford s-a 
bazat pe această filosofie când a creat modelul T, astfel încât costul 
acestuia să poată fi redus şi în consecinţă şi preţul, și mai multe 
persoane să şi-l poată permită. 

2. Abordarea orientată către produs. Firmele care funcționează 


pe baza acestei filosofii consideră că vor fi preferate pe piață (de către 
consumatori) produsele cele mai perfecționate, produse care au cele 
mai multe caracteristici de calitate, performanță şi noutate. În 
consecință, firma ar trebui să se concentreze asupra îmbunătățirii 
permanente a produsului. Această orientare generează o obsesie față 
de tehnologie, deoarece managerii în multe cazuri cred că 
superioritatea tehnică este cheia succesului. Această abordare poate 
duce la „miopia de marketing”. Spre exemplu, conducerea căilor ferate 
a considerat că utilizatorii doresc trenuri cât mai bune din punct de 
vedere calitativ și s-a concentrat pe realizarea unei călătorii cu trenul 
cât mai plăcute pentru călători. Conducerea firmei a trecut cu vederea 
faptul că utilizatorii erau interesați în obținerea unui serviciu de 
transport cât mai bun şi nu a unui tren cât mai bun. Astfel, ei nu au 
sesizat concurenţa ce li se făcea de către companiile aeriene şi firmele 
de transport auto. De fapt, nu fabricarea unor trenuri mai mari și mai 
bune ar fi răspuns cererii consumatorilor pentru acest serviciu (de 
transport) ci crearea unor alte forme de transport și dezvoltarea unor 
posibilități de alegere pentru consumator. 

3. Abordarea orientată către vânzare. Firmele care se bazează pe 
această concepție consideră că orice firmă dacă face efortul de vânzare 
şi promovare corespunzător va avea succes pe piață. Această abordare 
își găseşte aplicabilitate în cazul produselor fără căutare, pe care 
consumatorii nu se gândesc în mod normal să le cumpere, cum ar fi 
locurile de veci. O firmă care se ghidează după această concepție se 
concentrează de fapt asupra efectelor pe termen scurt, asupra 
profiturilor imediate, și nu asupra avantajelor financiare și de piață pe 
termen lung. 

4. Abordarea orientată către marketing. Firmele care își bazează 
activitatea pe această filosofie sunt cele care pun în centrul activității 
lor nevoile şi dorințele consumatorilor și satisfacerea lor, mai bine 
decât concurenta, bineînțeles în condiţiile obținerii de profit pentru 
firmă. Dacă facem o paralelă între concepția de vânzare şi cea de 
marketing, putem observa că cea de vânzare reprezintă o perspectivă 
dinspre interior spre exterior (promovez și vând pe piață ceea ce 
produc), în timp ce concepţia de marketing reprezintă o perspectivă 
dinspre exterior spre interiorul firmei (pornesc de la ceea ce dorește 
consumatorul şi produc ceea ce dorește consumatorul). Spre exemplu, 
firma Colgate Palmolive când a intrat pe piața românească şi a cercetat 


gusturile consumatorilor, a constatat că aceştia spre deosebire de 
consumatorii din alte ţări, preferă ca săpunurile să aibă un miros mai 
puternic. 

De aceea, firma, pe baza dorințelor consumatorilor a mărit 
conținutul în parfum al săpunurilor produse local pentru piața 
românească. 

5. Abordarea de marketing sodetal. Sunt firme care îşi bazează 
activitatea pe concepția de marketing, deci pe ideea de a satisface 
consumatorul, nevoile și dorinţele acestuia mai bine decât concurenţa, 
la care se adaugă și satisfacerea necesităţilor societății 

1. 

faptul că ideea pură de marketing ignoră posibilele contradicții între 
dorințele consumatorilor pe o perioadă scurtă de timp și bunăstarea 
lor pe o perioadă îndelungată de timp (necesitățile societății). În 
condițiile în care în prezent la nivel mondial există probleme legate de 
mediu, de criza materiilor prime, probleme economice la scară 
mondială, probleme de neglijare a serviciilor sociale, este necesară 
luarea în considerare la stabilirea politicilor de marketing a 3 aspecte: 
profiturile firmei, dorințele consumatorilor și interesele societății. 
Acesta este un concept mai nou, care este utilizat în ultimii ani de 
multe firme multinaționale în ţările unde pătrund. Spre exemplu, 
Coca-Cola sponsorizează învățământul superior în România; 
Pepsi-Cola sponsorizează baletul şi opera în Argentina. Acum câțiva 
ani Procter & Gamble a organizat în România o campanie 
promoțională prin care școlile ce reușeau să strângă un anumit număr 
de puncte, dat de achiziționarea de către elevi și familiile lor a unei 
cantități de produse cosmetice și de întreţinere a locuinţei, primeau de 
la firmă un calculator pentru şcoală. În acest fel firma răspundea 
nevoilor consumatorilor vânzând produse pe placul acestora (altfel nu 
s-ar fi cumpărat), îşi satisfăcea propriile interese crescând veniturile 
sale și satisfăcea şi o necesitate a societăţii românești în care școlile 
sunt slab dotate cu calculatoare, cedând o parte din veniturile firmei în 
acest scop. 

În România, foarte multe firme se mai bazează încă pe 
abordarea orientată către producție sau cel mult pe abordarea 
orientată către vânzare şi foarte puţine dintre firmele 100% româneşti 
au adoptat o abordare orientată către marketing, așa cum au procedat 


multe firme multinaționale ce operează pe piața românească. Scopul 
acestei lucrări este de a determina factorii de decizie din firme să se 
orienteze către marketing. 

O altă modalitate de a privi marketingul este prin evidenţierea 
rolului său la nivel de management al firmei, prin faptul că 
marketingul contribuie la stabilirea obiectivelor și strategiilor la nivel 
de firmă. Astfel, Doyle definește marketingul ca fiind: 

Procesul de management prin care se caută maximizarea 
veniturilor acţionarilor prin I dezvoltarea și implementarea 
strategiilor firmei prin care să se formeze relații de încredere de lungă 
durată cu consumatorii pe baza creării unui avantaj competitiv 
sustenabil3. 

Această definiție pune accentul pe maximizarea veniturilor 
proprietarilor și acţionarilor de afaceri, (măsurate ca dividende pe 
termen lung și creștere de capital) prin contribuția specifică a 
marketingului care formulează strategii de alegere a consumatorilor 
potriviți, de a forma relaţii bazate pe încredere cu ei şi de a crea 
avantaje și diferențe competitive. 

Ideea esențială în marketing este de a oferi consumatorilor 
valoare. Oferind valoare superioară consumatorilor, firma poate oferi 
mai departe și valoare superioară acţionarilor, în sistemul liber şi 
deschis al economiei de piaţă, indivizii aleg modul în care îşi vor 
cheltui banii. lar firmele intră în competiţie pentru a atrage cât mai 
mult din banii consumatorilor. Firmele care fac oferte ce nu sunt pe 
placul consumatorilor vor ieşi din afaceri deoarece nu generează 
lichidităţi cu care să plătească pentru materiale, muncă și capital. 

Abordarea de marketing care are în vedere crearea de valoare 
pentru consumator se bazează pe 3 principii: 

3 Doyle, Peter, Value-Based Marketing, John Wiley & Sons, 
Londra, 2000, p. 70. 

1. În primul rând, admite faptul că, consumatorii aleg între 
produse competitive, selectând pe cel care oferă (sau este perceput a 
oferi) valoarea cea mai bună. 

2. În al doilea rând, consumatorii nu doresc produse și servicii 
de dragul acestora, ci cu scopul satisfacerii nevoilor pe care le au. 
Aceste nevoi pot fi emoționale (ex: să îl facă să arate bine), economice 
(ex: să coste puţin), dar cel mai probabil va fi o combinaţie a celor 


două. Valoarea unui produs este dată de capacitatea lui de a satisface o 
nevoie a consumatorului. 

3. În al treilea rând, în loc de a obține o tranzacţie cu 
consumatorul, firma va avea în vedere crearea unei relații pe termen 
lung bazată pe încredere, prin care consumatorii să rămână loiali 
firmei, continuând să cumpere de la aceasta. 

Pentru a putea oferi această valoare superioară consumatorilor 
firma trebuie în primul rând să înțeleagă nevoile consumatorilor. Ideea 
de bază în această abordare de marketing este că orice produs sau 
serviciu ar produce firma, acesta NU este dorit de consumator. Ceea ce 
doreşte consumatorul este satisfacerea nevoilor sale și rezolvarea 
problemelor sale. O tânără fată nu îşi petrece întreagă după-amiază de 
sâmbătă prin magazine pentru că doreşte să-şi cumpere o rochie, ci 
pentru că doreşte să arate bine la petrecerea de sâmbătă seara. În mod 
similar un manager nu comandă computere în valoare de 1 milion 
$ pentru că dorește aceste produse, ci pentru că el este convins că ele îi 
vor permite firmei sale să-şi îmbunătăţească profitabilitatea. În mod 
natural consumatorii se duc la firme despre care cred că le pot rezolva 
problemele. A înțelege consumatorii şi a le rezolva problemele mai 
bine decât o pot face ei înşişi sau decât o pot face competitorii, este 
adevărata provocare a marketingului unei firme. Valoarea astăzi vine 
din cunoaștere, nu din produse. Profiturile vin din rezolvarea 
problemelor consumatorilor. Produsele sunt numai mijloacele prin 
care se oferă consumatorilor soluţii. 

Operatorii de marketing de succes sunt cei care ascultă, țin 
consumatorii entuziasmați și generează idei. Sunt cei care observă 
oportunități ce se află la mare distanţă. Sunt cei care simt pulsul pieţei, 
dar și al firmei în care lucrează, sunt cei care interacționează cu toată 
lumea. Sunt cei care devin misionari ai produselor lor, cei ce creează 
entuziasm, cei ce îşi privesc produsele cu ochii clienţilor lor. 

Un produs/serviciu trebuie să se vândă de 4 ori până ajunge la 
consumator: prima dată trebuie să se vândă de pe raft când atrage 
inițial atenţia consumatorului (mesajul cheie de prezentare a 
produsului este foarte important); a doua oară trebuie să se vândă la 
casă sau la momentul semnării contractului, deoarece consumatorul va 
căuta să găsească orice aspect care să-l împiedice să cumpere produsul. 
De aceea beneficiul emoţional perceput de consumator joacă un rol 
important în această etapă; a treia oară produsul trebuie să se vândă 


când este utilizat, firma trebuind să livreze întotdeauna mai mult decât 
se așteaptă consumatorul şi a patra oară produsul trebuie să se vândă 
după ce a fost folosit, astfel încât consumatorul să continue să-l 
cumpere şi în viitor. 

Pentru a avea succes în marketing vă recomandăm să urmaţi 
următoarele 10 sfaturi: 

1. Rezolvaţi problemele consumatorilor. Gândiţi în termeni de 
beneficii, și nu de trăsături. Propunerile de marketing de succes nu 
încep de la un produs, ci răspunzând unei probleme a consumatorului. 

2. Învăţaţi să stăpâniţi haosul și să conduceţi în condiţii de haos. 
Lucrurile nu se desfăşoară în ordine în afaceri, nici chiar atunci când 
totul este planificat foarte bine. Un bun operator de marketing va găsi 
o regulă după care evoluează vânzările, acolo unde nu pare să existe 
vreuna. 

1. 

3. Dezvoltaţi relații odată cu realizarea vânzărilor. Cea mai mare 
parte a persoanelor pot vinde un produs bun odată. Dar crearea 
relațiilor este cea care asigură vânzările viitoare (mai ales în domeniul 
serviciilor). 

4. împrumutați idei de la competitori. Faceți acest lucru fără 
niciun fel de remuşcări. 

Aflaţi cum va reacționa competiția la strategiile firmei voastre, 
aflați care sunt punctele forte şi care sunt punctele slabe ale 
produselor competitoare. Deveniţi cel mai bun prieten și client al 
competitorului vostru până îi cunoaşteţi produsele la fel de bine ca și 
el. 

5. Ascultaţi. A şti să asculți este o artă. Consumatorii vă vor oferi 
atâtea informaţii câte aveţi nevoie dacă știți să-i ascultați. Operatorii 
de marketing de succes pun întrebări și ascultă! Cea de-a doua parte 
(ascultarea) este momentul în care cea mai mare parte a oamenilor 
greşesc. Este practic imposibil din punct de vedere fizic să vorbiţi şi să 
ascultați în acelaşi timp. Un operator de marketing slab va petrece mai 
mult timp vorbind decât ascultând. Consumatorii vă vor spune tot ce 
aveți nevoie să știți despre cum să-i faceți să vă cumpere produsul, 
dacă știți să-i întrebaţi şi să-i ascultați. Operatorii de marketing buni 
sunt cei ce pun întrebări și ştiu când să tacă. 

6. Căutaţi încontinuu modalităţi de îmbunătăţire a produselor 


firmei! Porniţi tot timpul de la ideea că produsul ideal nu a fost încă 
descoperit şi încercaţi să găsiți soluţii pentru îmbunătăţirea 
produsului. 

7. Nu vă autocompătimiţi niciodată. Este foarte uşor să vă vedeţi 
ca fiind o victimă pentru că produsul vostru nu e ideal și competiția 
este puternică. Acestea sunt toate lucruri temporare. Întotdeauna vor 
exista lucruri negative, dar le veţi face față prin transformarea lor în 
atuuri în activitatea de vânzare. 

8. Gândiţi proactiv în permanenţă. ldentificați problemele 
înainte ca ele să aibă loc şi încercaţi să găsiți posibile soluții. Vor 
apărea întotdeauna probleme la care nu v-aţi gândit când aţi conceput 
o strategie. 

9. Reţineţi tot felul de detalii ce par a fi neimportante. Aspectele 
reținute nu trebuie să fie legate direct de problema avută în vedere. 
Soluţiile pot veni de la mici detalii ce par a fi neînsemnate. Răspunsul 
la întrebări se găsește de multe ori în subconștient, așteptând să iasă la 
suprafață la momentul potrivit. 

10. Trăiți și respiraţi marketing! Căutaţi şi urmăriți oportunități 
24 de ore din 24. Oportunităţile nu vin după voi să vă bată pe umăr, ele 
trebuie căutate. Oportunităţile nu lucrează între 8 - 16. Programul de 
lucru este acesta, dar creierul când gândeşte nu ține cont de acest 
program, ideile vă pot veni în timp ce faceţi alte lucruri. Notaţi repede 
ideile și aprofundațţi-le ulterior. 

Până în prezent abordarea tradițională de marketing a deservit 
afacerile foarte bine. În ultimii ani trecerea de la economia industrială 
la economia informaţională a ridicat întrebări legate de cât de 
adecvate sunt practicile de marketing convenţionale la strategiile de 
astăzi şi de mâine. Computerele, Internetul, comunicarea fără fir şi alte 
astfel de noi tehnologii creează oportunităţi, dar și dificultăți. Există o 
serie de alte schimbări care afectează activitățile de marketing: 
supercompetiţia, trecerea puterii de la producători către detailiştii de 
mărime foarte mare, creşterea puterii consumatorilor, existența unor 
consumatori mult mai bine informaţi, luarea în considerare de către 
consumatori a preţului şi a raportului calitate/preț, asemănarea 
mărcilor şi scăderea loialității față de marcă, scăderea eficacităţii 
publicităţii în masă, creşterea rolului marketingului direct și 

Marketingul, premisa succesului în afaceri a relaţiilor publice. 
Practic piețele se schimbă mai repede decât marketingul. Astăzi 


majoritatea strategiilor de marketing sunt învechite. 

Odată cu apariţia World Wide Web-ului, ne deplasăm către o eră 
nouă în marketing, în această eră a tehnologiei informaţionale, 
consumatorii sunt cei ce țintesc firmele și nu invers cum se întâmplă în 
marketingul tradițional. Vânătorii devin cei vânațţi. Firmele trebuie să 
regândească modul în care identifică, realizează și furnizează valoare 
consumatorilor. Ele trebuie să cultive relații cu consumatorii având loc 
trecerea de la abordarea „consumatorul-țintă” la „consumatorul-o 
relaţie ce trebuie cultivată”. 

În concluzie, orice organizație de la producţie la servicii, de la 
industrie la comerţ, va obține succesul pe piață dacă se va ghida după 
principiul: „Consumatorul este afacerea mea!” 

În mod natural, motivul pentru care există o afacere este 
obţinerea de venituri şi pe baza acestora obţinerea de profituri. Acest 
lucru nu se poate obține decât oferind bunuri și servicii care să 
satisfacă consumatorul, care să se vândă și astfel să aducă veniturile și 
profiturile dorite. Produsele nu se vor vinde, decât dacă satisfac o 
nevoie a celui ce le cumpără. Ele nu pot satisface aceste nevoi, decât 
dacă nevoile sunt cunoscute, înțelese și vizate de firmă. Numai prin 
cunoaşterea şi satisfacerea nevoilor consumatorilor, firma poate 
obține succesul. Pentru a cunoaște consumatorii, firma trebuie să 
răspundă la 3 întrebări majore: 

1. Ce trebuie să cunoaştem despre consumator? 
Comportamentul său. 

2. Cum putem cunoaşte consumatorul? Prin studierea 
comportamentului său. 

3. De ce este nevoie să cunoaştem consumatorul? Pentru a 
segmenta piața și a alege segmentul de piață cel mai potrivit și pentru 
a formula strategiile de marketing adaptate în mod special 
consumatorilor vizați. 

l.b. Ce trebuie să știm despre consumatorii noștri? 

Aş dori să începem discuția noastră despre consumatori şi ceea 
ce dorim să cunoaştem despre ei cu o glumă. 

Într-o zi un câine intră într-un bar. Se urcă pe un scaun la bar și i 
se adresează barmanului: 

Câinele: Doresc o bere. 

Barmanul (în timp ce turna): Costă 50.000 lei. 

Barmanul (după o pauză): Uau, aş vrea să te întreb Nu prea vin 


câini vorbitori pe aici... 

Câinele: La preţurile pe care le aveţi, nu mă miră. 

Aşa cum numai umorul o poate face, această glumă ne arată un 
adevăr pe care mulţi îl considerăm prea neplăcut pentru a-l admite. 
Adevărul este că majoritatea avem puncte de vedere diferite unii față 
de ceilalți. Astfel, pentru multe firme consumatorii lor sunt la fel de 
ciudaţi și necunoscuţi ca şi „câinele vorbitor”. În mod similar pentru 
mulți consumatori singurul lucru care contează despre un produs este 
prețul. Vânzătorul şi cumpărătorul au întotdeauna puncte de vedere 
diferite. Diferența poate fi mai mică sau mai mare, dar ea există. 
Marketingul este cel care dorește să micșoreze această diferenţă. Este 
cel care dorește să depășească punctul de vedere al firmei pentru a-l 
putea înţe 

Luminița Nicolescu lege pe cel al consumatorului. Numai un 
produs care este relevant din punct de vedere al consumatorului este 
un produs ce se deosebeşte de alte produse concurente şi va fi 
cumpărat de consumatori. De aceea înțelegerea consumatorului și a 
comportamentului său este esenţială pentru a avea un marketing de 
succes. 

Prin studierea comportamentului consumatorului firma este 
interesată să afle cum alege consumatorul produsul și care sunt 
factorii care influențează comportamentul consumatorului. Cu alte 
cuvinte cum ia el decizia de cumpărare şi care dintre caracteristicile 
sale și ale mediului îi influențează această decizie? 

Există un număr de întrebări cheie la care firma trebuie să 
răspundă pentru a putea caracteriza comportamentul consumatorului: 

Cine sunt consumatorii noștri? Din cine este formată piața 
noastră? 

Ce cumpără consumatorul? 

De ce cumpără consumatorul? 

Cine participă la decizia de cumpărare? 

Când cumpără consumatorul? 

Unde cumpără consumatorul? 

Există 3 mari categorii de consumatori pe orice piaţă: 
consumatorii individuali, numiţi şi consumatori finali care sunt formaţi 
din indivizi, din populaţie atunci când cumpără şi utilizează un bun sau 
un serviciu; consumatorii organizaţionali, numiţi şi consumatori 
industriali, care sunt firme și alte organizații ce cumpără şi utilizează 


un produs sau un serviciu și consumatori guvernamentali, care sunt de 
fapt o categorie aparte a consumatorilor organizaționali datorită 
trăsăturilor specifice pe care le au: birocraţie, procese decizionale 
greoaie și încete, favorizarea furnizorilor interni. 

În cazul consumatorilor individuali există 4 mari categorii de 
factori care influențează comportamentul acestora: factori culturali, 
factori sociali, factori personali și factori psihologici. 

1. Factorii culturali cuprind aspecte precum cultura națională şi 
cultura secundară. 

Cultura naţională se referă la valori, percepții, preferinţe, 
modele de comportament pe care o persoană le învață în timpul 
copilăriei, în familie şi la şcoală. În funcţie de această cultură naţională 
comportamentul consumatorilor din diferite țări va diferi, iar în cazul 
în care firma vinde şi peste hotare este necesar să se studieze modul în 
care cultura națională a unei țări influențează comportamentul 
consumatorului față de produsul firmei. Spre exemplu, o firmă 
producătoare de medicamente a constatat că în Marea Britanie şi 
Olanda se preferă tabletele, în Franța se preferă supozitoarele, iar în 
Germania se preferă injecţiile. Dar în România? Practic firma 
respectivă va trebui să înglobeze aceeași substanță activă sub diferite 
forme pentru a răspunde dorințelor consumatorilor din ţările 
respective (în funcție de percepția acestora asupra modului în care 
substanţa activă este mai eficientă). 

În acelaşi timp există elemente specifice culturale chiar în 
cadrul aceleiași culturi naționale (culturile secundare) ce se 
diferențiază pe regiuni geografice (Moldova, Transilvania, Muntenia), 
pe grupuri religioase (ortodocşi, catolici) sau pe diferite naționalități 
(români, maghiari, nemți, bulgari etc). Spre exemplu, bucătăria 
românilor din România diferă de bucătăria maghiarilor din România, 
care mănâncă mai condimentat folosind mai mult boia. Vânzarea a 
diferite tipuri de boia (dulce, iute etc) este mai mare în zonele unde 
trăiesc maghiari. Culturile secundare religioase sunt reflectate în 
obiceiuri diferite, cum ar 

Marketingul, premisa succesului în afaceri fi mucenicii de 9 
martie în fiecare an: în Muntenia aceştia se gătesc cu zeamă, în 
Moldova ca niște cornuri unse cu miere și nucă, iar în Transilvania 
obiceiul nu există deloc. 

S-a constatat în economiile occidentale și în ultimii ani şi în 


România, faptul că au apărut culturi secundare pe grupe de vârstă. 
Spre exemplu, adolescenţii au propriile lor valori ce aparțin tuturor 
celor cuprinși în acea grupă de vârstă: se îmbracă similar, ascultă 
aceeași muzică etc. 

2. Factorii sociali cuprind aspecte precum grupurile de referință, 
familia şi statutul social. 

Grupurile de referință sunt acele grupuri ce au o influență 
directă sau indirectă asupra atitudinii și comportamentului unei 
persoane. Întâlnim grupuri de referință asociative (la ale căror valori 
aderăm, fiind grupuri din care facem parte sau la care aspirăm) şi 
grupuri de referință disociative (de ale căror valori ne disociem și pe 
care le ocolim). Pentru marketing grupurile de interes sunt grupurile 
asociative, şi dintre acestea fac parte prietenii, colegii, vecinii, 
grupurile religioase, grupurile profesionale, grupurile de relaxare și 
altele. Cunoașterea grupurilor de referință ale consumatorilor noștri 
este importantă deoarece ele reprezintă punct de comparație pentru 
consumator cât şi sursă de informații. Spre exemplu, când mergeţi la 
facultate sau la serviciu şi vedeți un coleg sau o colegă care are o 
pereche de pantofi nouă care vă place, vă doriți un astfel de produs 
pentru că el corespunde valorilor voastre şi mediului în care vă 
desfășuraţi activitatea (grupul de referință reprezintă punct de 
comparaţie). În același timp vă întrebaţi colegul sau colega de unde a 
cumpărat produsul respectiv, deci folosiți practic grupul de referință 
ca sursă de informații. 

Familia este grupul de referință cel mai important deoarece 
influențează cel mai mult comportamentul consumatorului și de aceea 
îl vom discuta în mod separat. Familia în care persoana s-a născut 
(părinți, fraţi şi surori = familia de bază) este cea în care se formează 
anumite modele de comportament pe care persoana le învață din 
copilărie şi care îi vor influența deciziile pe parcursul întregii vieți. 
Consumatorul ajuns la maturitate va prefera aceleaşi produse și mărci. 
Spre exemplu, în prezent cu toate că odată cu deschiderea pieţei 
românești varietatea de produse a crescut foarte mult pe piață 
(apărând produse mai bune din punct de vedere calitativ), mulți 
consumatori maturi cumpără încă „Eugenii” şi unt românesc, deoarece 
au consumat aceste produse pentru mulți ani în copilărie şi s-au 
obişnuit cu ele. Acest comportament determină firmele în a-și atrage 
consumatorii încă de când sunt copii şi a încerca să-şi formeze o bază 


de consumatori loiali pentru când aceştia vor ajunge la maturitate. 
Spre exemplu, McDonald's este un produs pentru familie care se 
adresează cu produse/servicii special destinate copiilor (produsul 
Happy Meal, zile onomastice organizate pentru copii) astfel încât 
aceştia să revină şi la maturitate. 

Familia pe care consumatorul și-o formează la maturitate 
(familia de procreere) îi influențează și ea deciziile de cumpărare şi de 
consum aşa cum vom vedea când vom discuta despre luarea deciziei 
de cumpărare şi despre rolurile la cumpărare. 

Statutul social influențează tipurile de produse pe care 
consumatorul le va cumpăra deoarece acesta va încerca să 
achiziționeze produse ce vor exprima statutul persoanei în societate, 
produsele cumpărate reprezentând de fapt un simbol al statutului 
persoanei respective. Spre exemplu, când un individ de-a lungul anilor 
a înaintat în cadrul firmei în care lucra și a ajuns directorul general al 
firmei, cei din jurul lui i-au făcut observație 

Luminița Nicolescu că fumează tot țigări fără filtru (aşa cum era 
obişnuit), care nu mai corespund noului său statut social. 

3. Factorii personali se referă la aspecte ca vârsta, stadiul din 
ciclul de viață, ocupaţie, venituri, personalitate, stil de viață. 

Ciclul de viață al persoanei. Oamenii cumpără produse şi servicii 
diferite de-a lungul vieţii. În primii ani de viață mănâncă mâncăruri 
pentru copii, cea mai mare parte a vieţii mănâncă cea mai mare parte a 
alimentelor existente şi mănâncă mâncăruri dietetice în ultimii ani de 
viață. Preferințele legate de un produs vor diferi de la un consumator 
la altul în funcție de etapa din ciclul de viaţă al unei persoane, în care 
se află. Spre exemplu, o firmă ce oferă produse turistice trebuie să țină 
seama de acest lucru când vinde un sejur la mare. Un tânăr necăsătorit 
își va dori distracţie, soare, mare, agitaţie; o familie cu copii mici își va 
dori liniște, curăţenie, igienă, facilități de joacă pentru copii, iar 
persoanele în vârstă vor dori odihnă, prețuri mici, tratamente de 
sănătate. Știind aceste lucruri firma va trebui să ofere fiecăruia ce-și 
doreşte pentru a putea vinde serviciile sale. 

Veniturile şi ocupaţia pot influența și ele ce cumpără un 
consumator. La începutul anilor 1990, un student din Timișoara ieșise 
la plimbare cu prietena lui. Era vară, era cald şi s-au oprit la un chioşc 
dorind să bea ceva: 

Studentul: Două pahare cu sifon, vă rog. 


Vânzătorul: Dar avem Coca-Cola. 

Studentul (puţin iritat): Daţi-mi vă rog două pahare cu sifon. 

Vânzătorul: Dar avem Coca-Cola gratis. 

Studentul: Bine, atunci dați-mi două Coca-Cola. 

Veniturile vor limita întotdeauna ce poate cumpăra un 
consumator, indiferent de sentimentele pe care le are față de produs, 
alegerea lui depinzând de situaţia materială pe care o are. 

Stilul de viaţă se referă la modul în care oamenii îşi exprimă 
personalitatea. Acesta include activitățile pe care le desfășoară o 
persoană (distracție, sport, vacanțe, muncă), interesele pe care le are 
(familie, mâncare, recreere, modă, muzică) cât şi opiniile sale (despre 
educaţie, despre politică, despre religie și despre bunăstare în 
societate). Stilul de viață va influența ce cumpără consumatorii, 
necesităţile lor diferind în funcție de ce este mai important pentru ei. 

În România o cercetare efectuată cu 2000 de subiecţi cu vârsta 
peste 16 ani, pe baza a aproape 1.000 de variabile, a identificat 
existenţa a 3 categorii de stiluri de viață ce includ 8 subsegmente în 
total4: 

A. Stilul de viaţă orientat spre trecut: Supraviețuitorii (19%) și 
Tradiţionaliștii Pasivi 

(21%). Persoanele care au acest stil de viață aparțin mai 
degrabă generaţiei vârstnice care întâmpină dificultăți în adaptare la 
schimbările curente. Inerția şi pasivitatea caracterizează aceste 
persoane. Aceștia au venituri mici şi le este greu să supraviețuiască 
într-o lume în care vechile lor valori (legate de gândirea comunistă) 
par lipsite de sens. Mulţi dintre ei au nostalgia „vremurilor bune ale 
socialismului”. 

B. Stilul de viață orientat spre prezent: Atemporalii (12%), 
Familiștii Tradiţionalişti 

(7%) şi Familiştii Sofisticați (10%). Acest stil de viaţă include 
persoanele concentrate asupra prezentului, încercând rezolvarea 
problemelor imediate. Aceste persoa 

4 http: http://www.daedalus.ro/lifestyle/ indexro.htm 

Marketingul, premisa succesului în afaceri ne au făcut față 
schimbărilor până acum, deşi stilul lor de viață s-a depreciat oarecum 
în ultimii ani. Familia și Dumnezeu sunt cei care îi ajută să-şi găsească 
echilibrul interior. Manifestă un optimism moderat, dar au un 
sentiment de neliniște față de viitor. 


C. Stilul de viață orientat spre viitor: Aspiranțţii (10%), Imitatorii 
(9%), Ambiţioşii (12%). Acest stil de viață include persoanele care 
privesc schimbarea ca pe o oportunitate de evoluţie personală în plan 
social. Aceștia sunt destul de tineri, încrezători şi adaptabili. Banii, 
cariera şi succesul sunt principalii factori motivatori ai acțiunilor lor. 
Exprimă optimism cu privire la viitorul lor. 

Persoanele aparținând diferitelor stiluri de viață vor avea 
comportamente diferite la consum în legătură cu diferitele produse. 

Personalitatea se referă la modul în care o persoană 
reacționează în mod repetat în anumite situaţii. Principalele trăsături 
de personalitate vizează modul în care o persoană interacționează cu 
alții, şi ele pot fi dominanţă, ascultare, agresivitate, introvertire, 
extrovertire şi altele. S-a constatat, spre exemplu, că fumătorii sunt 
mai agresivi și mai dominanți, şi deloc ascultători, iar persoanele 
ascultătoare preferă să cumpere mărci de produse bine cunoscute. 

4. Factorii psihologici includ aspecte ca motivaţie, percepție, 
atitudini și opinii. Motivația este forța energizantă ce generează 
comportamente ce satisfac o nevoie. Un individ are nenumărate nevoi, 
iar motivaţia de a cumpăra provine tocmai din existenţa acestor nevoi 
şi a existenţei impulsului ce îl împinge de la spate să cumpere. Una 
dintre cele mai cunoscute teorii privind motivaţia este teoria lui 
Maslow care clasifică nevoile unei persoane în 5 categorii. Nevoia 
satisfacerii unei categorii superioare de nevoi apare conform acestei 
teorii în momentul în care nevoile de pe nivelul imediat inferior au fost 
satisfăcute. Cele 5 nivele de nevoi identificate de Maslow, începând de 
la nivelul de bază, sunt: 

a. Nevoile fiziologice (sete, foame, somn, sex, aer) ce trebuie 
satisfăcute primele și care sunt absolut necesare pentru supraviețuire. 

b. Nevoile de siguranță reprezintă următorul nivel de nevoi pe 
care o persoană doreşte să şi le satisfacă îndată ce şi-a satisfăcut 
nevoile fiziologice. Aceste nevoi sunt legate de spiritul de 
autoconservare și de asigurare a unei bunăstări fizice. Produse precum 
alarmele sau detectoarele de fum pot satisface astfel de nevoi de 
siguranţă. 

c. Nevoile sociale sunt nevoi de dragoste, prietenie, apartenenţă. 
Produse precum serviciile de asigurări, serviciile matrimoniale, 
parfumurile, încearcă să satisfacă astfel de nevoi. 

d. Nevoile personale ca nevoia de realizare, de respect de sine, 


de prestigiu, de stimă pot fi satisfăcute achiziționând produse ce 
reflectă un anumit statut. 

e. Nevoia de autoperfecționare implică sentimentul de 
autorealizare. Spre exemplu, un consumator își poate satisface nevoia 
de autorealizare cumpărând un vin scump de la un negustor de vinuri, 
etalându-și astfel cunoștințele în domeniu. 

Una și aceeași nevoie poate fi satisfăcută în mai multe feluri 
(consumând mai multe produse). Spre exemplu, nevoia de a mânca 
poate fi satisfăcută cumpărând produse de la magazin și gătindu-le 
acasă, mergând la un fast food, primind mâncarea acasă sau la birou 
printr-o firmă ce livrează la domiciliu etc. Acest lucru arată că firmele 
intră în competiţie pentru a satisface una şi aceeași nevoie. 
Consumatorul va alege acel produs și acea firmă care îi va satisface 
nevoia într-o mai mare măsură. Anumite servicii ce vor 

Luminița Nicolescu satisface nevoia fiziologică de bază de a 
mânca pot satisface și alte nevoi din piramida lui Maslow, precum 
nevoia de socializare, când consumatorul iese la fast food cu prietenii, 
sau nevoia de stimă când consumatorul se duce la un restaurant 
scump. 

Percepția. În general o persoană motivată este gata să acționeze 
(să cumpere), dar măsura în care ea va acționa sau nu, depinde de 
percepţia pe care consumatorul o are despre produsul respectiv. 
Pentru unii o mașină BMW poate reprezenta un semn de realizare, 
pentru alții poate reprezenta un lucru ostentativ. Totul depinde de 
percepţie, de procesul prin care un individ selectează, organizează și 
interpretează informaţia. Percepția unei persoane este în general 
selectivă, deoarece creierul consumatorului mediu, care operează 
într-un mediu complex și este expus unui număr ridicat de informații, 
nu reține tot, ci selectează în mod automat informația. O persoană 
înfometată va observa mai repede o reclamă de la Pizza Hut sau 
McDonald's decât o persoană căreia nu îi este foame, deoarece prima 
este predispusă la produse alimentare, resimțind nevoia de a mânca. 
Tocmai datorită faptului că toți consumatorii au percepţia şi memoria 
selectivă, firme de mobilă, de automobile și de alte produse oferă 
consumatorilor broşuri şi cataloage de luat acasă care le pot reaminti 
acestora de produsele văzute la expoziţiile firmelor. 

Percepția joacă un rol major în riscul perceput de un 
consumator când achiziționează un produs. Riscul perceput la 


achiziționarea unui produs se referă la sentimentul de nesiguranţă pe 
care îl are un consumator atunci când cumpără un produs și nu ştie 
cum va fi produsul așteptându-se să aibă anumite trăsături negative. 
Consumatorii pot percepe riscuri financiare sau economice (îmi pot 
permite să plătesc 15.000.000 lei pe această pereche de schiuri?), 
riscuri fizice (Sunt oare în siguranță să utilizez cuptorul cu 
microunde?), riscuri de performanţă (Oare îmi va colora părul această 
vopsea de păr?) şi riscuri sociale (Ce vor spune prietenii mei dacă voi 
purta această bluză?). 

Atitudinile şi opiniile consumatorilor față de anumite produse 
influențează în mod firesc comportamentul lor la cumpărarea acestor 
produse. Atitudinile și opiniile pe care consumatorii le au despre 
produse reflectă de fapt imaginea pe care ei o au despre aceste 
produse. Oamenii cumpără produse pe baza imaginii pe care o au 
despre ele, de aceea este important să cunoaștem aceste atitudini și 
opinii. Studii realizate în diferite țări au arătat că obiceiurile de a 
mânca ale consumatorilor au tendinţa de a trece de la obiceiul de a 
mânca acasă la a mânca în oraş la fast food sau în restaurante din 
cadrul centrelor comerciale. Chiar şi cei ce mănâncă acasă preferă să 
cumpere produse semipreparate care pot fi gătite repede. Totuși 
obiceiurile diferă de la o țară la alta, în timp ce în SUA 40% din 
populaţie ia cina în oraș, în Europa numai 20% din populaţie ia cina în 
oraș. Şi în România o parte a populaţiei cu venituri medii și ridicate ia 
cina la restaurant mai frecvent în prezent față de acum 10 ani, spre 
exemplu. 

Comportamentul consumatorilor organizaționali este și el 
influenţat de un număr de factori: factori de mediu, factori de natură 
organizatorică, factori interpersonali și factori individuali. 

1. Factorii de mediu se referă la aspecte ce vin din afara firmei 
client şi cuprind elemente ca nivelul cererii (dacă cererea pentru 
produsele firmei client este mare, aceasta va avea resurse financiare şi 
va achiziționa anumite tipuri de produse), evoluţia concurenţei (dacă 
concurența pentru produsul pe care doreşte să-l vândă firma este 
mare, clientul meu va avea de unde să aleagă și va avea o putere de 
negociere mai mare), schimbă-Marketingul, premisa succesului în 
afaceririle tehnologice (orice noutate în domeniul tehnologiei legată de 
produsul firmei poate determina consumatorii să ceară produse ce 
înglobează ultima tehnologie) etc. 


2. Factorii organizatorici se referă la obiectivele, politicile, 
procedurile, sistemele şi modul de organizare folosite în firma client 
care îi pot influența luarea deciziei de cumpărare. Spre exemplu, dacă 
activitatea de aprovizionare este centralizată la nivelul unui 
departament central de aprovizionare este mult mai probabil ca, 
considerentele economice să primeze la luarea deciziei de cumpărare. 
Dacă activitatea de aprovizionare este descentralizată la nivel de 
departamente, este mai mult probabil să primeze criterii tehnice în 
luarea deciziei de cumpărare ținând cont că cei ce vor utiliza produsul 
sunt cei care iau decizia de cumpărare. 

3. Chiar dacă o achiziţie este realizată de o firmă, cei ce iau 
deciziile sunt tot oamenii, ei influențând luarea deciziei în firmă. De 
aceea, ultimele două categorii de factori, factorii interpersonali şi 
factorii individuali, se referă la cum pot influența participanţii la luarea 
deciziei de achiziție, decizia în sine. Factorii interpersonali se referă la 
autoritatea, la statutul sau puterea de convingere a celor ce iau decizia. 
Managerii vor avea un grad mai mare de influențare a deciziei decât 
alții, la fel ca şi persoanele cu o putere mare de convingere. Factorii 
individuali se referă la vârsta, educaţia, venitul, personalitatea, 
atitudinea față de risc a celor ce participă la decizia de cumpărare a 
organizației, închipuiți-vă modul în care se iau deciziile de dotare cu 
calculatoare într-o firmă care are un director cu vârsta în jur de 60 de 
ani față de o altă firmă (posibil concurentă) care este condusă de un 
director în vârstă de 35 de ani. Dacă managerul este inginer aspectele 
tehnice vor prima în luarea deciziei de cumpărare; dacă managerul 
este economist, probabil aspectele economice vor prima în luarea 
deciziei de cumpărare. 

În afara acestor factori ce pot influența decizia de cumpărare, 
trebuie să fim interesați în modul în care ia efectiv consumatorul 
decizia de a cumpăra sau nu produsul firmei. De aceea ne vom opri 
asupra etapelor procesului de cumpărare. 

În cazul consumatorului individual, au fost identificate un 
număr de etape prin care consumatorul trece în luarea deciziei de 
cumpărare: 

1. Recunoașterea existenței unei nevoi este prima etapă în 
procesul luării deciziei de cumpărare. Procesul de cumpărare începe 
când consumatorul recunoaşte că are o nevoie nesatisfăcută (diferența 
dintre o stare prezentă şi o stare dorită). Nevoia poate fi generată de 


stimuli interni (foamea, setea) sau de stimuli externi (consumatorul 
trece pe lângă un grătar cu mititei și i se face poftă; consumatoarea 
admiră pantofi pe care şi i-a luat colega și doreşte și ea; consumatorul 
vede o reclamă pentru petrecerea vacanței la Costineşti și dorește și 
el). Operatorii de marketing trebuie să identifice stimulii care 
determină interesul consumatorului pentru un anumit produs şi să 
întocmească programe de marketing care să ia în considerare acești 
stimuli. 

Exemplu 1: Când consumatorul dorește să bea o cană cu lapte și 
constată că nu mai este lapte în frigider are loc identificarea unei 
nevoi. 

Exemplu 2: Când o familie de tineri se mută la casă nouă, ei 
doresc să-și ușureze munca de a curăța casa și să cumpere un 
aspirator. 

2. Căutarea informaţiilor este următoare etapă în procesul de 
cumpărare. După ce își dă seama că are o nevoie nesatisfăcută, 
consumatorul începe să caute informaţii pentru a-și satisface acea 
nevoie. În primul rând consumatorul încearcă să-și amintească ce a 
folosit în trecut și a fost mulțumit (surse interne de informaţii). El 
poate 

Luminița Nicolescu de asemenea folosi surse externe de 
informaţii: surse personale (familie, prieteni, vecini, cunoștințe), surse 
comerciale (reclame radio, TV, distribuitori, ambalaje, afișe) sau surse 
publice (documentare TV, articole de ziare, reviste de specialitate). 
Sursele comerciale îl informează pe consumator, dar sursele personale 
legitimează şi evaluează produsele. Un medic poate afla despre un nou 
medicament de la TV, dar va discuta cu alți medici pentru a evalua noul 
produs. Operatorii de marketing trebuie să identifice sursele de 
informare ale consumatorului și să afle importanţa fiecăreia dintre ele 
pentru consumator. 

Exemplu 1: în cazul laptelui, consumatorul își va aminti ce lapte 
a consumat în trecut și i-a plăcut şi va cumpăra aceeași marcă. Vom 
presupune însă că laptele este achiziționat pentru prima oară şi 
utilizatorul va căuta informații despre acest produs înainte de a-l 
achiziționa. 

Exemplu 2: Tinerii vor căuta informaţii despre tipurile de 
aspiratoare existente începând cu sursele comerciale (reclame, 
distribuitori) şi terminând cu sursele personale (prieteni, colegi). 


3. Evaluarea alternativelor. Etapa de căutare a informațiilor se 
întrepătrunde cu această a treia etapă de evaluare a alternativelor. Pe 
măsură ce consumatorul adună informaţiile el începe să stabilească 
criteriile pe baza cărora va face alegerea unui produs sau a altuia. De 
obicei consumatorul va lua în considerare mai multe criterii pe baza 
cărora va evalua produsul: preţul, caracteristicile tehnice, serviciile 
post vânzare, etc. în etapa de evaluare a alternativelor consumatorul 
va căuta informații la toate sursele posibile. Operatorul de marketing 
trebuie să ştie cum prelucrează consumatorul informaţiile culese 
pentru a ajunge la alegerea unui produs. Ce face consumatorul când 
evaluează alternativele? El caută anumite avantaje. Consumatorul vede 
produsul ca o sumă de atribute ce îi poate oferi avantajele dorite. 
Exemplu 1: Când cumpără laptele, acest consumator doreşte să obțină 
următoarele avantaje: 

— Să fie gras pentru că este destinat copiilor; 

— Să nu se altereze uşor; 

— Să fie uşor de preparat şi mânuit. 

Pentru a obține aceste avantaje produsele trebuie să aibă 
următoarele atribute (caracteristici): 

— Să aibă grăsime 3%; 

— Să fie cu termen de valabilitate prelungit; 

— Să fie ambalat la Tetra Pak. 

Fiecare consumator va dori altceva de la produsul respectiv. Ce 
trebuie să facă firma este să afle ce doresc cei mai mulţi dintre 
consumatorii săi şi să ofere acel produs sau să ofere produse 
diferențiate în funcție de nevoile și dorințele diferite ale 
consumatorilor. 

Exemplu 2: Când cumpără un aspirator, aceşti consumatori 
doresc să obțină următoarele avantaje: 

— Să aspire bine; 

— Să spele covoare; 

— Să fie uşor de mânuit. 

Pentru a obține aceste avantaje produsele trebuie să aibă 
următoarele atribute (caracteristici) pe care le va compara 
consumatorul între diferite mărci: 

— Să aibă putere peste 1000W; 

— Să aibă dispozitiv de spălare; 


— Să aibă volum mic, să aibă rotile, să i se tragă firul automat. 

Consumatorii acordă grade de importanţă diferite atributelor 
produsului și fiecare compară diferite mărci pentru a alege marca ce îi 
oferă cât mai multe dintre avantajele (beneficiile) dorite sau/şi pe cele 
mai importante dintre ele. 

2. Luarea deciziei de cumpărare. În etapele de căutare a 
informaţiilor şi de evaluare a alternativelor consumatorul își formează 
anumite preferințe şi chiar intenţia de a cumpăra un anumit produs. 
Atitudinea persoanelor din jurul său îi pot opri transformarea intenției 
de a cumpăra în decizie de cumpărare. Măsura în care o altă persoană 
poate influența decizia cumpărătorului depinde de intensitatea 
atitudinii negative a acesteia şi de relația pe care o are cumpărătorul 
cu persoana respectivă. Cu cât mai negativă este atitudinea 
persoanelor din jur şi cu cât mai apropiată este relația lor cu 
cumpărătorul, cu atât influenţa lor asupra deciziei cumpărătorului este 
mai mare. 

Exemplu 1: Dacă o prietenă cu copil mic spune despre un anume 
lapte că s-a alterat foarte repede după achiziționare, consumatorul se 
poate răzgândi în achiziționarea produsului respectiv. 

Exemplu 2: Dacă fraţii tinerilor menţionează că au un aspirator 
similar cu cel pe care ei s-au hotărât să-l cumpere şi nu sunt mulțumiți 
de el, aceştia pot reveni asupra intenţiei lor de a cumpăra aspiratorul 
respectiv. 

5. Comportamentul  post-cumpărare. După achiziționarea 
produsului consumatorul compară performanţele produsului cu 
aşteptările sale. El poate fi mulțumit sau nemulțumit de performanţele 
produsului. În cazul în care este mulțumit, el mai cumpără în 
continuare produsul respectiv şi mai spune şi altora. În cazul în care 
este nemulțumit, consumatorul nu va mai cumpăra în viitor produsul 
respectiv şi va comunica nemulțumirile sale și altora. Un studiu asupra 
comportamentului post-cumpărare a consumatorului, a arătat cum 
comunică consumatorii mulțumiți altora și cum comunică 
consumatorii nemulțumiți: dacă un consumator este mul 

* fițpumit laudă produsul mai departe la cel mult 5 persoane, un 
consumator nemulțumit critică produsul mai departe la cel puțin 10 
persoane. Dintre cei nemulțumiți 13% comunică la cel puţin 20 de 
persoane, iar 2% iau întâmplarea avută cu produsul/serviciul 
respectiv ca pe o ofensă personală comunicând nemulțumirile lor la un 


număr astronomic de persoane (cu oricine vor avea ocazia să stea de 
vorbă), în cazul consumatorului organizațional etapele prin care se va 
lua decizia de achiziționare a unui produs pot fi sintetizate în felul 
următor: 

1. Recunoașterea existenței unei nevoi/probleme. 

2. Descrierea generală a nevoii şi formularea specificaţiilor 
produsului. 

3. Căutarea furnizorilor. 

4. Cererea de ofertă. 

5. Alegerea furnizorului. 

6. Efectuarea comenzii. 

7. Analiza rezultatelor după folosirea produsului. 

Aceste etape presupun acțiuni similare ca și în a cazul 
consumatorului individual, dar ținând cont de specificitatea procesului 
de aprovizionare în organizaţii. Criteriile de achiziție joacă un rol 
foarte important și în acest caz. 

Luminița Nicolescu 

Exemplu: Presupunem că  reprezinți un consumator 
organizațional care dorește să achiziționeze următoarele produse: 

Cazul A: vopsea. Un producător de substanţe chimice industriale 
doreşte să vopsească pereţii interiori ai fabricii. Toate suprafețele a fi 
vopsite sunt din ciment şi sunt expuse la fum chimic care deteriorează 
vopseaua. Cantitatea estimată a fi necesară este de 10 butoaie de 
vopsea. 

Cazul B: birouri. O mare universitate are nevoie de 200 de 
birouri pentru a dota un nou departament recent construit în 
universitate. Politica universităţii este de a mobila toate încăperile cu 
birouri de metal. 

Încercaţi să numiţi şi să ordonaţi primele 5 criterii pe care le 
considerați cele mai importante în achiziționarea produselor 
menționate. 

Prezentarea acestei întrebări către 170 de manageri 
responsabili cu aprovizionarea din firme a generat ca fiind considerate 
cele mai importante 5 criterii (pentru fiecare produs în parte) 
următoarele: 

Produsul: vopsea 

1. Calitate 

2. Garanţii 


3. Livrare 

4. Performanţe în trecut 

5. Preţ 

Produsul: birouri 

1. Preţ 

2. Calitate 

3. Livrare 

4. Garanţii 

5. Performanţe în trecut 

Observăm că abilitatea de a respecta standardele de calitate și 
abilitatea de a livra produsul la timp s-au regăsit printre primele 3 
criterii în cazul ambelor produse, chiar dacă ele sunt diferite. 

Specific proceselor decizionale de achiziție în organizaţii este 
faptul că deciziile sunt luate de așa numitele centre de cumpărare (sau 
comitete de cumpărare), care pot cuprinde între 1 până la 50 de 
membrii. Mărimea acestui centru de cumpărare va fi cu atât mai mare 
cu cât complexitatea şi valoarea achiziției sunt mai mari. 

Aşa cum am văzut multe decizii de cumpărare se iau de mai 
mult de o persoană. În timpul acestui proces de luare a deciziei de 
cumpărare diferite persoane joacă diferite roluri la cumpărare. 

În cazul consumatorilor individuali, conform modelului lui 
Kotler5 posibilele roluri la cumpărare sunt: 

— Iniţiator, cel ce vine cu ideea achiziţionării unui anumit 
produs sau serviciu; 

— Influențator, cel ce influențează decizia finală de cumpărare; 

— Decident, cel ce ia efectiv decizia; 

— Cumpărător, cel ce cumpără efectiv produsul; 

— Utilizator, cel ce foloseşte produsul după achiziţionare. 

5 Kotler Philip, Armstrong Gary, Saunders John și Wong 
Veronica, op. cit. p. 399. 

Exemplu: La achiziționarea unui televizor nou, inițiatorul poate 
fi copilul care dorește un televizor şi în camera lui; influențatorii pot fi 
numeroşi de la sursele personale (bunici care se pot opune ideii sau 
prieteni care vor susține ideea) la surse comerciale (distribuitorii pot 
influența modelul ce va fi achiziţionat); decidentul va fi un părinte sau 
ambii părinți (ei vor hotărî asupra modelului şi performanţelor 
produsului), cumpărătorul va fi unul sau ambii părinţi (şi vor influenţa 


locul de unde va fi cumpărat produsul, mărimea și culoarea 
televizorului). 

În cazul cumpărătorilor organizaţionali, persoanele ce pot 
participa la decizia de cumpărare pot juca următoarele roluri: inițiator, 
influențator, aprobator, utilizator, decident, cumpărător și paznic sau 
portar. În acest caz apar două roluri în plus, și anume aprobatorii, care 
sunt în general managerii, ce trebuie să aprobe o achiziţie, chiar dacă 
nu ei decid în final ce se va cumpăra, și portarii/paznicii care sunt 
persoane ce pot împiedica fluxul informaţional către cei ce sunt 
interesați de achiziție. Spre exemplu, secretara uită într-un sertar 
oferta firmei noastre, ea nu mai ajunge la managerul care poate iniția 
procesul de achiziţie. 

Au fost identificate 3 situaţii de cumpărare în care practic 
comportamentul consumatorului va diferi: 

Recumpărare directă. Este situaţia în care cumpărătorul revine 
şi achiziționează un produs pe care l-a mai achiziționat anterior de 
multe ori din acelaşi loc, fără să mai treacă prin toate etapele 
procesului de achiziționare. Spre exemplu, am cumpărat un săpun 
Palmolive și mi-a plăcut. Data viitoare când am nevoie de un săpun voi 
merge direct şi voi cumpăra acest săpun. 

Recumpărare modificată. Este situaţia în care se doresc anumite 
schimbări la produsul achiziționat anterior. Este cazul produselor mai 
complexe, spre exemplu produse industriale pentru care se cer 
anumite adaptări. În această situaţie sunt implicaţi în procesul de luare 
a deciziei de cumpărare în special persoane tehnice, care au cunoştinţe 
despre modificările tehnice ce se doresc aduse produsului. 

Cumpărare nouă. Când consumatorul cumpără un produs sau un 
serviciu pentru prima oară. Riscul de achiziție este mult mai mare, de 
aceea decizia de cumpărare va fi în general documentată, mai ales în 
cazul produselor de valori mai mari şi va urma toate etapele 
procesului decizional de cumpărare. 

Cunoscând toate aceste aspecte despre consumatorii 
produselor firmei mele, le voi putea satisface nevoile mai bine decât 
competitorii mei asigurându-mi succesul pe piață. 

O nouă întrebare care se pune este: cum putem afla toate aceste 
informații despre consumatorii mei? Răspunsul va fi dat în capitolul 
următor prin discutarea modului în care firmele pot cerceta piața şi 
consumatorii pentru a-i putea cunoaște, înțelege și satisface. 


Capitolul 2: Cum aflăm cine sunt și ce vor consumatorii: strategii 
pentru realizarea unor cercetări de succes 

2.a. Alegerea metodei potrivite de cercetare 

Dacă unul dintre obiectivele principale ale oricărei firme este de 
a fi profitabilă atunci studierea pieţei şi a consumatorilor este absolut 
necesară. Numai în acest mod putem oferi acestora produse/servicii ce 
le satisfac nevoile și în acest mod să se obțină profit. Numai cunoscând 
un volum substanțial de date despre consumator și piață putem 
într-adevăr să spunem că suntem la curent cu cerințele 
consumatorilor. 

Un bun studiu de marketing este cel care transformă datele în 
informaţii. În ultimii ani există o cantitate foarte mare de date 
vehiculate în toate domeniile. Ele nu pot fi folosite de către manageri 
decât în momentul în care sunt transformate în informaţii relevante 
referitoare la produsul respectiv. Rolul cercetărilor de marketing este 
de a-i ajuta pe manageri să ia deciziile cele mai potrivite, prin oferirea 
de informaţii. 

De altfel, studiile şi cercetările de marketing pot fi definite în 
mai multe feluri. Spre exemplu, Kotler definește studiile de marketing 
sau cercetarea de marketing ca reprezentând 

I Colectarea sistematică de date, analizarea şi prezentarea 
rezultatelor relevante pentru o anumită problemă de marketing cu 
care se confruntă firma6. 

Un alt autor defineşte cercetarea de marketing ca: 

lAcel set de principii și tehnici folosite pentru colectarea, 
înregistrarea, analizarea şi interpretarea sistematică a datelor care pot 
ajuta la luarea deciziilor privind marketingul unor bunuri, servicii şi 
idei7. 

Procesul cercetării de marketing parcurge mai multe etape care 
sunt prezentate în fig. 1. Vom lua în discuţie în continuare aspectele ce 
trebuie avute în vedere în fiecare etapă, punând accent pe metodele de 
cercetare ce pot fi folosite. 

1. Definirea problemei și stabilirea obiectivelor. Prima etapă a 
cercetării este ca managerul de marketing și cercetătorul să definească 
problema ce a apărut la nivel de firmă, să o transforme într-o 
problemă ce trebuie rezolvată prin acest studiu de cercetare și să 
stabilească obiectivele cercetării. Bine-cunoscutul clișeu „O problemă 
bine definită este pe jumătate rezolvată” se aplică și în acest caz. 


Indiferent cât de bine am planifica un studiu, dacă problema nu este 
bine definită rezultatele cercetării vor avea utilitate mică pentru 
decidențţi. Pe baza definirii exacte a problemei, se vor stabili scopul și 
obiectivele cercetării, întrebări cum ar fi: Ce vrem să aflăm? De ce? 
Cum aflăm? Ce informaţii sunt necesare? necesită un răspuns 
aprofundat. Spre exemplu, o problemă ce poate apărea într-o firmă 

6 Kotler Philip, Marketing Management, Prentice Hall 
International, SUA, 1991, p. 4. 

7 Parasuraman A., Marketing Research, Addison Wesley, SUA, 
1991,p.5. 

Luminiţa Nicolescu este diminuarea vânzărilor. În acest caz 
obiectivele cercetării pot fi identificarea cauzelor pentru care au scăzut 
vânzările, acestea putând fi multiple: o campanie promoţională 
ineficientă, prețuri foarte ridicate, calitatea scăzută a produsului, 
apariţia de noi competitori cu produse mai bune și/sau mai ieftine etc. 
în funcție de scopul pe care îl urmărește un studiu de marketing, 
acesta poate fi: exploratoriu, descriptiv şi cauzal. 

Cel mai adesea cercetările de marketing progresează de la 
metode exploratorii la cele descriptive și la cele cauzale. Cercetarea 
exploratorie se poate realiza prin focus grupuri, interviuri și întrebări 
deschise incluse în chestionarele folosite în anchete. 

Definirea problemei și stabilirea obiectivelor 

Planificarea cercetării 

Colectarea informaţiilor 

Analizarea informaţiilor 

Prezentarea rezultatelor 


— — Surse de date - — Editarea 
Problema secundare Codificarea 
Obiective — Primare — Analiza 
Informaţii — Metode de datelor 

Fig. 1. Etapele cercetării de marketing 

Sursa: Figură adaptată după Nicolescu Luminița., Euromarketing 
- Mit sau Realitate? Editura Luceafărul, București, 2003, p. 58. 

Aceasta urmăreşte obţinerea unor informaţii bogate şi detaliate, 
înțelegerea unor fenomene, a unor motivații, dar nu a unor detalii 
numerice care să poată fi extrapolate la nivelul întregii populații. 
Cercetarea descriptivă (anchete, regresii) urmăreşte caracterizarea 
cantitativă a unor tendințe generale ale atitudinii și comportamentelor 
segmentelor de piaţă vizate. Cercetarea cauzală (experimente, teste de 
gust simulate, teste de senzitivitate la preţ) are în vedere identificarea 
relației cauză-efect atunci când managerul intervine în mediul de 
consum şi măsoară reacţiile ulterioare. 

2. Planificarea cercetării este a doua etapă a cercetării în care 
trebuie identificate cele mai eficiente şi eficace căi de culegere a 
informaţiilor dorite. Planificarea cercetării de marketing implică 
luarea anumitor decizii privind sursele de date, metodele de cercetare, 
instrumentele de cercetare, eşantionare şi metode de contactare a 
respondenților. 

2.1. Sursele de date. Orice cercetare trebuie să înceapă cu 
colectarea de date secundare și să continue cu colectarea de date 
primare. Datele secundare sunt acele date care există deja, care au fost 


culese în alte scopuri, dar care pot fi folosite şi pentru cercetarea în 
curs. Surse de date secundare sunt: a) alte documente interne ale 
firmei cum ar fi balanţe, facturi, situaţii ale vânzărilor, situaţii ale 
stocurilor, alte studii de cercetare etc; 

b) publicaţii guvernamentale (Anuarul Statistic); c) cărți, reviste 
şi alte publicaţii specializate pe tematica cercetării și d) informații 
comerciale (camere de comerț, asociaţii profesionale). Acestea au 
avantajul unui cost redus şi a accesului rapid la ele, dar au 
dezavantajul că de cele mai multe ori nu oferă un răspuns complet la 
problema ce se doreşte rezolvată. Datele primare sunt date ce se culeg 
în mod special pentru a atinge obiectivele cercetării în curs. Ele sunt 
mult mai costisitoare dar sunt relevante pentru problema ce se 
doreşte rezolvată. 

2.2. Stabilirea metodelor de cercetare reprezintă o altă decizie ce 
trebuie luată în planificarea studiului de cercetare. Metodele de 
cercetare reprezintă căile ce pot fi folosite pentru colectarea datelor 
primare. Există patru căi generale, prin care pot fi culese datele 
primare, şi anume: observarea, intervievarea, ancheta şi experimentul. 

Observarea este o metodă de cercetare ce constă în simpla 
trecere în revistă a persoanelor şi zonelor relevante. Observarea se 
poate face în mod ascuns (când subiecții observați nu știu că sunt 
observați) sau în mod deschis (când subiecţii observați știu că sunt 
observați). Principalul avantaj al observării ascunse este faptul că 
permite urmărirea reacţiilor reale ale indivizilor. Dacă subiectul simte 
că este observat, el se va comporta altfel, iar observaţiile făcute nu vor 
fi bazate pe reacții sincere, adevărate. Problema care se pune în cazul 
observării ascunse este de etică. Observatorul va putea observa 
anumite reacții ale indivizilor ce ţin de viaţa lor privată, pe care acesta 
nu le-ar fi dezvăluit şi nu ar fi vrut să le dezvăluie observatorului. 

Observarea se poate face direct sau indirect. Observarea directă 
are loc când comportamentul consumatorului este fenomenul în care 
suntem interesați și care este studiat (spre exemplu, urmărirea 
procesului de vânzare). Observarea indirectă se referă la examinarea 
rezultatelor și consecinţelor comportamentului consumatorului (spre 
exemplu, monitorizarea vânzărilor la casa de marcat). În trecut, în SUA, 
unii cercetători ce foloseau observarea indirectă erau denumiți 
„gunoieri” deoarece ei căutau în gunoaie pentru a vedea ce produse a 
consumat consumatorul (Exemplu: câte cutii de lapte goale va găsi). 


Observarea se poate face în mod structurat sau în mod 
nestructurat. Observarea este structurată atunci când datele ce se 
doresc adunate sunt prestabilite și pot fi clar şi concis definite pe 
diferite categorii. Spre exemplu, presupunem că un șef de restaurant 
este interesat să afle numărul de clienți care vin singuri și a celor ce 
vin în cupluri la restaurant, în această situație observarea structurată 
este cea mai potrivită având în vedere că datele cerute sunt foarte clar 
definite. Chelnerii şi chelnerițele pot fi observatorii, care vor înregistra 
numărul de clienți ce vin singuri şi a celor ce vin în cupluri. 
Presupunem că şeful restaurantului dorește să observe şi 
comportamentul clienților. În această situație observarea 
nestructurată este indicată, deoarece nu este clar definit ce anume din 
comportamentul clienţilor se doreşte observat. Observarea structurată 
este mai ușor de 

nestructurată, dar este mai limitată din punct de vedere al profunzimii 
şi conținutului datelor ce se pot colecta. 

Observarea poate fi participativă, când cercetătorul participă și 
el la discuțiile ce au loc, încercând să îi provoace pe ceilalți respondenţi 
la discuţii despre subiectele de interes, sau neparticipativă când 
observatorul doar observă şi notează ceea ce se petrece. 

Intervievarea este o altă metodă de cercetare. Ea poate avea loc 
sub forma interviului individual sau a interviului de grup, ce mai 
poartă denumirea de grup de discuţii sau focus grup. Interviul 
individual sau interviul detaliat are loc între cercetător și un singur 
consumator, în timp ce focus grupul este un interviu, o discuţie între 
mediator (cercetător) și un grup de persoane. Imaginați-vă cum ar fi să 
staţi de vorbă într-o cameră cu 10 potenţiali clienţi, care vă spun nu 
numai ce doresc ei să cumpere, dar şi cum să le vindeţi acel produs. 
Aceasta este metoda focus grup. Focus grupul constă în adunarea unui 
grup de 6 până la 10 persoane, care petrec câteva ore cu un 
intervievator (mediator) discutând pe un subiect anume (focusat): un 
produs, un serviciu, un proiect al unei firme. Ei vor discuta cum 
folosesc produsul şi vor explica motivele pentru care l-au cumpărat. 
Un rol important îl are mediatorul, care trebuie să cunoască foarte 
bine subiectul (produsul) luat în discuţie și ramura din care face parte 
firma cât și elemente despre comportamentul consumatorului. Focus 
grupurile pot da rezultate foarte exacte, atunci când sunt folosite în 


mod corect. Problema este că de foarte multe ori focus grupurile nu 
sunt folosite corect deoarece, există dorința de a controla ceea ce fac şi 
spun consumatorii. Flexibilitatea şi deschiderea reprezintă cheia 
succesului în folosirea focus grupului. Ideile care vin de la consumatori 
pot arăta firmelor posibilele capcane ce pot apare pe piață legat de 
produsul lor, le pot avertiza să nu facă anumite greşeli și le pot arăta ce 
lucruri trebuie evitate, ele oferă firmelor materia primă a punctelor de 
vedere a consumatorilor pe baza cărora se poate construi un produs 
sau o reclamă de succes. Multe dintre focus grupuri nu merg bine 
pentru că mediatorii doresc, să audă consumatorii exprimând în 
termeni de marketing ceea ce simt despre produs. E complet greşit! 
Mediatorul este expertul de marketing, iar ceea ce dorim de la 
consumatori într-un focus grup este doar să reacționeze așa cum ar 
reacționa în realitate. 

Cum să utilizaţi focus grupurile corect: 

1. În loc să întrebaţi consumatorii ce doresc de la un produs, 
arătaţi-le produsul și lăsaţi-i să reacționeze. Creați mai multe variante 
de produse/reclame. Consumatorul nu știe ce vrea până nu vede. De 
multe ori consumatorii nu știu că au o anumită problemă până când nu 
le oferi soluţia. 

2.  Stimulați consumatorii să reacționeze emoțional. 
Interacționaţi cu ei, astfel încât să obţineţi reacții emoţionale în loc de 
aprobări continue date de consumatori din plictiseală. 

3.  Reveniţi la consumatori în permanență.  Arătaţi 
consumatorilor toate variantele de produs până auziți: Da, doresc 
acest produs. Repetaţi focus grupurile de câte ori este nevoie. 

Ce să eVITAȚI când organizaţi focus grupuri: 

1. Moartea lor pe baza unor idei preconcepute. Evitaţi fraze de 
genul „Ştiu că veţi spune asta” sau „Ştim deja acest lucru, de ce să-i mai 
întrebăm?”. Dacă apare ceva neașteptat luaţi totul în considerare, nu 
ignoraţi pe baza ideii că este o excepţie. 

Soluţia: Fiţi deschişi, fiți flexibili. 

2. Chestionarea unor respondenţi nestimulați. Semnele de 
plictiseală sunt foarte uşor de recunoscut: căscat, clipit din ochi, cereri 
de a lua pauze. Nu trebuie să vă plictisiți respondențţii. Respondențţii 
plictisiți nu vor să admită că nu le place un produs, pentru că atunci 
vor trebui să vorbească despre el. 


Soluţia: Stimulaţi consumatorii cu produse/reclame reale 
(evitați conceptele) şi priviți-le ochii până observați ceva ce-i 
stimulează, îi interesează, îi face să reacționeze. 

3. Renunţarea la un concept sau produs nou prea repede. Când 
consumatorilor nu le place o idee sau un produs, nu renunțați imediat. 
Gândiţi-vă ce schimbări se pot aduce produsului. Aceasta poate fi 
diferenţa între succesul și eşecul unui produs. 

Consumatorii caută obținerea de la produs de beneficii fizice și 
beneficii emoționale legate împreună. Când cele două sunt separate 
produsulzideea va continua să fie respins (a). Și cel mai rău doare când 
veți vedea cum competitorii aduc pe piață un produs pe care voi l-aţi 
eliminat într-un focus grup, considerat a fi respins de consumatori. 

Soluţia: Efectuați schimbări minore în poziționarea sau forma 
produsului. 

4. Să insistaţi că ideea voastră e bună, chiar dacă respondențţii 
(consumatorii) sunt de acord sau nu. Dacă insistaţi, consumatorii vor 
spune ce vreți să auziţi. Nu forțați consumatorii până când vor avea 
ceva bun de spus despre produs. Evitaţi justificări pentru 
recomandarea introducerii produsului în producţie, de genul 
„Consumatorii iubesc produsul. Nu au plecat până nu le-am promis că 
le vom trimite niște mostre gratuite prin poştă”. 

Soluţia: Fiţi rezonabili. 

5. Să renunțaţi la un produs pentru că într-o anumită zonă 
geografică el nu a fost primit bine de consumatori în focus grup. Nu 
toată lumea va place produsele firmei. 

Soluţia: Dacă nu ai succes într-o zonă încearcă, încearcă, 
încearcă, dar în altă parte. 

6. Să supraanalizaţi rezultatele focus grupului. Nu ascultați 
casetele de zeci şi zeci de ori. Nu încercaţi să teoretizați ce spun 
consumatorii. 

Soluţia: Când consumatorii vor place produsul, veţi ști. De multe 
ori o simplă reacție emoțională valorează mai mult decât o analiză 
complexă. 

7. Nu cereți consumatorilor să citească ceva în timpul focus 
grupului. Cititul este un act privat. Într-un focus grup când oamenii 
întâlnesc alți oameni pentru prima dată, este o situație nenaturală, 
stresantă. Este imposibil să-i faceți pe consumatori să înțeleagă ceva 
despre ideea voastră cerându-le să citească. 


Soluţia: Citiţi-le conceptele consumatorilor și lăsaţi-i să 
reacționeze! 

8. Moarte prin absenţă. Încurajaţi-vă colegii să asiste la focus 
grupuri. Chiar dacă nu vor crede ce spun consumatorii, cel puţin vor fi 
de faţă la cele spuse. În loc să le oferiţi să citească un raport de 125 de 
pagini, încercaţi să aduceţi cât mai multă lume din firmă să asiste la 
focus grup. Cea mai importantă parte a focus grupului sunt persoanele 
din spatele oglinzii, printre care trebuie să se afle și cei ce vor lua 
decizii în firmă. 

Soluţia: Luaţi parte la focus grupuri. 

9. Respondentul care le ştie pe toate. Există respondenţi care „le 
ştiu pe toate” şi care 

„Le ştiu pe toate și vorbesc în numele publicului cumpărător”. 
Aceștia încetinesc progresul focus grupului. 

Soluţia: Reduceţi-i la tăcere. 

Luminița Nicolescu 

10. Să luaţi decizii pripite şi în grabă. După ce aţi stat 6 ore şi ați 
analizat datele încercând să rețineți din focus grup mai mult decât 
poate reține şi computerul, nu e momentul să luați decizii care să 
afecteze viaţa proiectului vostru. Așteptaţi până a doua zi și veți vedea 
că lucrurile încep să se potrivească. 

Soluţia: Nu renunțațţi la recapitulări și revederi ale materialelor 
culese înainte de a lua o decizie. 

Ancheta este metoda de cercetare prin care un număr ridicat de 
persoane este intervievat în vederea aflării preferințelor, cunoștințelor, 
satisfacției lor în legătură cu anumite produse. Este metoda pe baza 
cărora se fac generalizări la nivelul întregii populaţii cu acele 
caracteristici. Spre exemplu, prin anchetă se poate afla câte persoane 
cunosc produsele firmei mele și câte dintre ele preferă produsul meu. 
Aceasta este cea mai potrivită metodă de a culege informaţii 
descriptive. 

Anchetele pot fi structurate, când se folosesc liste cu întrebări 
prestabilite, ce au aceeași formă pentru toți respondenții, și anchete 
nestructurate când operatorul de interviu va conduce discuția cu 
fiecare respondent în funcţie de răspunsurile acestuia. 

Anchetele mai pot fi directe, când cercetătorul pune întrebări 
directe referitoare la comportamentul consumatorului (Spre exemplu: 
„De ce nu cumpăraţi încălțăminte de la Leonardo?) sau indirecte când 


cercetătorul pune întrebări de genul „Ce fel de oameni cumpără 
încălțăminte de la Leonardo?”. În acest fel putem afla spre exemplu, de 
la consumator de ce nu cumpără el de la Leonardo şi ce îi atrage pe 
alții la magazinele respective. Se pot afla astfel motive de care nici 
consumatorul nu este conştient. 

Ancheta este cea mai obişnuită metodă de culegere a datelor 
primare şi ea foloseşte ca principal instrument chestionarul. 

Experimentul este cea mai riguroasă metodă de cercetare. 
Scopul cercetării pe bază de experiment este de a afla relația 
cauză-efect. Experimentul a fost definit de Parasuraman ca fiind 

Acea procedură prin care una sau mai multe variabile cauzale 
sunt manipulate (moldificate) în mod sistematic, fiind adunate date 
despre variabilele-efect, în timp ce alți factori ce pot influența 
variabilele-efect sunt ţinuţi sub control (la un nivel constant) 8. 

Spre exemplu, prin experiment se poate analiza: impactul 
creșterii preţului unui produs (cauză) asupra profitabilității sale 
(efect); influența creşterii numărului de vizite ale cumpărătorilor în 
magazinele din lanţul de distribuție a produsului (cauză) asupra 
vânzărilor (efect) sau influenţa schimbării locului pe raft a produsului 
(cauză) asupra vânzărilor (efect). 

Observarea şi intervievarea se folosesc în special în cercetări 
exploratorii, anchetele în cele descriptive și experimentele în cele 
cauzale. 

3. Instrumente de cercetare. Există două mari categorii de 
instrumente ce pot fi folosite pentru colectarea datelor primare: 
chestionarele şi mijloacele mecanice. Mijloacele mecanice cuprind 
camera video, audiometrul (aparat electronic atașat la televizoarele 
celor ce participă la cercetare, care înregistrează cât de des și pe ce 
durată este televizorul folosit cât și canalele ce sunt apelate), 
tahitoscopul (instrument prin care o anumită reclamă este prezentată 
în mod repetat, unei persoane pe durate de la câteva miimi de 

8 Ibidem, p. 282. 

câteva secunde, iar după fiecare expunere individului i se cere să 
descrie tot ce își aminteşte). Sunt instrumente mai puţin folosite în 
cercetările de marketing. 

Chestionarele sunt de departe cel mai uzitat instrument de 
colectare a datelor primare în cercetările de marketing. În general un 


chestionar constă într-un set de întrebări, prezentate respondenților, 
la care aceştia trebuie să răspundă. Întrebările ce pot fi incluse în 
chestionar se împart în două mari categorii: întrebări cu răspunsuri 
libere și întrebări cu răspunsuri limitate. Întrebările cu răspunsuri 
libere permit respondenților să folosească propriile lor cuvinte când 
dau răspunsuri. Acest tip de întrebări este foarte potrivit pentru 
cercetările de explorare, când cercetătorul dorește mai degrabă să afle 
cum gândesc oamenii, decât câți oameni gândesc într-un anumit fel. 
Întrebările cu răspunsuri limitate perspectfică toate variantele de 
răspuns posibile, iar respondentul alege prin bifare, varianta potrivită. 
Tabelul nr. 1 prezintă exemple pentru fiecare categorie de întrebări. 

2.4. Eșantionarea sau stabilirea eșantionului presupune luarea 
următoarelor decizii: Cine va fi inclus în eșantion? Ce mărime va avea 
eşantionul? Ce procedură de eşantionare se va folosi? 

Cine va fi inclus în eșantion? Cine va fi intervievat? Cercetătorul 
va defini caracteristicile segmentului de populaţie ce va fi intervievat. 
Spre exemplu, în cazul unei companii aeriene se va preciza dacă vor fi 
intervievaţi oameni de afaceri, călători ce merg în vacanță sau ambele 
categorii. Se va stabili ce categorii de vârstă vor fi incluse, dacă vor fi 
intervievate şi soțiile sau numai soţii. 

Mărimea eșantionului răspunde la întrebarea: câte persoane vor 
fi intervievate? Cu cât eșantioanele sunt mai mari, cu atât rezultatele 
sunt mai sigure. Un eșantion mare este și foarte costisitor. Nu este 
necesar să intervievăm întreaga populaţie sau nici măcar o parte mare 
a populaţiei. Un eşantion de 1% poate oferi rezultate foarte bune dacă 
procedura de selectare a eşantionului este corespunzătoare9. 

Procedura de eșantionare răspunde la întrebarea cum vor fi aleşi 
respondențţii? Pentru a putea generaliza rezultatele cercetării este 
recomandabil să folosiți o metodă de eșantionare bazată pe 
probabilităţi. Prin această metodă fiecare component al populaţiei 
respective are o şansă egală de a fi inclus în eşantion. Când costul sau 
timpul cerut pentru eşantionarea pe bază de probabilități sunt foarte 
ridicate, când nu se cunoaşte mărimea populaţiei cu caracteristicile de 
interes, se pot folosi metodele de eșantionare nonprobabilistice. Așa 
este eșantionul de conveniență, când cercetătorul selectează populația 
cel mai ușor accesibilă. 

2.5 Metode de contactare a respondenților sunt cele ce răspund 
la întrebarea: cum vor fi respondenţii contactaţi? Avem cele 3 variante 


clasice: telefon, personal şi poştă şi în ultimii ani internetul. Fiecare 
metodă are avantajele și dezavantajele ei. Ancheta realizată prin poştă 
este cea mai ieftină, dar are și rata răspunsului cea mai scăzută. 
Contactarea personală asigură o acuratețe a datelor maximă, dar este 
şi cea mai costisitoare. Internetul este foarte ieftin, dar nu poate 
include decât anumite categorii de respondenţi. Alegerea metodei de 
contactare se realizează în funcție de gradul de acuratețe dorit şi de 
constrângerile de timp, cost și personal ale firmei. 
9 Kotler Philip, op. cit., p. 110. 

Tabel nr. 1 Tipuri de întrebări închise şi deschise 


Intrebări cu răspunsuri limitate (întrebări închise 


Tipul de întrebare 

Cu două variante de 
răspuns 

Cu răspunsuri 
multiple 

Scala Likert 


Diferenţială 
semantică (7 puncte) 
Scala de importanţă 


Scala de gradare 


Scala intenţiei de a 
cumpăra 


Exemplu 
Vizitaţi magazinul Ștefanei? Da [] Nu |] 


Aproximativ câte telefoane la mare di 
săptămână? 0-1 [] 2 - 3 [] 4-5 [lpeste 5 [] 

Companiile mici oferă servicii mai bı 
mari. aprob în totalitate [] aprob [] nici nu 
dezaprob [] dezaprob [] dezaprob în totalitate 

Compania aeriană Tarom este 

Mare Mică 

Modernă Demodată 

Când cumpăr un şampon, ambalajul est 
extrem de important [] foarte important [] im} 
important |] deloc important 

Mâncarea oferită la Pizza Hut este exci 
bună [|| bună || necorespunzătoar 
necorespunzătoare 

După gustarea ciocolatei cu lapte Poiar 
sigur |] probabil că voi cumpăra [] nu sunt si 
nu voi cumpăra [] sigur nu voi cumpăra [] 


Intrebări cu răspunsuri libere (întrebări deschise) 


Tipul de întrebare 


Exemplu 


Întrebare complet Care este opinia Dvs. despre Hotelul Bu 
nestructurată 
Asocierea de cuvinte Care este primul cuvânt care vă vine 
auziți Agenţie de turism Călătorii 


Completarea unei Când aleg ce cremă de față să cu 
propoziţii important pentru mine este 

Completarea unei Am vizitat ieri magazinul Tina R. Vân: 
povestiri salutat de cum am intrat. Aceasta m-a 


următoarele gânduri şi sentimente 


Completarea unei Se prezintă o figură cu două personaj 

figuri vorbă și unul face o afirmaţie. Respondentulu 
identifice cu celălalt personaj şi să formuleze 

Testul tematic de Se prezintă respondenţilor o imagin 
percepție produsului) și li se cere să inventeze o povest 


ce cred ei că se petrece în figura respectivă. 

Sursa: Tabel adaptat după Nicolescu Luminiţa, „Studiile de 
Marketing - Baza  Proiectării Strategiei Firmei” în Strategii 
Manageriale de Firmă, Nicolescu Ovidiu (coordonator), Editura 
Economică, Bucureşti, 1996, pp. 217 - 219. 

Marketingul, premisa succesului în afaceri 

3. Colectarea informaţiilor este etapa cea mai costisitoare și cea 
expusă celor mai multor erori. Principalele probleme ce pot apare în 
desfășurarea unei anchete sunt ca respondenții să nu fie acasă şi să fie 
necesar să fie recontactaţi sau înlocuiţi; unii respondenţi vor refuza să 
coopereze; alți respondenţi vor furniza răspunsuri părtinitoare sau 
false, într-o secțiune viitoare vom discuta pe scurt cum pot firmele 
evita cele mai comune greşeli în timpul unei cercetări, inclusiv în etapa 
de colectare a datelor. 

4. Analiza datelor constă în extragerea informaţiilor relevante 
dintre datele obținute. 

Aceasta presupune în multe cazuri efectuare de calcule 
statistice ca medii, dispersii, frecvenţe, corelaţii, parte din care 
necesită apelarea la persoane cu cunoştinţe de statistică. Mediile şi 
frecvențele sunt cele mai simple calcule, pe care le poate efectua 
oricine. 


5. Prezentarea rezultatelor. Cercetătorul va prezenta rezultatele 
cercetării decidenţilor, managerilor de marketing sau altor manageri 
din cadrul firmei. De aceea prezentarea trebuie să fie succintă, la 
obiect, sistematizată, sugestivă și adaptată audienței (în funcţie de ce 
este de interes pentru fiecare grup de audienţă în parte). 

Cercetarea calitativă, care este utilizată în cercetările 
exploratorii și nu numai, este forma de cercetare care a luat o mai 
mare amploare în ultimii ani, fiind tipul de cercetare ce ajută cel mai 
mult la înțelegerea comportamentului consumatorului. Cercetarea 
calitativă din ultimii ani, care se mai regăsește în literatura de 
specialitate sub denumirile de cercetare interpretativă sau cercetare 
post modernistă, are un număr de caracteristici pe care vom încerca să 
le prezentăm succint în continuare: 

1. Observarea naturalistă. Observatorul va fi imersat în 
contextul în care se desfășoară evenimentele şi are contacte prelungite 
cu informatorii (consumatori, firme etc). 

Aceasta a devenit una dintre cele mai comune practici de 
cercetare, urmărindu-se în acest fel capturarea fenomenelor în 
complexitatea lor. 

2. Contextualizarea progresivă este o altă strategie de cercetare 
utilizată din ce în ce mai mult în ultimul timp. Deoarece faptele au 
întotdeauna loc într-un anumit context, o atenţie sporită se acordă în 
ultimul timp studierii contextului în care fenomenul are loc și în care 
se amplifică. Cercetarea contextuală încearcă să identifice cum 
comportamentul consumatorului se propagă în mod progresiv mai 
departe la nivel de familie, la nivel de comunitate și la nivel de 
societate. 

3. Maximizarea comparaţiilor. Pentru a putea ordona modelele 
de comportament ale consumatorilor, cercetătorii trebuie să facă în 
permanență comparații. În acest fel ei vor putea identifica similarități 
şi diferenţe între fenomene şi în consecință pot furniza informații 
pentru luarea unor decizii de marketing variate în funcție de 
caracteristicile fiecărui grup. 

4. Abordarea unor subiecte delicate. Cercetătorii sunt interesaţi 
în experienţele reale ale consumatorilor şi doresc ca aceștia să le 
povestească în mod autentic. Astfel cercetătorii trebuie să-şi dezvolte 
intuiţia pentru a afla cât mai multe despre consumatori. 

Respondenţii au început să fie priviţi și trataţi ca şi colaboratori 


sau consultanţi în procesul cercetării, ei participând la partea de 
creație a procesului de cercetare prin abordarea unor subiecte delicate. 
Metodele de cercetare specifice folosite în acest scop sunt: observarea 
participativă, interviurile şi metodele proiective. 

1. 

2.b. Redu costurile de cercetare: organizează cercetarea în firma 
ta! 

Realizarea de studii de marketing poate fi foarte costisitoare. 
Există însă modalități prin care chiar şi cele mai mici firme pot obține 
aceleaşi rezultate ca și marile firme: 

Organizați singuri cercetarea! 

Mergeţi în magazinul local și priviți cum citeşte consumatorul 
instrucțiunile de pe produse, cum ia el decizia de a cumpăra un produs 
sau altul. 

Aflaţi cât mai multe despre consumatorii firmei vorbind cu ei. 
Încercaţi să aflaţi cum vorbesc ei despre produsul firmei, dar mai ales 
ce răspunsuri dau ei despre produsul firmei. 

Vorbiţi cu ei! Este mult mai ieftin decât să cereţi unui cercetător 
să o facă. 

Cercetează înainte de a cheltui! 

Nu creați prototipuri prea curând şi nu vă creaţi idei 
preconcepute prea repede. Firmele și întreprinzătorii cheltuiesc 
milioane de lei pentru a crea ambalaje, echipamente și ingrediente la 
produsele lor înainte de a arăta produsul consumatorului, de a-l 
întreba și de a afla dacă există interesul de a achiziționa acel produs. 
Cercetarea consumatorului trebuie să vă servească ca ghid în 
dezvoltarea și vânzarea de produse. Este într-adevăr mult mai uşor să 
construieşti o casă de la zero aşa cum o doresc ocupanții decât să 
dărâmi pereţi și să renovezi o casă veche pentru a o face așa cum 
doresc ocupanții. Acest lucru este valabil și pentru produse în 
marketing. 

Organizaţi propriile focus grupuri! 

Dacă nu vă permiteţi angajarea unui moderator, moderați chiar 
voi focus grupul. Nu este foarte dificil. Arătaţi respondențţilor produsul 
şi observați cum reacționează ei. Dacă nu vă permiteţi un focus grup 
tradițional, fiți creativi. Spre exemplu, dacă aveți un produs pentru 
copii, mergeţi la o grădiniță, la o şcoală și organizaţi-le acolo. Dacă nu 


vă permiteţi grupuri abordaţi persoane individuale și staţi de vorbă cu 
ele. 

Creați legături de afaceri! 

Când produsul vostru este un produs industrial sau se 
adresează unui consumator organizațional, staţi de vorbă cu persoane 
din industria respectivă. Cei mai mulți întreprinzători nu cred că 
oamenii de afaceri ocupați le vor oferi din timpul lor pe gratis. Greșesc. 
Oamenii de afaceri pot fi uşor de abordat. Dacă știu că nu încerci să le 
vinzi ceva, mulți vor fi încântați să stea de vorbă despre produsul 
vostru. Oamenilor le place să dea sfaturi şi să joace rolul de experți. 

Nu cereţi părerea prietenilor sau colegilor! 

Nu e bine să vă întrebaţi prietenii sau colegii ce cred despre 
produsul vostru. Ei fie că vor încerca să fie politicoşi şi să vă spună că 
este o idee bună chiar dacă nu cred aşa, sau vă vor spune în mod brutal 
„Este cea mai proastă idee pe care am auzit-o vreodată!” Nu cercetaţi 
produsul vostru cu oamenii pe care-i cunoaşteţi, sunt persoanele cele 
mai nepotrivite pentru a sta de vorbă. 

Marketingul, premisa succesului în afaceri încercați să profitați 
de ce există gratis! 

Cercetarea este într-adevăr scumpă. Dar există un grup de 
persoane care vă pot da informaţii importante gratis. Pentru a obţine 
informaţii gratis înainte de a întreprinde orice fel de acțiune, contactaţi 
media. Aceștia sunt un grup de persoane care vă pot influenţa succesul. 
Ei sunt editorii de la revistele de specialitate și ei vor avea interesul să 
vă ofere informaţii deoarece vor dori să-și umple buzunarele din 
viitoarea reclamă pe care voi o veți cumpăra. Ei vor avea cunoştinţe 
despre consumatori, segmente de piață, competitori şi tendinţe în 
industria respectivă. Ei sunt de asemenea persoane foarte ocupate, de 
aceea trebuie să vă fie clar ce doriţi să aflaţi și să fiți succinți. 

2.c. Cum să evităm cele mai comune greşeli în cadrul unei 
cercetări în aprilie 1985 firma Coca-Cola a început să-și pregătească 
consumatorii din SUA pentru introducerea unui nou produs, a băuturii 
Coca-Cola îmbunătățite. Principalul motiv pentru schimbarea formulei 
băuturii era faptul că firma pierdea din cota de piaţă a celor 22 de 
miliarde de dolari, cât era piața băuturilor răcoritoare atunci. Produsul 
concurent Pepsi Cola câștiga din cota de piață pentru că avea un gust 
mai dulce şi plăcea tinerilor şi datorită unor serii reclame cu cântăreți 
cunoscuţi ca Michael Jackson și Lionel Ritchie. O pierdere de 1% din 


cota de piață reprezentau pierderi de 220 milioane $. Managerii de la 
Coca Cola s-au alarmat. Au investit 4 milioane $ pe parcursul a 3 ani 
realizând peste 190.000 de teste de gust în SUA. Studiul a arătat că în 
testele oarbe (fără ca respondentul să ştie marca produselor pe care le 
testează) băutorii de Cola Cola preferau Pepsi pentru că era mai dulce 
decât Coke. Astfel Coca-Cola a conceput un nou produs, „noua” Coke. 
Rezultatul testelor oarbe a fost că 53% dintre consumatori preferau 
noul gust, iar 47% vechiul gust. Așa că firma a introdus noul produs pe 
piață. Timp de 3 luni după introducerea „noului” Coke sediul firmei din 
Atlanta a fost bombardat cu 1.500 de telefoane zilnic de la 
consumatori de Coke supăraţi ce cereau firmei să se reîntoarcă la 
vechea formulă, la formula originală. În iulie 1985, preşedintele firmei 
Coca Cola, în fața camerelor de luat vederi a anunţat întoarcerea la 
vechea formulă ce urma să se numească „Coca Cola Classic” (numele ce 
a câştigat în faţa altor variante cum ar fi „Coke Original”, „Coke 1886”, 
„Vechea Coke”, „Coke 1”) și a reținut noua formulă sub numele de 
simplu „Coke”. Decizia de a menține vechea Coke s-a dovedit înțeleaptă 
deoarece vânzările de Coca Cola Classic au fost de 8 ori mai mari decât 
cele de „noua” Coke10. 

Se pune întrebarea de ce studiile de cercetare efectuate pe 
parcursul a 3 ani (teste de gust și studii de marketing) au condus la 
luarea unor decizii de marketing greşite? Ce factori au deformat testele 
de gust şi testele desfăşurate în magazine prin care consumatorii erau 
întrebaţi ce Coca preferă? Ce alți factori au influențat consumatorii în 
achiziționarea produsului Coca Cola. Se pare că atașamentul psihologic 
față de Coca Cola original și amintirile pe care consumatorii de toate 
vârstele le asociau cu acest produs au contribuit la dorința de a păstra 
Coke aşa cum exista el pe piață de aproape 100 de ani. 

Exemplul firmei Coca Cola ne arată atât beneficiile dar și 
pericolele desfășurării de studii de marketing. 

10 Berkovitz Eric, Kerin Roger și Rudelius William, op. cit., pp. 
141 - 142. 

Câteva sfaturi legate de cum putem evita cele mai comune 
greşeli care se întâlnesc la realizarea unei cercetări de marketing sunt 
prezentate în continuare. 

1. Să nu încercaţi să influenţaţi respondenții într-un fel sau altul. 
Spre exemplu, modalități nepotrivite în care pot fi desfășurate 


cercetările sunt următoarele: 

Operator de interviu: Câţi ani aveţi? 

Respondent: Douăzeci şi unu. 

Operator de interviu: Nu, pentru acest studiu aveţi 30. 

sau 

Operator: Priviţi această reclamă. 

În timp ce respondentul privea reclama, el încercuia 
răspunsurile fără să pună nicio întrebare, explicând: Nu am timp de 
răspunsurile Dvs., am nevoie de cât mai mulți respondenţi. Așa 
procedez tot timpul. 

Este necesară evitarea întrebărilor cu răspuns sugerat, de genul: 

„Ce părere aveţi despre calitatea produselor de pe piaţă în ziua 
de astăzi, este la fel de ridicată cum era acum 10 ani?” 

Da Nu Nu ştiu 

Această întrebare sugerează de fapt consumatorilor ce să 
răspundă. 

Întrebările trebuie construite cât mai neutru cu putință, altfel 
răspunsurile nu vor fi cele reale şi în consecință datele adunate vor fi 
eronate. 

O construire neutră a întrebării prezentate mai sus ar fi: 

„Ce părere aveţi în legătură cu calitatea produselor de pe piață 
în ziua de azi în comparaţie cu calitatea produselor de pe piață de 
acum 10 ani?” 

a) Calitatea produselor este mai bună în prezent decât acum 10 
ani b) Calitatea produselor este mai slabă în prezent decât acum 10 ani 
c) Calitatea produselor este aceeași în prezent ca acum 10 ani d) Nu 
am nicio opinie 

Interesul vostru într-o cercetare este să aflați ce are 
consumatorul de spus, nu să confirmaţi ceea ce credeţi voi că are el de 
spus. Dacă faceţi acest lucru vă furați singuri căciula. Trebuie să aflați 
opiniile sale cât şi caracteristicile sale reale, tocmai pentru a şti care 
sunt acestea şi a încerca să i le satisfaceți. 

2. Să nu le cereţi respondențţilor să răspundă la prea multe 
întrebări. Acest lucru reduce din validitatea răspunsurilor primite. 
Dacă respondentul are de răspuns la prea multe întrebări există riscul 
fie să refuze de la bun început să participe la studiu, fie se va plictisi şi 
răspunsurile vor fi din ce în ce mai superficiale, în cazul în care nu va 
renunța pe parcurs. 


3. Să nu realizați studii de cercetare în afara contextului. Spre 
exemplu, să testați gustul băuturilor răcoritoare în momentul în care 
sunt diluate cu gheaţă sau gustul cafelei când i se adaugă alți aditivi; să 
organizați medii de desfășurare a cercetării simulate când există şi pot 
fi folosite mediile reale; să chestionați un membru nepotrivit al familiei 
şi alte astfel de greșeli ce plasează cercetarea în afara contextului 
potrivit pentru cercetare, a contextului în care de fapt este folosit 
produsul în realitate. 

4. Să nu includeți prea multe întrebări într-un singur studiu. 
Întrebările incluse într-un studiu este bine să se concentreze pe una 
maxim două subiecte de interes. Dacă urmăriţi prea multe obiective şi 
includeți foarte multe întrebări legate de toate subiectele de interes, 
chestionarul vostru va fi foarte disipat, şi riscaţi să știți foarte puţine 
lucruri 

2. 

Marketingul, premisa succesului în afaceri despre foarte multe 
subiecte, în loc să știți multe lucruri despre câteva subiecte. Dacă faceți 
acest lucru riscați să nu puteți lua decizii detaliate şi documentate de 
marketing. 

În chestionar trebuie incluse numai întrebările relevante la 
obiectivele cercetării. O modalitate de a afla care întrebări sunt 
necesare este de a ne întreba după fiecare întrebare inclusă în 
chestionar: „Poate fi obiectivul cercetării îndeplinit fără a include 
această întrebare în chestionar?” Dacă răspunsul este da, atunci 
înseamnă că ar trebui să eliminăm întrebarea din chestionar. 

5. Să nu cereţi respondențţilor să răspundă la întrebări la care ei 
de fapt nu pot răspunde pentru că nu au informaţiile necesare sau nu 
își pot aminti. Spre exemplu, nu putem întreba respondenții dacă li se 
par potrivite prețurile unui produs, dacă ei nu știu care sunt aceste 
prețuri. Sau este greșit să întrebaţi respondenții de câte ori au fost la 
piață pe parcursul anului trecut. Ei nu îşi pot aminti cu exactitate acest 
lucru, ar presupune calcule, este o întrebare la care se răspunde greu. 
În schimb îi puteţi întreba de câte ori au fost în ultimele două 
săptămâni şi să calculaţi voi ulterior numărul mediu de vizite pe un an, 
folosind media pe cele două săptămâni. Abilitatea unui respondent de 
a-şi aminti un eveniment trecut este strâns legată de timpul scurs de la 
petrecerea evenimentului respectiv şi importanța evenimentului 
pentru respondent. Cercetătorul trebuie să se pună el în locul 


respondentului când formulează fiecare întrebare. Întrebările care nu 
au înțeles, la care nu se poate răspunde sau este dificil de răspuns, 
trebuie modificate sau eliminate. 

6. Să nu cereţi respondențţilor să citească ceva fără să aveţi 
răbdare cu cei ce nu ştiu să citească sau citesc foarte încet. Nu trebuie 
să faceţi respondentul să se simtă prost pentru un lucru pe care nu îl 
poate face. Și este cu atât mai important să aveţi răbdare cu acești 
respondenţi, cu cât segmentul vostru de piață vizează astfel de 
consumatori. 

7. Nu continuaţi un interviu când observați că există discrepanțe 
în răspunsurile date de respondent. Una și aceeaşi întrebare poate fi 
pusă în mai multe feluri în același chestionar. Este o practică obișnuită 
de a cere aceleași date sub diferite forme pentru a verifica constanța 
lor. Când observați că respondentul oferă date diferite înseamnă că nu 
oferă răspunsuri reale, iar răspunsurile lui nu mai sunt de interes 
pentru voi. 

8. Trebuie să oferiţi respondențţilor suficient timp pentru a 
putea evalua caracteristicile şi performanţele produsului nostru, când 
le cereţi acest lucru. Nu îi grăbiţi. 

Nu includeți în chestionar sau interviu întrebări care conţin de 
fapt două întrebări într-una singură. Spre exemplu, o astfel de 
întrebare este următoarea: 

„Credeţi că firmele din ziua de azi sunt preocupate de angajaţii 
şi clienţii lor?” 

Da Nu Nu ştiu 

Prin această întrebare sunt ridicate două aspecte diferite 
(angajaţi, clienţi), dar se oferă un singur set de răspunsuri. 

10. Trebuie evitate întrebările cu variante de răspuns orientate 
într-o singură direcţie. 

Exemplu: „Cât de important este prețul când cumpăraţi o 
maşină nouă?” 

Mult mai important decât oricare alt factor 

Foarte important 

Important 

Important într-o anumită măsură 

Neimportant 

Aceste variante sunt neechilibrate, pentru că 4 din 5 variante, 
sugerează prețul ca fiind un criteriu important. O versiune a aceleiaşi 


întrebări, dar echilibrată ar fi: 

Luminița Nicolescu 

„Cât de important este prețul când cumpăraţi o maşină nouă?” 

Foarte important 

Oarecum important 

Nici important, nici lipsit de importanţă 

Oarecum lipsit de importanţă 

Complet lipsit de importanță 

11. Nu includeți în chestionare sau interviuri întrebări 
incomplete, ce lasă loc la presupuneri. 

Exemplu: „Sunteţi în favoarea, indiferent sau în defavoarea unei 
creșteri cu 10% a taxelor locale?” 

În favoarea indiferent în defavoarea 

Răspunsurile la această întrebare vor diferi în funcție de câte 
informaţii deține respondentul în legătură cu necesitatea măririi cu 
10% a taxelor. Presupunerea că toţi respondenții au informaţii precise 
despre ceea ce se discută în întrebare este un lucru periculos. 

Întrebarea pusă în mod corect ar fi: 

„Sunteţi în favoarea, indiferent sau în defavoarea unei creșteri 
cu 10% a taxelor orășenești în vederea reparării drumurilor?” 

În favoarea indiferent în defavoarea 

12. Nu includeți întrebările în mod dezordonat în chestionar sau 
interviu, pentru că veți dezorienta respondentul. Țineţi cont de 
următoarele reguli: 

Întrebările trebuie să se succeadă logic; 

Întrebările clasificatorii (legate de vârstă, educaţie, venituri) 
trebuie situate la sfârșitul chestionarului. Uneori se începe 
chestionarul cu cele mai simple dintre aceste întrebări; 

Întrebările delicate, jenante (personale) este recomandabil să 
fie situate tot către sfârșitul chestionarului; 

Întrebările care tratează acelaşi subiect este recomandabil să fie 
poziționate în mod grupat în chestionar; 

Instrucţiunile legate de salturile peste întrebări trebuie să fie 
foarte clare. 

Capitolul 3. Strategii specifice de marketing pentru cucerirea 
pieţei 

3. a. Alegerea consumatorului potrivit: segmentarea şi țintirea 
pieţei 


Firma Global Spirits Company producător român de alcool și 
produse alcoolice (vezi studiul din culegere), obține şi vinde o gamă de 
produse ce se adresează unor consumatori diferiți. Astfel până în anul 
2002, firma avea în gama de produse băuturi ce se adresau 
segmentului popular și segmentului mediu. Segmentul consumatorului 
mediu cuprinde: persoane cu un grad mediu spre ridicat de cultură, 
persoane preocupate de creşterea statutului lor social, cu vârste 
cuprinse între 20 - 60 de ani ca segment lărgit și între 25 - 40 ani ca 
segment central, cu venituri nete cuprinse între 1.5 milioane lei - 3 
milioane lei (54$-108$). Firma se adresează deopotrivă femeilor (cu 
Bartender's gin, Bartender's vodcă de piersică/lămâie) şi bărbaţilor 
(cu vodca Black Label, Bartender's Fine Votca). Preţurile acestor 
produse sunt cuprinse între 2$ și 4$. Segmentul consumatorului 
popular cuprinde: persoane cu un grad de cultură scăzut către mediu, 
persoane fără preocupări majore în a-și ridica statutul social, persoane 
care cumpără produsele datorită unui raport calitate/preţ foarte bun, 
persoane care au vârste cuprinse între 20 - 60 ani ca segment lărgit şi 
între 30 - 50 ani ca segment central, cu un venit maxim de 1.5 milioane 
lei pe lună (54$). Firma se adresează deopotrivă femeilor (cu vişinata 
Bartender's, vodca Vulturul Regal, vodca Club 26) şi bărbaţilor (romul 
Bartender's, vodca Vulturul Regal, vodca Club 26). După anul 2002 
firma a repoziționat o parte din produsele sale și a introdus noi 
produse pe piaţă, vizând din nou consumatori diferiți: segmentul 
mediu (lichior Epriz), segmentul premium (vodca Dakk, ginul 
Bartender's) și segmentul ultra premium (vodca Goldessa, coniacul 
Couture). Acesta este un exemplu de segmentare a pieţei. 

De ce trebuie o firmă să segmenteze pieţele? 

O firmă segmentează piețele pentru a răspunde mai bine 
dorințelor diferitelor grupuri de consumatori și în acest fel își mărește 
vânzările și profiturile. 

Așa cum am văzut, oamenii au nevoi și dorinţe diferite, chiar 
dacă ar fi mult mai uşor pentru firme dacă nu ar fi aşa. 

I Segmentarea pieței constă în agregarea cumpărătorilor 
potenţiali în grupuri ce au nevoi comune și care vor răspunde în mod 
similar la o acțiune de marketing11. 

Cu alte cuvinte segmentarea pieței constă în gruparea 
consumatorilor în grupuri omogene, cu caracteristici similare în cadrul 
grupului, dar diferite de la un grup la altul. Grupurile ce rezultă din 


acest proces sunt segmentele de piață. Procesul de segmentare leagă 
de fapt nevoile consumatorului cu acțiunile concrete de marketing. În 
primul rând procesul de segmentare grupează consumatorii pe baza 
nevoilor comune, după care 

11 Ibid. 

Luminița Nicolescu aceste nevoi şi beneficii dorite de 
consumator trebuie legate de acțiuni concrete de marketing, care să 
implice mixul de marketing cu elementele lui: produs, preţ, distribuţie, 
şi promovare. 

Am văzut într-un capitol anterior că există numeroși factori care 
influențează comportamentul consumatorului. Toţi acești factori devin 
acum criterii în funcţie de care pot fi segmentate pieţele, deci în funcție 
de care pot fi grupați consumatorii. Vom lua în continuare în discuţie 
posibile criterii de segmentare a pieţelor pentru cele două categorii 
mari de consumatori: consumatorii individuali şi consumatorii 
organizaționali. 

Tabelul nr. 2 prezintă principalele criterii de segmentare a 
consumatorului individual din care vom discuta mai detaliat o parte. 

Vârsta. Nevoile și dorințele consumatorului se schimbă odată cu 
vârsta, de aceea firmele trebuie să ofere produse adaptate diferitelor 
vârste. Spre exemplu, firma Lego a segmentat piața copiilor în funcție 
de vârstă în felul următor: 0-3 luni (zurgălăi Duplo); 3 - 18 luni 
(cuburi Duplo); 2 - 5 ani (cuburi Lego). După vârsta de 5 ani, firma 
Lego a mai inclus un criteriu de segmentare şi anume sexul realizând 
jucării pentru băieţi (Piraţii, Poliţia spaţială etc) şi jucării pentru fete 
(Gărgărița, Fantia) 12. 

Sexul. O serie de produse (îmbrăcămintea, cosmeticele, revistele 
şi chiar automobilele) sunt pretabile segmentării pe criteriul sex. 
Femeile reprezintă un segment separat pe piața automobilelor cu 
nevoi şi cerințe specifice, diferite de ale bărbaţilor deoarece femeile au 
o constituție mai mică decât a bărbaților, au o putere mai mică în brațe, 
sunt mai preocupate de probleme de siguranţă decât sunt bărbaţii. 

De asemenea, s-a constatat că modul în care femeile și bărbații 
răspund la mesaje persuasive diferă. Astfel femeile au tendinţa să ia 
deciziile mai lent şi sunt mai ușor de convins. De asemenea femeile 
sunt mai preocupate de comunitate şi de cei din jur în momentul în 
care iau o decizie, în timp ce bărbaţii sunt mai orientaţi spre atingerea 
unor obiective. De obicei bărbaţii se concentrează pe informații critice 


în luarea deciziilor, axându-se pe un singur beneficiu, în timp ce 
femeile iau mai multe aspecte în considerare la luarea unei decizii. De 
aceea pentru bărbaţi sunt recomandate mesaje ce evidenţiază un 
singur beneficiu al produsului, iar pentru femei cele unde sunt 
evidențiate mai multe avantaje. Este de asemenea de reținut că aceste 
diferenţe în comportament nu se regăsesc în toate situaţiile. În multe 
ocazii vom întâlni femei care sub presiunea timpului vor lua decizia pe 
baza unui singur avantaj, cât și bărbați care atunci când iau o decizie 
importantă vor lua în considerare mai multe criterii. 

Criteriile demografice sunt cele mai uzitate criterii, fiind primul 
set de criterii cu care începe segmentarea pieţelor. Acestea nu oferă 
însă o diferenţiere suficient de bună a consumatorilor în relația cu 
produsul firmei mele, de aceea segmentarea va continua prin 
completarea cu alte criterii dintre cele prezentate (psihografice, 
comportamentale). Oricum indiferent de ce alte criterii de segmentare 
vom folosi, criteriile demografice vor fi întotdeauna utilizate ca și 
criterii de identificare a consumatorilor. 

Clasa socială este importantă și este folosită ca un criteriu de 
segmentare a piețelor deoarece consumatorii răspund în mod diferit la 
diferite strategii de marketing în funcție de clasa socială din care fac 
parte. Cei din clasa superioară vor pune valoare pe unicitate şi 
individualitate, de aceea strategii care să pună accentul pe 
sentimentele consumato 

12 Kotler Philip, Armstrong Gary, Saunders John și Wong 
Veronica, op. cit., pp. 443 — 444. 

Marketingul, premisa succesului în afaceri rului de 
individualitate vor avea succes în cazul acestor consumatori. 
Consumatorii din acest segment dovedesc o probabilitate mai mare de 
a încerca produse şi mărci necunoscute, căutând unicitatea. Cei din 
clasa de mijloc, sunt cei ce pun accentul pe ordine și organizare. Ei sunt 
cei ce apreciază funcționalitatea produselor și vor cumpăra produse 
ale mărcilor cunoscute. Cei din clasa muncitoare sunt cei ce preferă 
produse și servicii populare, din partea de jos a gamelor de produse. 

Tabel nr. 2 Criterii de segmentare a consumatorilor individuali 


Categorii Criteriul Subcategorii (segmente): 
de criterii 


Criterii Regiune Muntenia, Moldova, 


geografice Transilvania, Banat. 
Mărimea Sub 10.000 loc; 10 - 20. 
oraşului 50.000 loc; 50 - 100.000 loc; 100 
peste 300.000 loc. 
Urban, rural. 
Criterii Vârstă Sub 6 ani, 6 - 12 ani, 13 - 
demografice a ani, 25 - 34 ani, 35 - 49 ani, 50 — € 
ani. 
Sex Masculin, feminin. 
Mărimea 1-2,3 - 4, 5 şi peste. 
familiei 


Stadiul din Tânăr singur; tânăr căsăt 
ciclul de viață aljtânăr căsătorit cu copii sub 6 ani, 
familiei cu copii de 6 ani şi peste 6 ani, ı 
fără copii sub 18 ani, matur 
căsătorit fără copii sub 18 ani, 
văduv). 


Necăsătorit, căsătorit, divo 
văduv. 
Sub 1.5 mii. lei, 1.5 - 3 mii. ] 
5 - 7.5 mii. lei, 7.5 - 10 mii. lei, pes 
9 clase și mai puţin, liceul, : 
postuniversitare. 
Ortodox, catolic, altă religie. 
Român, maghiar, german, b 
Criterii Clasă superioară, clasă 
psihografice muncitoare. 
Agresiv, ambițios, extrave! 
impulsiv, autoritar, etc. 
Valorile apreciate: munca, t 
Modul de folosire a timpului: sport 
Criterii Ocazia de Obişnuită, specială. 
comportamentale |achiziţie 


Avantaje Calitate; preţ, servicii cone 
(beneficii) căutate prestigiu. 


Statutul Non utilizator, fost utiliz 
utilizatorului utilizator, utilizator pentru prima 
obişnuit. 

Rata de Uşoară, medie, ridicată. 
utilizare 
Zero, medie, puternică, absc 

Familiaritatea Nu ştie de existenţa produ 
cu marca produsului |de existența produsului, infor 
dornic, cu intenţia de a cumpăra. 


Atitudinea față Entuziastă, pozitivă, indife! 
de produs ostilă. 


Luminița Nicolescu 

Surse: Tabel adaptat după: Berkovitz Eric, Kerin Roger şi 
Rudelius William, Marketing, Irwin, Boston, USA, 1989, p. 202; Kotler 
Philip, Armstrong Gary, Saunders John și Wong Veronica, Principiile 
Marketingului, Editura Teora (traducere), Bucureşti, 1999, p. 442 şi 
Blythe Jim, Comportamentul Consumatorului, Editura Teora 
(traducere), Bucureşti, 1998, p. 190. 

Cu toate acestea, cei din clasele superioare cumpără și produse 
populare, de aceea este recomandabil ca acestea să fie poziționate ca 
produse de masă, şi nu neapărat adresându-se clasei de jos. În acelaşi 
timp, o parte dintre cei din clasa de jos, vor avea mai multe venituri 
disponibile decât cei din clasa superioară pentru anumite tipuri de 
produse. Datorită faptului că ei cheltuiesc mai puțin pe casă și pentru 
activități legate de stilul de viață, vor avea bani pentru a-i cheltui 
pentru achiziționarea unui televizor color ultimul tip, spre exemplu. 

Stilul de viaţă este un criteriu de segmentare folosit, deoarece 
diferențiază alegerile pe care le fac consumatorii. Acest criteriu este 
folosit de agenţii de publicitate care identifică segmente de 
consumatori generale în funcție de stilul de viață (spre exemplu, 
constrânșii, majoritatea medie, inovatorii), dar care reprezintă o 
caracterizare generală a celor ce sunt cuprinși în grupul respectiv și au 
de obicei un nivel de aplicabilitate redus pentru produsele specifice ale 
unei firme. De aceea sunt firme care au identificat propriile lor 
segmente de piață, în funcție de stilul de viață, pentru produsul lor. 
Spre exemplu, firma Nestle a identificat două mari segmente de piață 


pentru produsele sale din ciocolată: segmentul iubitorilor de ciocolată 
deprimați și segmentul bărbaţilor energici. Segmentul consumatorilor 
de ciocolată deprimaţi sunt femei tinere ce cumpără și mănâncă 
ciocolată tot timpul dar mai ales pentru a-și alunga momentele de 
singurătate de acasă. Pentru acești consumatori gustul este foarte 
important, de aceea ei cumpără bomboane de ciocolată, specialități, 
produse scumpe. Segmentul bărbaților energici este format din bărbați 
tineri, care muncesc din greu și care mănâncă ciocolată la orice oră din 
zi. Ei preferă batoanele de ciocolată (Lion, Snickers, Kit Kat) și evită 
bomboanele de  ciocolată13. Consumatorii pot avea aceleași 
caracteristici demografice din punct de vedere al vârstei, al educației, 
al veniturilor, dar vor diferi din punct de vedere al stilului de viaţă. 

Criteriile comportamentale au început a fi folosite din ce în ce 
mai mult în ultimii ani de marile firme multinaționale, ele fiind cele 
care practic diferențiază consumatorii în funcție comportamentul lor 
față de produsul firmei. Aceste criterii au marele avantaj că se trece de 
la caracterul de generalitate al celorlalte criterii de clasificare la 
comportamentul specific al consumatorilor față de fiecare produs în 
parte. 

Ocazia de cumpărare este un alt criteriu de segmentare care 
împarte consumatorii în cei ce cumpără în mod obișnuit produsul și 
cei ce cumpără în mod ocazional produsul. Spre exemplu, sunt 
consumatori ce cumpără torturi în mod obișnuit, în mod curent, 
săptămânal şi consumatori ce cumpără torturi în mod ocazional (la zile 
de naştere, sărbători). E lesne de închipuit faptul că un consumator ce 
cumpără în mod ocazional va dori de la acest produs alte lucruri 
(aspect, ornare, fastuozitate) decât cel ce cumpără în mod obișnuit 
(care dorește o varietate mare a produselor). 

Avantajele (beneficiile) căutate reprezintă un alt criteriu foarte 
important de grupare a consumatorilor, deoarece el ne ajută să oferim 
consumatorilor ceea ce caută. Spre exemplu, pentru pasta de dinţi au 
fost identificate 4 segmente de piaţă în funcție de avantajele căutate: 
economic, medical, cosmetic și pe bază de gust. Cei ce cumpără pe 
criterii 

13 Ibidem, p. 451. 

Marketingul, premisa succesului în afaceri economice sunt 
bărbaţi (demografic), ce utilizează des produsul (comportamental) şi 
au o autonomie ridicată (psihografic). Cei ce cumpără căutând avantaje 


medicale (prevenirea cariilor etc) sunt familiile numeroase 
(demografic), ce utilizează des produsul (comportamental) și care sunt 
de obicei conservatori (psihografic). Cei ce caută avantajul cosmetic 
(albirea dinţilor) sunt adolescenții și tinerii (demografic), fumători 
(comportamental) sociabili şi activi (psihografic). lar cei ce consumă 
produsul pentru gustul plăcut sunt copii (demografic), ce preferă 
diferite arome (de căpşuni în România) și care se autoimplică în 
procesul de spălare a dinţilor (psihografic). 

Rata de utilizare arată cât de des utilizează consumatorul 
produsul firmei, cantitatea de produs consumată într-o perioadă de 
timp dată. Un studiu realizat pe piața berii a relevat că 41% din 
gospodării cumpără bere. lar 87% din cantitatea de bere este 
cumpărată de cei ce consumă des acest produs. Cu alte cuvinte 
consumatorii frecvenți ai berii consumă de 7 ori mai multă bere decât 
celelalte categorii. Astfel, o firmă producătoare de bere va prefera să 
atragă un consumator care cumpără frecvent decât 7 consumatori ce 
cumpără ocazional. 

Aici se aplică regula lui Pareto, sau regula 80/20, care sugerează 
că 80% din vânzările firmei vin de la 20% din consumatori. Acesta 
(80/20) nu este un procent fix, dar sugerează practic că de multe ori o 
mică parte din consumatori asigură o mare parte din vânzări. 

Se pune întrebarea: care și câte dintre aceste criterii să 
folosească firma pentru segmentarea piețelor sale? Tipurile de criterii 
prezentate aici au avut scopul de exemplificare. Firmele pe de o parte 
pot folosi și alte criterii de segmentare în afara celor enunțate aici, dar 
pe de altă parte de nu vor folosi niciodată toate criteriile de 
segmentare prezentate. Atunci, se pune întrebarea care vor fi criteriile 
de segmentare ce vor fi folosite? Acele criterii ce sunt relevante. Care 
sunt criteriile de segmentare relevante? Acele criterii care diferențiază 
comportamentul consumatorului. Cu alte cuvinte nu voi folosi sexul 
drept criteriu de segmentare pentru piața pepenilor, când şi femeile și 
bărbaţii consumă pepenii în același fel. În acest caz sexul nu este un 
criteriu de diferenţiere şi deci nu poate fi nici de segmentare. În 
schimb pentru produse cum ar fi îmbrăcămintea, sexul este unul dintre 
principalele criterii de segmentare. 

Totodată folosirea unui singur criteriu de segmentare a piețelor 
este insuficientă. Un singur criteriu nu va diferenția suficient 
consumatorii. Este nevoie de folosirea a cel puţin 2 - 3 criterii de 


segmentare simultan. În multe ţări au apărut sisteme de segmentare 
multicriteriale prin care consumatorii sunt grupaţi pe baza unui 
număr ridicat de criterii agregate. Spre exemplu, în Marea Britanie 
există sistemul geodemografic ACORN (A Classification of Residenţial 
Neighbourhoods) care clasifică populaţia pe baza a 40.000 de variabile 
obţinute prin recensământ și o grupează pe zone rezidenţiale. În 
Olanda există un sistem similar Omnidata iar în Suedia sistemul 
Postaid. 

Sunt autori14 ce sunt de părere că orice segmentare trebuie să 
înceapă de la modelele de utilizare ale produsului și să continue cu alte 
criterii cum ar fi cele demografice. Conform acestora, punctul de 
plecare ar trebui să fie examinarea modului în care consumatorii 
utilizează produsul și serviciul, pentru a înțelege cum se iau deciziile 
de cumpărare şi abia după aceea să se ia în considerare aspectele 
demografice. 

Un criteriu mai nou sugerat pentru segmentarea piețelor este 
utilizarea rolurilor diferite ale diferitelor persoane (membri ai 
centrului de cumpărare) în evaluarea alternați 

14 Stemthal Brian şi Tybout Alice, „Segmentation and targeting”, 
în Kellog on Marketing, lacobucci Dawn (editor), John Wiley & Sons, 
Canada, 2001, p. 4. 

Luminița Nicolescu velor. Spre exemplu, mama în calitate de 
cumpărător va alege un produs alimentar pe baza criteriului 
nutrițional, în timp ce copilul în calitate de consumator al produsului 
va insista pe criteriul gust sau imagine a mărcii. 

Aşa cum am văzut, dacă există un număr de posibile criterii de 
segmentare a pieţei pentru consumatorii individuali, în mod similar şi 
consumatorii organizaționali pot fi grupaţi în segmente de piaţă și 
tratați în mod diferit. Tabelul nr. 3 prezintă criterii de segmentare a 
pieţei pentru consumatorii organizaționali, dintre care vom detalia 
câteva în continuare. 

Mărimea firmei client este un criteriu important de segmentare 
care diferențiază comportamentul clienților organizaționali. Este de 
preferat ca producătorii de mărimi mari să evite firmele clienţi de 
mărime mică, deoarece volumul mic de vânzare către acești clienți nu 
asigură de cele mai multe ori pragul de profitabilitate. De asemenea, 
producătorii de mărime mică ar trebui să evite firmele client mari, 
deoarece cererea acestora ar depăși capacitățile de producție ale 


firmei mici. 

Criteriile de achiziţie vor diferi de la o organizaţie la alta. 
Criteriile de performanţă sunt cele ce evaluează măsura în care 
produsul obține performanța maximă în situaţia de utilizare prevăzută 
pentru acesta. Criteriile economice sunt cele ce evaluează costul 
anticipat de cumpărare, stocare, utilizare și întreţinere a produsului. În 
funcție de tipul de produs ce se achiziționează primează unele sau 
altele dintre aceste criterii. Spre exemplu, în cazul produselor simple și 
a celor standardizate, criteriile economice domină, în cazul produselor 
mai complexe, a celor inovatoare, care generează un anumit grad de 
nesiguranță în utilizarea produsului, criteriile de performanţă vor 
prevala. 

Variabilele individuale cum ar fi caracteristicile personale şi 
structura puterii ne arată practic faptul că şi atunci când este vorba de 
organizații, tot indivizii sunt cei ce iau decizii, astfel, decizia de 
achiziționare a unei firme este influențată tot de oameni și de 
legăturile existente între ei. În cadrul centrului de cumpărare o 
influență mai mare vor avea cei pe poziţii manageriale, iar de vârsta, 
educaţia, atitudinea lor față de risc depinde decizia de achiziție a 
organizației. O persoană mai persuasivă în cadrul centrului de 
cumpărare poate influența mai mult decizia de achiziție a organizaţiei. 
Modul în care indivizii interacționează într-o organizație depinde și de 
sursele de putere din organizaţia respectivă (autoritate, cunoştinţe 
etc). 

Segmentarea pieţelor se poate face în două moduri: a) a priori și 
b) pe baza cercetărilor de marketing. Segmentarea a priori este 
utilizată de obicei când sunt introduse produse complet noi pe piață. În 
această situaţie se stabilesc de către firmă criteriile de segmentare în 
funcție de caracteristicile consumatorului dorit. Spre exemplu, când au 
apărut pentru prima oară pe piaţă scutecele de unică folosință pentru 
copii, fiind un produs nou, producătorul s-a gândit că acest produs era 
destinat unui singur segment de piață, și anume oamenilor cu copii 
mici. 

În cazul produselor existente pe piaţă, segmentarea pieţei se 
poate face prin colectarea de date primare prin cercetări de marketing, 
date care prelucrate prin metode statistice complexe, agregă și 
grupează consumatorii în grupuri diferite între ele, dar similare în 
interiorul lor. Identificarea criteriilor psihografice şi comportamentale 


nu se poate face decât pe baza cercetărilor de marketing complexe și a 
agregării datelor. 

După ce firma a identificat segmentele de piață existente, va 
trebui să ia decizia căruia sau cărora dintre acestea se va adresa. 
Procesul de alegere a unui segment de piață 

Marketingul, premisa succesului în afaceri poartă denumirea 
deţin fire. Firma va alege un segment de piaţă sau altul în funcţie de 


atractivitatea segmentului. Dar ce înseamnă un segment atractiv? 


Tabel nr. 


organizaționali 


3 Criterii de  segmentare a consumatorilor 


Categorii de Criteriul Subcategorii (segmer 
criterii 


Criterii Muntenia, Moldov 
geografice Transilvania, Banat 
Mărimea orașului Sub 10.000 loc, 10 - 
50.000 loc, 50 - 100.000 loc 
loc, peste 300.000 loc. 
Urban, rural. 
Criterii Ramura economică Industrie, agricultu 
demografice învățământ, transport, co 
etc 
Mare, mijlocie, mică. 
249,250 şi peste. 
Volumul anual al Sub 100 mii. lei, 10( 
vânzărilor 500 mii - 1 mild. lei, peste 1 
1-3, 4-5,5 = 10, pe 
Criterii Tipul Cumpărare nouă 
organizaționale achiziționare repetată directă, cump: 


modificată. 
Modalitatea de Centralizată, descent 


organizare a funcției de 
aprovizionare 

Criteriile de achiziție Calitate, preț, ser 
flexibilitate, reputaţia furn 
de performanţă, criterii eco 


Cum se ia decizia Individual, în grup. 
Politica generală de Licitaţii deschise, 
aprovizionare contract. 
Relaţia cu clientul Utilizator prezent, 
neutilizator. 
Criterii / Urgenţa Urgent sau nu. 
factori situaţionali Mărimea comenzii Mare, mică. 
Criterii Structura puterii Inginer, economist, 
individuale marketing. 


Tipul de relații în Colaborare, compr 
cadrul organizației coaliţie. 

Caracteristici Vârstă, sex, pregătiri 
personale ale decidenţilor |stil de viaţă. 

Atitudinea față de Preferă riscul, evită r 
risc a decidenţilor 

Gradul de loialitate Mare, medie, mică. 


Surse: Tabel adaptat după: Berkovitz Eric, Kerin Roger şi 
Rudelius William, Marketing, Irwin, Boston, USA, 1989, p. 206; Kotler 
Philip, Armstrong Gary, Saunders John și Wong Veronica, Principiile 
Marketingului, Editura Teora (traducere), Bucureşti, 1999, p. 457; 
Haas Rober, Industrial Marketing Management, Kent Publishing 
Company, SUA, 1986, p. 65 şi Reeder Robert, Brierty Edward şi Reeder 
Berry, Industrial Marketing, Prentice Hall International, SUA, 1991, pp. 
215 - 226. 

Un segment atractiv este un segment care este în primul rând 
măsurabil. Este absolut necesar să putem determina numărul 
persoanelor ce aparțin segmentului respectiv (cu 

Luminița Nicolescu caracteristicile stabilite) cât şi localizarea 
acestuia. Lipsa acestor informaţii pune firma în imposibilitatea de a ști 
care este mărimea pieţei şi unde şi cum poate comunica cu segmentul 
de piață ales. 

Un segment atractiv este de asemenea un segment accesibil. 
Accesibilitatea înseamnă posibilitatea de a ajunge la consumatorii 
vizați, din punct de vedere geografic (putem ajunge în zonele 
respective, există competitori în acele zone?), dar și din punct de 
vedere al comunicării (există mijloace de comunicare destinate 
consumatorilor cu acele caracteristici, există canale de distribuţie 


specializate pentru aceştia?). Consumatorii trebuie să poată fi 
contactaţi și serviţi în mod eficient. 

Un segment atractiv este un segment omogen. Nevoile grupului 
țintă trebuie să fie similare deoarece în caz contrar produsul nu va 
satisface nevoile existente ale tuturor consumatorilor suficient de bine. 

Un segment atractiv trebuie să fie profitabil. El trebuie să fie 
suficient de mare pentru a fi profitabil, adică să merite diferențierea 
strategiilor de marketing în mod special pentru acei consumatori. Un 
segment profitabil nu este neapărat un segment mare ca număr de 
consumatori. Firmele pot alege să deservească segmente mari de 
consumatori cu tendinţe de creştere, sau pot deservi segmente mici de 
piață (nişe) pe care vor deţine o poziţie dominantă. Practic firmele 
caută grupuri de consumatori ale căror nevoi nu sunt satisfăcute. 
Acestea vor fi gata să plătească mai mult pentru un produs care le va 
satisface nevoile și dorinţele mai bine decât produsele existente. 
Viabilitatea unui segment este practic dată de numărul indivizilor ce 
compun segmentul, înmulțit cu diferența de preț pe care ei sunt 
dispuşi s-o plătească. Firmele se pot adresa unor grupuri mici 
(segmente de piață mici, nişe) care sunt dispuse să plătească o 
diferență mare de preț în schimbul unui produs ce le va satisface 
foarte bine nevoile. Firmele se pot adresa unor grupuri mari de oameni 
(segmente de piață mari) care sunt pregătite să plătească numai 
diferențe mici de preţ pentru un alt produs cu puţin mai bun decât cele 
existente. Firma va selecta segmentele pe care le va deservi în funcție 
de atractivitatea segmentului și de atuurile ei (cotă de piaţă, atuuri 
tehnologice, cunoștințe de marketing etc). 

Aşa cum am menționat firma, se poate adresa unui segment de 
piață sau mai multor segmente de piaţă, cu o strategie de marketing 
unică sau cu strategii de marketing diferențiate. Există 3 mari strategii 
de servire a segmentului de piață ales: marketing nediferenţiat, 
marketing diferențiat şi marketing concentrat. 

Marketingul concentrat sau marketingul de nișă, are loc când 
firma serveşte un segment mic de piață. Firmele ce adoptă această 
strategie se bazează pe principiul „Nu dorim să fim cei mai buni dintre 
cei mai buni, ci singurii într-un anumit domeniu” 15. Firma va servi un 
procent mare de consumatori pe o piață mică, cărora le va satisface 
necesitățile într-o măsură foarte mare. Este cazul magazinelor ce vând 
îmbrăcăminte de mărime foarte mare (XXXL şi peste), care servesc un 


segment mai mic de consumatori, care însă nu cumpără și nu se pot 
îmbrăca de la alte magazine unde nu găsesc haine mărimea lor. 
Avantajul acestei strategii este că firma poate câștiga avantaj 
competitiv foarte uşor față de alte firme ce adoptă alte strategii, dar 
are dezavantajul că firma va depinde de un singur grup de 
consumatori. Riscul este foarte mare în cazul acestei stra 

15 Blythe Jim, Comportamentul Consumatorului, Editura Teora 
(traducere), Bucureşti, 1998, p. 196. 

pun toate ouăle într-un singur coș”, iar o schimbare a dorințelor 
segmentului unic de piață poate avea efecte nefaste asupra firmei. 

Marketingul diferențiat are loc când firma servește mai multe 
segmente de piaţă şi creează oferte separate pentru fiecare segment. 
În acest fel firma speră să-şi formeze o clientelă fidelă deoarece oferta 
ei se potrivește mai bine dorințelor clientului. Spre exemplu, 
producătorii de țigări vor avea ţigări populare, țigări medii şi ţigări de 
lux, adresându-se tuturor celor 3 segmente. De regulă, marketingul 
diferențiat aduce venituri mai mari decât marketingul nediferenţiat. 
Acesta asigură luarea în considerare a mai multor oportunități de piaţă, 
eliminând dependența de un singur segment de piață, ca în cazul 
marketingului concentrat. 

Marketingul  nediferenţiat constă în servirea mai multor 
segmente de piață cu același produs și aceeaşi strategie de marketing. 
În acest fel sunt ignorate diferenţele între segmentele de piață 
intrându-se pe piață cu aceeași ofertă. Un astfel de exemplu este firma 
Coca-Cola care adresează produsul Coca-Cola tuturor consumatorilor, 
nediferenţiați pe vârstă sau alte criterii. Această strategie este 
adoptată când firmele vor să aibă o poziţie dominantă pe piață. În 
aceste cazuri de obicei se pune accentul pe caracteristicile produsului 
în reclamele asociate produsului. 

Alegerea uneia sau alteia dintre aceste strategii de servire a 
segmentului ales, se va face de către firmă pe baza mai multor 
considerente: 

Stadiul din ciclul de viaţă al produsului. În etapa de introducere a 
produsului pe piață, când nu există alte produse de substituție ale 
produsului firmei, este recomandată o strategie de marketing 
nediferenţiată pentru a ajunge cu produsul la cât mai mulți 
consumatori. Pe măsură ce produsul ajunge la maturitate și nevoile 


consumatorilor se vor diferenția, este recomandabilă o strategie 
diferențiată. 

Structura și intensitatea competiției. Când competiția este 
puternică într-o anumită industrie, o strategie de marketing 
diferențiată este recomandabilă, mai ales pentru firmele mici. Firmele 
mari pot opta şi pentru marketing nediferențiat. 

Variabilitatea pieţei. Cu cât gusturile consumatorilor sunt mai 
diferite, cu atât este necesară o diferențiere mai mare. 

Gradul de variabilitate al produsului. Cu cât este mai uniform un 
produs (exemplu: porumb) cu atât mai nediferenţiat trebuie să fie 
marketingul. Cu cât designul unui produs este mai diferit (un 
calculator), cu atât se cere un marketing mai diferențiat. 

Resursele firmei. Dacă firma are resurse mai mari poate practica 
un marketing diferențiat, dacă are resurse mai mici, un marketing unic 
este recomandabil. 

Poziţia firmei pe piaţă. Firmele care au o poziţie slabă pe piață 
își pot întări poziţia găsind un segment de piață unde pot obţine un 
avantaj competitiv prin practicarea marketingului concentrat. 

Spuneam mai devreme că segmentarea piețelor are rolul de a 
realiza legătura dintre nevoile consumatorilor și acțiunile concrete de 
marketing ale firmei. Această legătură se realizează prin continuarea 
proceselor de segmentare-țintire cu procesul de poziționare. Cele 3 
procese privite într-un flux continuu reprezintă ceea ce numim 
strategia de marketing de bază. 

Comportamentul Segmentarea Alegerea Poziționarea 
Elaborarea consumatorului pieţei segmentelor produselor strategiilor 
de Mrk. 

Strategia de marketing de bază 

Luminița Nicolescu 

Practic se pleacă de la cercetarea comportamentului 
consumatorului și a caracteristicilor pieței prin organizarea de studii 
de cercetare de marketing. Pe baza acestor informații, se identifică 
segmentele de piaţă și se aleg (ţintirea) unul sau mai multe segmente 
de piață. După care, pentru segmentele care s-au ales, se va stabili 
strategia de poziționare a produsului. 

Poziționarea strategică a produsului se referă la imaginea pe 
care firma doreşte să o transmită consumatorului despre produsele 
sale, la imaginea pe care doreşte firma să şi-o formeze consumatorul 


despre produsul ei. 

Când introduce un nou produs pe piaţă, firma poate adopta o 
strategie de poziționare similară cu a concurentului principal, când se 
va adresa aceluiași segment de piață și va evidenția atribute ale 
produsului similare cu ale competitorului. O altă strategie de 
poziționare este cea de diferențiere când se va urmări formarea unei 
imagini diferite față de produsele deja existente pe piață. 

Indiferent cum va fi stabilită, strategia de poziţionare are o 
importanță deosebită pentru firmă deoarece, odată stabilită această 
strategie, firma va trebui prin toate activităţile sale de marketing să se 
situeze cu produsul său pe poziția aleasă şi să transmită, să comunice 
această poziție consumatorilor. 

Elaborarea tuturor strategiilor elementelor  mixului de 
marketing (produs, preţ, distribuţie și promovare) vor avea ca punct 
de plecare strategia de poziționare stabilită. Tot ce va face firma de aici 
mai departe va avea în vedere punerea în practică prin acțiuni 
concrete de marketing a poziţiei alese pentru produsul firmei. Dacă 
poziționarea nu este cea corectă pe piaţă firma trebuie să ia măsuri 
corective, altfel va pierde. Spre exemplu, firma Johnson & Johnson a 
realizat că vânzarea produselor pentru copii este cu mult mai mare 
față de numărul copiilor de pe piaţă. Efectuând studii de marketing, 
firma a aflat că produsele erau folosite şi de către adulți, deoarece 
exista percepţia că aceste produse pentru copii sunt mai puţin nocive 
decât cele pentru adulți. Constatând acest lucru, firma a repoziționat 
produsele prin extinderea pieţei țintă care inițial erau numai copiii, 
incluzând şi adulţii ulterior. S-a utilizat sloganul „Nu numai pentru 
pielea copilului tău, ci şi pentru pielea ta!' 16. Ne amintim de 
asemenea reclama TV la şamponul Johnson & Johnson, de pe piaţa 
românească (2003), în care mama utiliza șamponul fiicelor sale, 
reclamă ce asigură comunicarea noii poziţii a produsului către grupul 
țintă adulţi. 

Vom vedea în continuare cum poate firma desfășura 
principalele activități de marketing, astfel încât să se poziționeze pe 
piață aşa cum şi-a propus. 

3.b. Cum să dezvolt produse care să se vândă 

Vom începe discuția noastră despre produse prin a defini în 
primul rând ce este un produs din perspectiva marketingului. 

Un produs este un bun, un serviciu sau o idee ce constă într-un 


grup de atribute tangibile şi intangibile ce satisfac consumatorii şi sunt 
primite în schimbul unei sume de bani sau a unei alte valori17. 

16 Ibidem, p. 184. 

17 Berkovitz Eric, Kerin Roger și Rudelius William, op. cit., p. 

Produsul poate fi privit la trei niveluri: la nivel de produs de 
bază oferind beneficii de bază, la nivel de produs propriu-zis oferind 
beneficii fizice ale produsului şi la nivel de produs lărgit oferind 
beneficii suplimentare consumatorului prin intermediul serviciilor, aşa 
cum reiese și din fig. 2. 

PRODUS PROPRIU-ZIS 

Fig. 2 Nivelurile produsului și beneficiile asociate 

Sursa: Figură adaptată după Nicolescu Luminiţa, Euromarketing 
- mit sau realitate, Editura Luceafărul, Bucureşti, 2003, p. 119. 

La nivelul produsului de bază avem în vedere produsul cu 
caracteristicile sale tehnice, prin intermediul cărora se va satisface o 
nevoie de bază. La nivelul produsului propriu-zis avem în vedere 
produsul incluzând aspecte precum marcarea, ambalarea, calitatea, 
stilul, elemente considerate tangibile pe baza cărora produsul poate 
oferi beneficii fizice. La nivelul produsului lărgit avem în vedere şi 
serviciile asociate produsului precum livrarea, instalarea, creditarea, 
servicii post-vânzare, garanții, servicii ce pot oferi beneficii 
suplimentare consumatorilor. 

Consumatorul așteaptă beneficii la toate cele trei nivele, iar o 
firmă trebuie să aibă în vedere toate elementele produsului şi să ofere 
beneficii la toate nivelurile pentru a avea succes pe piaţă. 

Printre principalele decizii pe care firma trebuie să le ia în 
legătură cu produsele sale se numără: stabilirea portofoliului de 
produse al firmei, luarea deciziilor de ambalare-etichetare a 
produselor, luarea deciziilor de marcare a produselor. 

Portofoliul de produse al firmei se referă la totalitatea 
produselor pe care o firmă le vinde pe o anumită piață. Nu toate 
produsele firmei au aceeași poziție pe piață, unele sunt recent 
introduse, altele există pe piață de mai multă vreme, unele au succes, 
altele au mai puţin succes. Un instrument ce poate fi folosit pentru a 
evidenția situația produselor din portofoliul firmei pentru a decide 
mai departe ce strategii și acțiuni de marketing să se adopte, este ciclul 


de viață al produselor. 

Ciclul de viață al produsului este un instrument care plasează în 
timp evoluția vânzărilor pe de o parte și a profiturilor pe de altă parte, 
aşa cum este prezentat în fig. 3. 

De ce este important să cunoaștem în ce etapă a ciclului de viață 
se află produsul firmei? Deoarece este indicat să adaptăm strategiile de 
marketing în funcție de acest 

Luminița Nicolescu lucru. Tabelul nr. 4 prezintă posibilele 
strategii de marketing pentru fiecare etapă a ciclului de viață al 
produsului. 

INTRODUCERE 

DECLIN 

Fig. 3 Ciclul de viață al produselor în mod periodic ținând cont 
de situația tuturor produselor sale pe piaţă, firma va trebui să decidă 
ce produse vor fi vândute în continuare pe piaţă, la ce produse se va 
renunța și când să se introducă noi produse pe piață. Introducerea de 
noi produse pe piață prin adăugarea lor la portofoliul de produse 
existent, este una dintre cele mai importante activități de marketing. 

Introducerea de noi produse pe piaţă prin adăugarea de produse 
noi la portofoliul de produse al firmei se poate realiza prin mai multe 
modalități: 

— Crearea de produse noi pe baza consultării pieţei și a 
consumatorilor; 

— Crearea de produse noi de către departamentul de 
cercetare-dezvoltare; 

— Crearea unor produse similare cu ale competitorilor 
(strategia „me too”); 

— Extinderea liniei de produse existente. 

1. Crearea de produse noi pe baza consultării pieţei și a 
consumatorilor, este strategia care are şansele cele mai mari de succes. 
Se ştie că rata eșecului în cazul introducerii de produse noi pe piață 
este de 90%. Principalul motiv al eşecului este faptul că cea mai mare 
parte a produselor sunt concepute printr-un proces invers. Managerii 
creează produse şi speră că le va cumpăra cineva pe piață. Ceea ce 
trebuie făcut este să aflaţi ce vor consumatorii și să construiți produsul 
pe baza acestor rezultate. Țineţi minte: consumatorul nu greșește 
niciodată! 

Presupuneţi că ați luat un taxi și îi cereţi șoferului să vă ducă în 


Militari, iar el spune „Nu te duc în Militari... te voi duce în Drumul 
Taberei, în schimb”. Când consumatorii vă spun că vor un anumit 
produs, nu încercați să-i contraziceţi și să ocoliți sugestiile lor, 
sugerând altceva. Creați produsul pe care îl doresc ei și vindeţi-le 
produsul în modul în care vor ei. 

Marketingul, premisa succesului în afaceri 


Tabelul 4 Ciclul de viață al produsului și marketing 
strategiile de 


MATURITA 


— Creşterea Stabilirea 
ivele gradului j Inlăturarea 
de de cunoaştere a cote de concurenței 


marke produsului maxime — 
Generarea 

— Încurajarea profitului 
consu 

matorilor să 
încerce 

produsul 

Introducerea Îmbunătăți Crearea de 


produsului de caracteristi versiuni ale 
pro 
produsului dusului 
pentru a 

se adresa 
dife 

ritelor 
segmente 
de piață 
Adaptarea 


Strate Reducerea 
gia de 


preț 


Preţ maxim sau 


preţ sau 


promoţional prețurilor scăderea 


pentru 


pre 


Strate Reclamă 
gia de vânzări 
promo promoţionale 
vare către 
consumatori şi 
distribuitori 
Strate Selectarea unei 
gia de rețele 
distrib de distribuţie 
uție 


a se mări țurilor în 
cota de funcție 
piață de 
concurentă 
Reclamă în Accentuarea 
mass 
media Imaginii de 
pentru marcă 
construirea puternică 
Imaginii de 
marcă 
Creșterea Menţinerea 
unei 
numărului distribuții 
puncte de Intensive 


desfacere 


Când doriţi să creați un nou produs, ţinând cont de sugestiile 
consumatorilor, porniţi prin a forma o echipă de creare a unui nou 
produs. S-a constatat că dezvoltarea de noi produse prin implicarea de 


echipe (formate din persoane de la 


cercetare-dezvoltare, producţie, 


vânzări, marketing) sunt cele mai eficiente. Totul trebuie să pornească 
de la generarea unui număr cât mai mare de idei. De altfel, crearea de 
noi produse ce au ca punct de pornire consumatorul, şi crearea de 
produse noi ce se realizează de departamentul de cercetare-dezvoltare, 


parcurg în esență aceleaşi etape (ce sunt prezentate în fig. 4), dar 
rezultatul diferă mult în funcție de modul în care aceste etape sunt 
parcurse. 

Gen Ideilor 
erarea 


Sel 


ectarea 

Testarea conceptelor de produs 

Testarea conceptelor de afaceri 

I 

Testarea produsului/ prototipul 

Testul de piață 

Lansarea pe piață 

Fig. 4 Etapele procesului de dezvoltare a unui nou produs 

Sursa: Figură adaptată după Nicolescu Luminița, Euromarketing 
- mit sau realitate, Editura Luceafărul, București, 2003, p. 128. 

Prima etapă este generarea unui număr cât mai mare de idei 
pentru dezvoltarea unui nou produs. Metoda recomandabilă este 
brainstormingul 18 cu consumatorii. Cum se poate realiza o şedinţă de 
brainstorming? Grupați un număr de consumatori şi organizați cu 
aceştia o ședință de cel puțin două ore, de preferabil în timpul 
dimineții (după amiaza multe persoane sunt mai obosite și mai puțin 
creative). Pe un flip chart vizibil tuturor, notați toate sugestiile 
participanților la brainstorming și afişați pe pereții camerei toate 
sugestiile făcute. Vor apărea și multe idei fără sens, dar una dintre 
ideile apărute poate fi „marea idee” pe care o căutați. În timpul 
şedinţelor trebuie respectate 3 reguli de bază: 1) fără negativism şi 
fără critici, mergeţi pe principiul „toată lumea are dreptate” pentru că 
dacă veți critica riscaţi să vă demotivaţi respondenții în a mai contribui 
cu idei și sugestii; 2) cu cât mai multe idei, cu atât mai bine. 
Participanţii vor reacționa la ce este scris (de aceea totul trebuie scris 
neapărat şi afişat) şi vor veni cu și mai multe idei și 3) reamintiți în 
mod constant care este scopul și misiunea ședinței de brainstorming. 
Spre exemplu, dacă misiunea unei ședințe de brainstorming este 
„Găsirea unui nou sortiment de sos”, aceasta trebuie reamintită în mod 


constant pe parcursul ședinței sub alte forme cum ar fi: „Ce feluri de 
mâncare ar avea nevoie de noul sos?”, „De ce ar dori o persoană să 
consume un nou tip de sos?', Ce fel de persoane ar încerca un nou 
sos?”. Secretul este să ascultați (nu puteţi și vorbi şi asculta în acelaşi 
timp, deci dacă participanţii vorbesc, ascultaţi-i!) şi să rămâneţi 
concentrat pe obiectivul propus. De multe ori consumatorii nu vor veni 
cu idei noi, deoarece se vor baza pe stereotipurile existente (Spre 
exemplu, salata se mănâncă cu felul principal). Nu vă fie teamă să 
schimbaţi regulile existente. De aici poate apărea succesul. 

Ideile apărute prin brainstorming şi care sunt considerate a fi de 
interes, trebuie transformate în soluţii. Toate produsele încep și se 
termină prin faptul că există un consumator 

18 Brainstormingul = „furtuna creierului”, metodă de generare a 
cât mai multe idei noi. 

care are nevoie sau pe care îl dorește. Pe baza ideilor apărute trebuie 
dezvoltat un produs care să răspundă acestor nevoi. Poziționarea 
produsului trebuie făcută chiar înainte de a crea produsul, iar pe baza 
ei se vor stabili trăsăturile şi beneficiile produsului. Poziționarea este 
inima strategiei de produs. Dezvoltaţi conceptul de produs şi pentru că 
v-aţi propus ca aceasta să fie o metodă bazată pe opiniile 
consumatorilor, întrebaţi din nou consumatorii. Realizațţi focus grupuri 
în care să prezentați consumatorilor conceptele de produs. Realizați-le 
sub forma unor reclame de prezentare şi nu sub forma unor simple 
idei. Când există imagini pe de o parte, produsele sunt mai ușor de 
perceput şi pe de altă parte, în acest fel, încercaţi și posibilitatea 
dezvoltării unor reclame pentru produsele respective, deoarece un 
produs fără reclamă este ca și inexistent. Puteţi merge pe următorii 
pași pentru a dezvolta strategia de produs: 

— Listaţi toate posibilele probleme pe care consumatorul le are 
şi le dorește rezolvate și stabiliți pe baza lor posibilele strategii de 
poziționare a produsului. 

— Dezvoltaţi conceptul de produs. Creați fişe ale conceptelor de 
produs dezvoltate. 

Creaţi-le sub forma unor mini-reclame, care să includă produsul, 
beneficiile produsului, ambalajul. 

— Realizaţi interviuri personale individuale cu consumatorii 
pentru a vedea cum percep ei conceptele de produs dezvoltate. 


— Realizaţi focus grupuri cu consumatorii pentru a vedea cum 
percep conceptul de produs. Formaţi și un grup din consumatori ai 
unui produs competitor. 

— După fiecare grup modificaţi, ştergeţi, adăugaţi pe fişa 
conceptului de produs în funcție de reacţiile consumatorilor. 

— Dezvoltaţi prototipul produsului și testaţi-l şi pe acesta cu 
grupuri de consumatori. 

Un proiect de dezvoltare a unui nou produs ar trebui să 
cuprindă 3 - 4 runde de focus grupuri (o rundă la fiecare stadiu), 
fiecare rundă cu câte 2 - 3 grupuri de persoane. 

Crearea prototipului este deci o etapă importantă în dezvoltarea 
unui nou produs. Principiul simplicităţii ar trebui să ghideze crearea 
unui nou produs. Cu cât produsul are mai multe trăsături cu atât mai 
multe lucruri pot da greș. Complexitatea naște complicaţii. Spre 
exemplu, un claxon în plus sau un bec în plus la o bicicletă poate fi 
considerată o idee excelentă de cei din departamentul de 
cercetare-dezvoltare, dar când ele nu vor funcționa vor fi o mare 
dezamăgire pentru consumator. Păstraţi aceste idei pentru mai târziu, 
pentru când produsul va ajunge în etapa de maturitate şi veți avea 
nevoie de astfel de idei, veți avea nevoie să vă diferențiaţi de 
competitorii voştri. 

Lansarea produsului pe piaţă presupune planificarea tuturor 
activităților de marketing de la producerea bunului respectiv, la 
stabilirea prețului, crearea distribuţiei și crearea promovării. 

2. Crearea de produse noi de către departamentul de 
cercetare-dezvoltare. Cele mai multe firme folosesc această metodă de 
dezvoltare de noi produse, metodă ce urmează etapele prezentate în 
fig. 4. Ea are succes în anumite cazuri, dar principalul dezavantaj este 
că nu este orientată spre piață. Mulţi dintre cercetători fac cercetare de 
dragul cercetării, creând produse care nu întotdeauna se pot vinde pe 
piață. Lipsa de orientare către piață rezultă într-o profitabilitate 
scăzută şi deci lipsa de viabilitate a produsului. O soluţie ar fi ca 
această metodă de creare de noi produse de către departamentul de 
cercetaredezvoltare, să fie completată cu cercetări organizate cu 
consumatori. 

3. Crearea unor produse similare cu ale competitorilor (Strategia 
„me too”) este o altă posibilitate de introducere de noi produse, care 
poate fi chiar foarte profitabilă. Strategia 


2. 

Luminița Nicolescu constă în crearea unor produse similare, 
care să le imite pe cele ale competitorilor. Aşteptaţi până ce 
competitorul a testat noul produs pe piaţă, până ce el a educat piața și 
apoi creați un produs similar. Nu vă sfiiți să împrumutaţi de la 
competitori, pentru că şi ei împrumută de la firma voastră fără niciun 
pic de jenă. Cu această strategie nu veți fi niciodată numărul unu pe 
piața respectivă, dar dacă vă interesează mai mult profiturile decât 
cota de piață aceasta este o strategie potrivită pentru voi. 

4. Crearea de noi produse prin extinderea liniei de produs 
existente. Aceasta este o strategie conservativă, dar funcționează de 
cele mai multe ori. Puteţi crea noi produse care să fie extensii ale 
mărcilor pe care le aveţi deja pe piață. Metoda implică puţină inovare 
tehnologică și cercetare a motivaţiei consumatorului, dar vânzările 
pentru astfel de produse sunt constante, chiar dacă nu sunt 
spectaculoase. Principalele avantaje oferite de această metodă constau 
în faptul că firma beneficiază de cele mai importante active pe care le 
are, şi anume numele și marca. Cheltuielile cu introducerea noii mărci 
sunt de obicei foarte reduse. Firma va introduce un nou produs într-o 
nouă categorie de produse de pe o poziție puternică deja existentă pe 
piață. Consumatorul va fi mai receptiv la un nume pe care deja îl 
cunoaşte şi de care este mulțumit. Secretul este să testați imaginea 
mărcii produselor existente pe piață pentru a ști ce reprezintă ele 
pentru consumator. 

Spuneam că o altă decizie foarte importantă a strategiei de 
produs este decizia de ambalare. Ambalajul produsului în afară de 
rolul protector pe care îl are trebuie să vândă... vândă... vândă... 
produsul. Ambalajul are practic o dublă funcție: de protejare şi de 
promovare. Ne vom referi aici în special la funcția de promovare. 

Aveţi la dispoziție numai câteva secunde în care să captaţi 
atenția consumatorului cu ambalajul produsului. Dacă a trecut cu 
vederea peste el şi nu s-a oprit să ridice produsul din raft, se va opri la 
unul din produsele competitorilor. Ambalajul trebuie să diferențieze 
produsul firmei de alte produse. De multe ori ambalajul definește 
modul în care va fi perceput produsul, ca fiind bun sau nu, ca fiind 
gustos sau nu, etc. Spre exemplu, s-a făcut următorul experiment: s-a 
trimis unui grup de consumatori același deodorant, ambalat în 3 
ambalaje diferite și fiind prezentat ca reprezentând 3 produse diferite. 


Consumatorii au spus că cele 3 produse erau diferite, apreciind ca fiind 
mai bune deodorantele care erau ambalate mai bine. 

Ambalajul trebuie să asigure atât o vânzare rațională, pe baza 
caracteristicilor fizice, dar şi o vânzare emoţională. Spre exemplu, pe 
un produs alimentar se potriveşte foarte bine fotografia alimentului 
respectiv pentru a apela la emoţiile consumatorului când o vede. 
Generarea de emoţii prin intermediul ambalajului este la fel de 
importantă ca şi protejarea produsului de către acesta. Un ambalaj bun 
este cel ce formează imagini clare în mintea consumatorului despre ce 
va oferi produsul. Un ambalaj bun creează legătura între 
personalitatea produsului şi cea a consumatorului. De multe ori 
ambalajul reprezintă singura modalitate prin care vă puteţi întâlni 
consumatorul. Folosiţi această ocazie în mod înţelept. 

Se pune astfel întrebarea: Cum putem crea ambalaje care să ne 
vândă produsele? Reţete general valabile nu există, dar există câteva 
reguli pe care ne putem baza: 

— Dacă reușşiţi să-i atrageţi atenția, consumatorul va cerceta 
produsul mai departe. Consumatorul citește ambalajele într-o anumită 
ordine şi trebuie ținut seama de acest lucru: dacă numele şi grafica 
ambalajului îi atrag atenţia, el va lua produsul de pe raft şi va citi mai 
mult; dacă ce este scris pe partea din față a ambalajului îl interesează, 
va 

Marketingul, premisa succesului în afaceri întoarce și partea din 
spate pentru a citi instrucțiunile de folosire a produsului; va citi apoi 
părțile laterale pentru a se reasigura că produsul îi oferă beneficiile 
dorite. 

— Mesajul de pe ambalaj nu trebuie să fie subtil, ci trebuie „să 
strige în gura mare”. 

„Cumpără-mă!! 

— Ambalajul trebuie să identifice clar ce se găsește înăuntru. 

— Etichetele trebuie să fie mai degrabă specifice decât generale. 
Spre exemplu, în loc să spunem că „acest detergent este bun pentru 
curățirea băilor”, este mai bine să spunem că „acest detergent curăță 
calcarul și săpunul depus pe căzi şi pe chiuvete”. 

— Direcţiile de utilizare prezentate pe ambalaj trebuie să fie 
clare şi directe. 

— Creați ambalaje cu o grafică similară altor produse ale firmei 
care au succes pe piață. Dacă produsele firmei nu se vând bine, 


încercați şi repoziționaţi-le. 

—  Țineţi cont de simbolistica culorilor folosite la crearea 
ambalajului: alb - sinceritate; 

roşu - acțiune, verde - speranţă, etc. 

— Utilizaţi etichete ce indică campaniile promoţionale pe care le 
desfășurați: reduceri de preț, produse gratis, cantități suplimentare de 
produse oferite gratis, etc. 

— Creați ambalaje (recipiente, sticle) pe care consumatorul să 
le poată folosi şi în alte scopuri. 

— Nu fiţi prea „eficienţi” în conceperea unui ambalaj. În general, 
consumatorii echivalează un ambalaj mic cu o cantitate mai mică din 
produs. 

Deciziile de marcare sunt un alt tip de decizii de interes în 
legătură cu produsul firmei. Cum stabilim ce nume să dăm produsului? 

Câteva sfaturi legate de cum să ne alegem numele de marcă: 

— Cele mai nepotrivite nume sunt cele care nu spun nimic, care 
nu generează niciun fel de emoție, cele care plictisesc. 

— Se pot alege nume care să personifice produsul. Spre 
exemplu, Mr. Clean este un nume de produs de la care consumatorul se 
aşteaptă la o capacitate de curățare ridicată. 

— Se pot alege nume care să provoace imaginaţia 
consumatorilor, nume care să promită mai mult decât poate de fapt 
produsul da. Spre exemplu, aşa sunt parfumurile Obsession sau 
Opium. 

— Folosirea prescurtărilor și a cifrelor în numele de mărci au 
mai mult succes la bărbaţi decât la femei. Dar, aceste mărci ce au 
numere în loc de cuvinte, tind să fie uitate mai repede. 

— Numele trebuie să comunice cel mai puternic 
avantaj /beneficiu al produsului și să reflecte dorința cea mai mare a 
consumatorului. 

— Numele trebuie să fie ușor de citit şi ușor de reținut. 

Există câteva aspecte la care ar trebui să reflectați în 
permanență pentru a vă asigura că dezvoltați o bună strategie de 
produs: 

— Poziționarea produsului. Care este poziţionarea optimă 
pentru acest produs? Care sunt principalele elemente ce vor atrage 
atenția consumatorilor? 

— Beneficiile cheie ale produsului. Care este 


beneficiul /avantajul cheie pe care îl oferă produsul meu? Care sunt 
aşteptările consumatorilor? Răspund beneficiile cheie ale produsului 
aşteptărilor consumatorilor? Cum putem comunica acest lucru? 

— Marcare/ambalare/sisteme de livrare. Care sunt cele mai 
potrivite nume și cele mai potrivite ambalaje care să susțină produsul 
pe piață? 

— Segmentul de piață. Care este consumatorul ţintit? Ce 
produse pe care el le folosește în prezent doresc să le înlocuiesc cu 
produsul meu? Care este principalul beneficiu fizic al produsului meu? 
Care este beneficiul emoțional al produsului meu? 

— Comunicarea. Care este mesajul cheie pe care îl voi transmite 
pentru a susține produsul pe piață? 

3.c. Cum să extaziez distribuitorii 

După ce aţi stabilit ce produse veţi vinde pe fiecare piaţă, 
trebuie să faceți produsele disponibile consumatorilor, prin 
intermediul activității de distribuţie. Prin distribuţie fiecare firmă 
încearcă practic să aducă produsul la consumator cât mai repede și cât 
mai eficient posibil. Distribuţia poate fi considerată aspectul cel mai 
critic în cadrul marketingului, deoarece este greu de construit și de 
cele mai multe ori aceasta este dependentă de acțiunile altora, așa cum 
vom discuta în continuare. Activitatea de distribuţie a unei firme are în 
vedere decizii în două mari domenii: 

— Prin ce canale de distribuție vom ajunge la consumatorii 
noştri şi în câte puncte de desfacere dorește consumatorul să găsească 
produsul nostru? Răspunsul stă în decizii legate de designul canalelor 
de distribuție şi decizii legate de intensitatea distribuției sau de 
lățimea canalului de distribuţie. Această activitate poartă denumirea 
de managementul canalului de marketing. 

— Cum va fi organizată distribuţia fizică a produselor noastre? 
Răspunsul stă în decizii legate de logistică. Această activitate poartă 
denumirea de managementul distribuţiei fizice. 

Deciziile legate de canalul de marketing (sau canalul de 
distribuție) presupun în primul rând designul sau proiectarea 
canalului de marketing și în al doilea rând implementarea canalului 
respectiv. Vom începe prin a lămuri ce se înțelege prin canal de 
marketing sau de distribuţie, prezentând modul în care Coughlan și 


Stern l-au definit: 

Canalul de marketing reprezintă un set de organizaţii 
interdependente implicate în I procesul prin care un produs sau un 
serviciu devine disponibil pentru a fi utilizat sau I consumat 19. 

Canalul de marketing nu constă într-o singură organizaţie care 
se străduieşte să deservească piața cât mai bine, ci este vorba de un 
număr ridicat de organizaţii implicate în activitatea de distribuţie a 
unui produs, ele fiind dependente unele de altele. Un alt aspect 
important şi care trebuie reținut este faptul că scopul canalului de 
marketing, este de a satisface consumatorul final, fie el persoană fizică 
sau organizaţie. Scopul este ca produsul/serviciul vândut să fie 
consumat. Când un producător este fericit că „a realizat vânzări” în 
momentul în care produsul său a fost plasat în depozitele 
distribuitorilor sau pe rafturile magazinelor, bucuria lui nu se justifică, 
pentru că ţinta trebuie să fie consumatorul care utilizează produsul, nu 
clientul (magazinul) care îl stochează și îl vinde (sau nu). Este de o 
importanță majoră să se acorde o atenție deosebită de către toți 
membrii canalului, consumatorului care utilizează /consumă produsul. 

19 Coughlan Anne și Stern Louis, „Marketing Channel Design 
and Management”, lacobucci Dawn (editor), Kellog on Marketing, John 
Willey and Sons, SUA, 2001, p. 249. 

Marketingul, premisa succesului în afaceri 

Ca să poată proiecta un canal de marketing pentru produsele 
sale orice firmă trebuie să facă o analiză a canalelor existente pe piaţă, 
pentru a le alege pe cele ce sunt cele mai potrivite pentru produsele 
sale. Pentru a proiecta un canal de distribuţie trebuie să analizăm 
segmentul de piață vizat şi cerințele lui, trebuie să definim care este 
canalul de distribuție optim pentru fiecare segment de piață și trebuie 
să alegem segmentele de piață pe care le vom deservi și canalele de 
distribuţie utilizate. 

1. Totul trebuie să plece de la segmentul de piață ales şi strategia 
de poziționare. Așa cum am văzut mai devreme, unul dintre principiile 
de bază în marketing este segmentarea pieţei. Ne reamintim că 
segmentarea constă în împărțirea pieţei în grupuri caracterizate prin 
maximizarea asemănărilor în cadrul grupului și maximizarea 
diferenţelor între grupuri. În ceea ce priveşte distribuţia, ceea ce ne 
interesează este identificarea nivelului de servicii cerut de fiecare 
segment de piață în parte de la canalul de marketing. Canalul de 


marketing nu asigură numai deplasarea produsului de la producător la 
consumator, ci prin serviciile oferite adaugă valoare produsului. Astfel 
de servicii realizate de canalul de distribuţie care cresc valoarea 
produsului pentru consumator sunt: ambalarea într-un număr de 
unități mai mic, amplasarea în spațiu, timpul de așteptare şi livrare, 
sortimentul şi varietatea produselor şi altele. 

Consumatorii finali, fie că sunt indivizi, fie că sunt organizaţii au 
nevoi și cerințe diferite în privința acestor servicii oferite de canalul de 
distribuție. Pentru a exemplifica, haideţi să luăm în discuţie două tipuri 
de consumatori de băuturi răcoritoare: o familie care cumpără pentru 
a consuma acasă şi un angajat care cumpără pentru a consuma în 
pauză la serviciu. Astfel fiecare va dori altceva de la canalele de 
distribuţie. 

Familia: 

— În ceea ce priveşte numărul de unităţi ambalate într-un 
pachet, aceasta nu are cerințe ridicate. Răcoritoarele vor fi cumpărate 
în timpul vizitelor săptămânale la supermarket în tipurile de pachet 
disponibile, oricare ar fi ele, preferabil mai multe sticle la pachet. 

— În ceea ce privește amplasarea în spaţiu, nici aici nu se 
regăsesc cerințe foarte ridicate pentru disponibilitatea răcoritoarelor, 
deoarece familia le achiziționează când merge și pentru alte 
cumpărături la supermarketul din zonă şi le va consuma în timp acasă. 

— În ceea ce privește rapiditatea livrărilor, cerinţele familiei 
sunt reduse, deoarece ea are stocuri de răcoritoare în casă și dacă nu 
găseşte la o deplasare la magazin băuturile dorite, le va achiziționa la 
următoarea vizită la magazin. 

— În ceea ce priveşte sortimentul şi varietatea, cerinţele 
familiei sunt ridicate, deoarece, fiecare membru al familiei bea un 
anumit sortiment şi familia le va dori disponibile pe toate la acelaşi 
magazin de unde cumpără. 

Angajatul: 

— În ceea ce priveşte numărul de unităţi ambalate într-un 
pachet, acesta are cerințe ridicate. El nu poate pleca de la serviciu în 
timpul pauzei pentru a merge la magazin să cumpere un pachet de 6 
sticle. El va dori o singură sticlă pe care să o consume pe loc. 

— În ceea ce priveşte amplasarea în spaţiu, cerințele sunt din 
nou ridicate. El va fi dispus să plătească un preț mai mare pentru a 
avea la dispoziție doar o singură sticlă undeva în apropierea locului de 


muncă. Un automat ar fi soluția cea mai potrivită. 
Pentru familie aceasta nu ar fi o soluţie bună, deoarece ea nu ar 
fi dispusă să plătească prețul mai mare și să cumpere la bucată. 

— În ceea ce priveşte rapiditatea livrărilor, cerinţele angajatului 
sunt mari, deoarece el nu poate pleca de la serviciu, are la dispoziție 
numai pauza, iar dacă produsul nu este disponibil atunci, el nu îl mai 
poate consuma mai târziu, pentru că nu mai are pauză. 

— În ceea ce priveşte sortimentul şi varietatea, angajatul are 
cerințe minime, deoarece el dorește o răcoritoare de orice tip care să-l 
revigoreze în timpul pauzei, neachiziționând mai multe produse 
deodată. 

Observăm deci că cele două tipuri de consumatori, familia și 
angajatul au cerințe complet opuse în ceea ce priveşte serviciile pe 
care le doresc de la canalul de distribuţie, în timp ce familia este mai 
puțin interesată de disponibilitatea produsului într-un ambalaj cu 
număr mic de unități, de amplasarea punctului de desfacere şi de 
rapiditatea livrărilor, angajatul are cerințe ridicate legat de toate 
aceste trei aspecte, în timp ce varietatea produsului este foarte 
importantă pentru familie şi mai puţin importantă pentru angajat. 
Practic cele două tipuri de consumatori reprezintă două segmente de 
piață diferite, care doresc ca același produs să ajungă la ei în moduri 
complet diferite. Același produs este cerut pe piață asociat cu servicii 
complet diferite. De aceea este foarte important ca într-o primă etapă 
să se realizeze analiza cerințelor fiecărui segment de piaţă privind 
serviciile dorite de la canalul de distribuţie. 

2. Etapa următoare este definirea canalului optim. Practic după 
ce am analizat cerințele consumatorilor din segmentul de piață vizat 
trebuie să proiectăm un canal de marketing care să satisfacă cerințele 
consumatorilor. Această potrivire între cerințele privind serviciile de 
distribuție ale consumatorului și proiectarea unui canal optim trebuie 
făcută neapărat, pentru că putem constata că anumite segmente nu ar 
trebui deservite deoarece cerințele lor nu pot fi îndeplinite prin 
canalele de distribuţie existente și cu resursele existente, sau 
dimpotrivă pot fi descoperite segmente de piaţă atractive ce nu au fost 
avute în vedere. Definirea canalului optim se va face în funcţie de 
fluxurile de marketing ce au loc între producător și consumatorul final 


(distribuţie fizică, schimbarea proprietăţii, activităţi de promovare, 
negocieri, activități de finanțare, comenzi și plăți). Următorul pas al 
firmei este de a hotărî ce segmente de piaţă vor fi servite și ce 
segmente de piață nu vor fi servite. Acest lucru se poate stabili 
cunoscând ce cumpără consumatorii şi mai ales cum cumpără. 

3. Proiectarea canalului de marketing prin stabilirea structurii 
sale presupune luarea unui număr de decizii importante privind 
alternativele existente: 

— Folosirea unor canale directe sau canale indirecte. Un canal 
de distribuție direct constă în vânzarea produsului direct 
consumatorului. Are ca principal avantaj faptul că, prin eliminarea 
intermediarilor, firma nu mai este la „mila” detailiștilor ce se grăbesc 
să retragă un produs nou de pe rafturi când nu se vinde foarte bine 
chiar de la început. 

Acesta este cel mai scurt canal de distribuţie, dar este un canal 
foarte scump (prin costurile de înființare şi operare), nefiind ușor 
disponibil firmelor mici cu resurse limitate. 

Un canal de distribuţie indirect este un canal ce include 
intermediari care vând produsul firmei mai departe: detailiști, 
angrosişti, reprezentanţi ai producătorului (propria forță de vânzare), 
agenți. Prin folosirea intermediarilor profitul pe care îl poate încasa 
firma se diminuează deoarece o parte din el va fi cedat celorlalți 
membri ai canalului de distribuție, dar acest dezavantaj este 
compensat de faptul că produsul ajunge la mult mai mulți 
consumatori. 

— Stabilirea lungimii canalului de distribuţie. Se referă la 
stabilirea numărului de intermediari pe la care trece produsul în 
drumul său între producător și consumatorul final 


Marketingul, premisa succesului în afaceri pe o anumită linie de 
distribuție. Puteţi vinde direct detailistului, când aveţi propria forță de 
vânzare, puteți vinde unui angrosist care la rândul lui vinde unui 
detailist, puteţi vinde unui distribuitor, care la rândul lui vinde 
detailistului, etc. Fig. 5 prezintă diferitele posibilități pe care le are 
produsul de a ajunge de la producător la consumator. 

Există opinii conform cărora numărul de trei niveluri în cadrul 
canalului de distribuţie ar fi un număr optim20. Considerăm, că nu 
există un singur răspuns la stabilirea lungimii optime a canalului. 


Există însă un număr de factori ce influențează luarea acestor decizii: 
puterea financiară a firmei voastre, mărimea medie a comenzii, 
concentrarea geografică a consumatorilor, sezonalitatea produselor, 
distanța geografică între locul de producţie și piață, perisabilitatea 
produselor. În mod natural produsele perisabile trebuie distribuite cât 
mai repede și printr-un număr de intermediari cât mai mic. 

Producător 

Agent 

Angrosist 

Angrosist 

Detailist 

Detailist 

Detailist 

Poşta 

Consumator 

Fig. 5 Drumul produsului de la producător la consumator 

— Stabilirea tipului de intermediari. Când este nevoie de o 
distribuție întinsă pe o suprafață geografică mare, firma poate apela la 
angrosişti. Când acest lucru nu este necesar, se poate merge direct la 
detailiști. Vânzarea către detailiști se poate realiza direct, prin propria 
forță de vânzare, sau prin intermediul firmelor de distribuţie sau 
agenților. Crearea propriei forțe de vânzări asigură obținerea unui 
profit ridicat pe unitate de produs vândut, dar este foarte costisitoare 
(angajarea, pregătirea și remunerarea agenților de vânzare) și 
inflexibilă (este mult mai greu să reduci numărul de agenţi de vânzare 
atunci când piaţa este în declin şi vânzările scad). În schimb utilizarea 
unei firme de distribuție asigură o mai largă acoperire a pieţei şi cel 
puţin în prima etapă când se intră pe o piață şi până produsul devine 
stabil pe piață poate fi o soluţie potrivită. În România, în ultimii zece 
ani s-au dezvoltat numeroase firme de distribuţie pentru produsele de 
larg consum. Spre exemplu, firma canadiană McCain care distribuie 
cartofi congelați în România, lucrează cu doi distribuitori (Embourg 
România, firmă daneză și de Silva firmă românească) care la rândul lor 
vând următorilor detailiști: lanțuri de magazine (Metro, Carrefour, 
Billa, Mega Image, Gima), supermarketuri importante (Nic. 

20 Prutianu Ştefan, Munteanu Corneliu și Caluschi Cezar, 
Inteligența Marketing Plus, Editura Polirom, laşi, 1999, p. 179. 

Orient), restaurantelor (KFC, Pizza Hut, Spring Time, Sheriffs) şi 
hotelurilor internaţionale (Hilton, Crowne Piaza, Sofitel). 

— Stabilirea numărului de intermediari la fiecare nivel al 
canalului de distribuţie. 

Această decizie mai poartă denumirea de stabilire a lățimii 
canalului sau intensității canalului. Aşa cum discutam, orice decizie de 
marketing trebuie să se bazeze pe studierea şi cunoașterea 
comportamentului consumatorului. În mod similar, lăţimea liniei va 
depinde de comportamentul pe care îl are consumatorul față de 
produsul firmei. Spre exemplu, vom lua 3 produse pentru a studia 
comportamentul la cumpărare al consumatorului și modul în care 
acesta influențează numărul de intermediari în canalul de distribuţie: 
o cremă de bărbierit, un televizor şi un automobil. 

Crema de bărbierit este achiziționată în mod frecvent de către 
majoritatea adulţilor de sex masculin. Procesul de cumpărare a unui 
nou tub este un proces de rutină, neinteresant. Deoarece cumpărătorul, 
mai mult ca sigur, este de părere că produsele de acest fel nu diferă 
foarte mult unele de altele ca preț și calitate, producătorul trebuie să 
se asigure că acest produs poate fi găsit de cumpărător în orice locaţie 
şi cât mai convenabil cu putinţă, pentru că el nu se va deplasa foarte 
departe pentru a-l achiziționa. Este recomandabilă așadar o distribuție 
intensivă, prin care produsul se plasează în cât mai multe posibile 
magazine. Acest tip de distribuție se potrivește produselor de larg 
consum alimentare şi nealimentare de uz curent, ca bere, răcoritoare, 
biscuiţi, țigări, gumă de mestecat, săpun, etc. 

Televizorul: Achiziționarea unei televizor reprezintă un proces 
de cumpărare de frecvență redusă și de valoare mare. Când se ia 
decizia de a cumpăra un televizor sunt implicaţi câțiva membri ai 
familiei, consumatorii caută în mai multe magazine până să se 
hotărască şi de aceea nu este nevoie ca produsul să fie prezent în orice 
magazin. De altfel dacă cumpărătorii se bazează (chiar și numai parțial) 
pe recomandările vânzătorilor, atunci prezența produsului este 
justificată numai acolo unde se poate oferi acest serviciu suport în mod 
corespunzător. De aceea este recomandată distribuția selectivă. 
Distribuţia selectivă are loc când este folosit un număr limitat de 
intermediari. Scopul limitării numărului de intermediari este de a-i 
putea sprijini mai bine pentru susținerea mărcii noastre pe piață, pe de 
o parte şi pe de altă parte este adresarea segmentului specific de piață 


ales. Produsele pentru care se potriveşte acest tip de distribuție sunt 
îmbrăcămintea, încălțămintea, produsele electronice. 

Automobilul: Achiziţionarea unui automobil este o decizie rară, 
foarte importantă, pentru un produs scump, decizie la care participă 
de multe ori un număr ridicat de persoane. Pentru acest produs 
consumatorul se va duce și-l va căuta acolo unde este disponibil fără să 
conteze locul unde este amplasat punctul de desfacere. În acest caz 
este recomandabilă o distribuţie exclusivă. Distribuţia exclusivă constă 
în stabilirea unui singur intermediar în fiecare regiune. Intermediarul 
primeşte exclusivitate în speranţa că va sprijini puternic acest produs 
pe piață. 

— Folosirea mai multor canale de distribuţie în mod simultan. 
Unele firme preferă să proiecteze mai multe canale de distribuție pe 
care să le folosească în mod simultan. Spre exemplu, companiile 
farmaceutice pot vinde prin propria forță de vânzare (un canal), dar şi 
prin intermediul firmelor de distribuţie a produselor farmaceutice (alt 
canal). 

Managerul unui mare lanţ de magazine din SUA (Bloomingdale) 
menționa necesitatea 

Marketingul, premisa succesului în afaceri vânzării produselor 
prin 3 canale în mod simultan: în magazine, prin cataloage şi prin 
Internet21. Scopul unei astfel de decizii este de a mări şansele ca 
produsul să fie vândut. Cu toate acestea nu întotdeauna firmele aleg să 
utilizeze mai multe canale de distribuție deoarece există şi un număr 
de dezavantaje: este foarte costisitor şi de aceea pentru firmele mici 
este recomandabil să înceapă distribuția produsului printr-un singur 
canal şi să se extindă eventual în mai multe canale în mod treptat. Un 
alt dezavantaj este potenţialul ridicat de naștere de conflicte datorită 
rivalității între canale. Spre exemplu, în cele mai multe țări din Europa 
farmaciile vor refuza preluarea unui produs farmaceutic dacă acesta 
este distribuit și prin alt mijloc de distribuție în masă. Situaţia este 
complet diferită în SUA unde produsele farmaceutice se distribuie atât 
prin farmacii, cât și prin supermarketuri (cele ce nu necesită 
prescripţii) şi aşa numitele „drug stores”. În România, lanţul Sensiblu 
s-a poziționat inițial ca fiind lanț de farmacii, dar prin produsele 
comercializate (medicamente, produse cosmetice, produse de igienă) 
el reprezintă mai mult decât o farmacie (linii de produse) pentru o 
parte dintre consumatori, dar şi ca o farmacie cu o gamă mai redusă de 


produse pentru alţi consumatori. În cazul în care apar conflicte între 
diferitele canale de distribuţie există riscul ca unul dintre acestea să nu 
sprijine produsul sau chiar să-l boicoteze. 

— Selectarea membrilor canalelor de distribuţie presupune 
stabilirea unui număr de criterii în funcţie de care să se ordoneze 
distribuitorii: istoria vânzărilor, situaţia financiară a distribuitorului, 
liniile de produs pe care le comercializează în prezent, gradul de 
acoperire al pieței din punct de vedere geografic, segmentul de piață 
deservit (consumatorii), compatibilitatea cu politica şi strategia firmei 
mele, atitudine (dinamism, entuziasm, iniţiativă), reputaţia 
intermediarului. Vom alege acei intermediari ce sunt capabili să vândă 
şi să susțină produsul nostru. 

Când selectăm intermediarii pentru produsele noastre avem în 
vedere măsura în care sunt îndeplinite funcţiile distribuţiei de unii sau 
de alții dintre aceștia. Astfel, principalele funcţii pe care le îndeplinește 
distribuția sunt funcții comerciale (schimbarea titlului de proprietate 
vânzare-cumpărare -, finanțare, promovare, colectare de informaţii) și 
funcții logistice (formarea sortimentului și a varietății de produse, 
sortare, stocare, depozitare, transport). 

Când vorbim despre procesul de selectare a intermediarilor, 
acesta nu este un proces într-un singur sens, ci practic în ambele 
sensuri. Noi ne alegem intermediarii, dar și ei ne aleg pe noi. Relaţia 
furnizor /producătordistribuitor merge cel mai mai bine când fiecare 
dintre aceștia are importanță pentru celălalt. Pentru a-i face pe 
intermediari să lucreze pentru voi, trebuie să respectați câteva 
principii: 

— Concentraţi-vă pe anumiţi intermediari! Nu încercaţi să fiți 
de toate pentru toți intermediarii. Segmentați piaţa şi intermediarii și 
alegeţi canalele potrivite (pentru care şi firma și produsele firmei să 
însemne ceva). 

— Creați entuziasm! Este foarte important ca intermediarii să 
fie entuziasmați de produsul vostru! Oferiţi stimulente pentru a 
entuziasma intermediarii. Ei se vor entuziasma dacă au ceva de 
câștigat de pe urma produsului vostru. 

— Cultivaţi-vă relaţiile! Un produs bun se va vinde întotdeauna 
cel puțin odată. Crearea unei relaţii asigură însă, vânzări stabile pentru 
produsele voastre pe termen lung. 

21 Coughlan Anne și Stern Louis, op. cit., p. 264. 


Luminița Nicolescu 

— Fiţi gata să renunțaţi la un intermediar dacă nu oferă 
performanţă! Dacă produsele voastre sunt cu adevărat bune, și 
intermediarii vor dori să le aibă şi să le vândă la fel de mult ca și voi. 
Spre exemplu, firma Astese Production SRL (alături de alte firme 
producătoare de produse alcoolice) a întâmpinat la începutul anului 
1999 o situaţie dificilă datorită așa numitei „ordonanţe Remeş” prin 
care se limita numărul posibil de distribuitori pentru produsele 
alcoolice. Datorită succesului pe piață a produsului, majoritatea 
intermediarilor au acceptat să ajute firma şi să lucreze în condiţiile 
propuse de aceasta chiar dacă ele însemnau muncă în plus fără un 
câştig direct (vezi cazul Angelli din culegere). 

Pentru a-i face pe intermediari să vă iubească încercaţi să ţineţi 
cont de următoarele sfaturi: 

— Arătaţi că produsul vostru se poate vinde ușor. 

— Arătaţi-le intermediarilor cum produsul vostru le poate crea 
lichidităţi. Obţinerea unor venituri rapide reprezintă tot ceea ce îşi 
doresc intermediarii. 

— Creați 3 variante ale produsului vostru. Este mai ușor să 
vindeţi un pachet de produse ce dă consumatorului posibilitatea de a 
alege decât un singur produs. Dar, atenţie. 

4 - 5 produse pot fi prea multe pentru posibilităţile financiare 
ale detailistului sau angrosistului. 

— Alegeţi modalități de promovare a produsului care să se 
potrivească cu imaginea și segmentul de consumatori deservit de 
fiecare tip de intermediar în parte. Segmentați intermediarii. 

— Implicaţi-vă în afacerile detailiştilor. Nu puteţi face bani, dacă 
ei nu fac bani. Oferiţi-le idei și participaţi împreună cu ei la realizarea 
campaniilor promoționale. Oferiți-le materiale promoționale. 

— Creați campanii promoţionale puternice pentru produsul 
vostru şi arătați-le intermediarilor cum să le folosească. Asiguraţi-vă 
că managerii de magazine cunosc programele voastre promoţionale. 
Informaţi-i în mod continuu. 

Firma trebuie să fie gata să găsească moduri creative prin care 
să-și distribuie produsele atunci când unele metode de distribuție dau 
greş. Spre exemplu, presupunem că tocmai ați creat un produs nou, 
nişte șştergătoare auto foarte performante. Acestea sunt foarte 
rezistente fiind garantate pe viață și de aceea doriți să le vindeți la un 


preț ridicat, încercați prin magazinele clasice de piese auto, dar 
constatați că produsul este situat alături de produsele ieftine, și 
detailistul nu este stimulat să sprijine acest produs. Ce faceţi: Micşoraţi 
prețul? Vă mulțumiți cu mai puţin profit? încercaţi să stimulați mai 
mult detailistul? 

Niciuna dintre aceste variante. 

O soluție ar fi ca ştergătoarele să fie vândute direct 
consumatorilor prin cataloage și prin reclame introduse în 
suplimentul săptămânal al unui mare ziar cotidian. 

Firma trebuie să fie gata să găsească soluții alternative, de cele 
mai multe ori inovative pentru a trece peste astfel de dificultăți. 
Modalităţi de distribuţie moderne, ce pot fi folosite pentru anumite 
produse, dar care nu au întotdeauna succes sunt: vânzarea prin 
Internet, multilevel marketing22, reclame directe la TV. 

22 Multilevel marketing este un sistem de vânzare a produselor 
direct consumatorilor prin crearea unor rețele de agenţi de vânzare în 
sistem piramidal. Fiecare agent de vânzare are două sarcini majore: să 
vândă produse și să atragă alți agenţi de vânzare care vor face parte 
din propria reţea de vânzare şi vor ceda parte din veniturile lor 
agenților cărora le sunt subordonați în piramidă. Sistemul este folosit 
de firme ca Amway, Herba Life, Zepter, etc. 

Marketingul, premisa succesului în afaceri 

4. Implementarea canalului de marketing (sau de distribuţie) 
presupune 3 activități majore: puterea şi controlul canalelor de 
marketing, coordonarea membrilor canalului și managementul 
conflictului. 

Puterea și controlul canalelor de marketing. Aşa cum am văzut 
canalele de marketing sunt formate dintr-un număr ridicat de firme, 
care s-ar putea să nu aibă toți aceeași motivaţie pentru a opera în 
modul dorit de producător. Prin natura muncii lor membrii canalului 
de distribuţie sunt specializați pe anumite activităţi, deci trebuie ca 
toți membrii canalului să obțină performanţă pentru că, în caz contrar, 
întregul canal va avea de suferit. Spre exemplu, un sistem de transport 
deficient, care aduce marfa cu întârziere, afectează vânzările 
produsului. Membrul canalului ce deține cea mai mare putere poate 
remedia situația, convingând veriga slabă să-şi îmbunătățească 
activitatea, pentru a nu fi scoasă din sistem. Într-un sistem puterea 
este reprezentată de capacitatea unui membru de a controla sau 


influența comportamentul celorlalți membri ai canalului. 

Coordonarea membrilor canalului constă în activitatea prin care 
se stabilesc obiective unice pentru întreg canalul și prin care 
activitatea tuturor membrilor este îmbinată astfel încât să se atingă 
aceste obiective ale întregului canal. 

Managementul conflictului în cadrul canalului. Odată ce delegați 
o parte din sarcinile legate de produsul vostru intermediarilor, în mod 
inevitabil apare o relaţie de conflict şi de cooperare în același timp: 
cooperaţi cu intermediarii pentru a vinde produsele și în același timp 
intraţi în conflict cu intermediarii, pentru că fiecare dintre voi ar dori 
ca celălalt să facă mai mult pentru a stimula vânzările. Spre exemplu, 
când vindeți produsul vostru unui intermediar la un anumit preţ, voi 
sunteţi interesați ca produsul să se vândă mai departe la un preț mic 
pentru a stimula vânzările. Intermediarul la rândul lui doreşte să 
vândă la un preț mai mare pentru a-și maximiza veniturile pe termen 
scurt. Maximizarea coordonării şi reducerea conflictului se poate 
realiza prin încheierea unor contracte. 

Conflictul apare când un membru al canalului împiedică alt 
membru al canalului să-și atingă obiectivele. Conflictul în cadrul 
canalului este un fenomen comun, dar şi foarte periculos. În primul 
rând trebuie să identificați care sunt sursele de conflict şi să 
diferențiați între o proiectare deficitară a canalului (care afectează 
performanța canalului) şi o slabă performanţă datorată conflictului în 
cadrul canalului. Spre exemplu, un producător poate observa că există 
un conflict într-unul dintre canalele de distribuţie, distribuitorii nu 
depun suficient efort pentru vânzarea produsului. Analiza poate arăta 
că motivul este faptul că distribuitorul respectiv obține mai mult profit 
din vânzarea unui produs concurent. Este un conflict legat de existența 
unor obiective diferite: în timp ce producătorul dorește să maximizeze 
profitul pentru produsul său, distribuitorul doreşte maximizarea 
profitului pentru toate produsele deţinute în portofoliu. Pentru a 
rezolva acest conflict de obiectiv, producătorul poate folosi sursele 
sale de putere și să crească adaosul oferit distribuitorului astfel încât 
acesta să câștige mai mult de pe urma produsului şi să-l sprijine mai 
bine, sau poate investi în crearea şi consolidarea unei mărci puternice 
astfel încât produsul să fie cerut de către consumator și în consecință 
tras prin verigile canalului de distribuţie. 

Al doilea mare tip de decizii de distribuţie în afara stabilirii 


canalelor prin care se va ajunge la consumator sunt deciziile de 
distribuţie fizică a produsului. 

I Distribuţia fizică constă în realizarea acelor sarcini necesare 
pentru furnizarea unui produs complet consumatorilor finali sau 
intermediarilor23. 

Tabelul nr. 5 prezintă principalele activități implicate în 
distribuţia fizică a produselor, activități pe care firma trebuie să le 
desfășoare cât mai bine pentru a fi eficientă pe de o parte şi pentru a 
servi consumatorul pe de altă parte. 

Eficacitatea distribuţiei fizice are un impact major asupra 
modului în care intermediarii pot servi piețele finale. Când desfacerea 
produselor de către producător este deficitară, intermediarii trebuie 
să menţină stocuri ridicate sau se confruntă cu lipsă de stocuri, ceea ce 
poate conduce la pierderea de clienţi. Costul produselor şi existenţa lor 
în punctele de desfacere sunt influențate în mod direct de sistemele de 
distribuţie fizică. 

Crearea și managementul unui canal de distribuție este o 
activitate complexă și dificilă. Odată creat acest sistem este mult mai 
greu de schimbat sau de renunţat la el. Spre exemplu, este mult mai 
ușor să reduceţi bugetul de promovare, decât să treceţi de la o 
distribuţie intensivă la una selectivă. 

3.d. Tactici şi strategii pentru stabilirea prețului 

Prețul este un alt element de bază în marketing. Iniţial, 
stabilirea prețului era văzută ca o funcție a departamentelor de 
contabilitate şi finanţe. În prezent, stabilirea preţului depinde tot mai 
mult de marketing. Dar ce este prețul? 

I Preţul reprezintă o sumă de bani sau alte lucruri (ca bunuri și 
servicii) ce se dau în schimbul obţinerii dreptului de proprietate sau 
dreptului de folosință asupra unui bun I s-au serviciu24. 

Prețul este cel pe care consumatorii trebuie să-l plătească 
pentru a obține produsul firmei noastre. De aceea, este foarte 
important cum stabilim preţurile produselor noastre astfel încât să 
mulțumească consumatorul și în același timp să aducă venituri şi 
profituri firmei. 

Când firma are în vedere stabilirea prețului la care să vândă 
produsele sale, trebuie să ţină cont de următoarele aspecte: 

— Preţul trebuie să reflecte obiectivele strategice ale firmei 


(profitabilitate, cotă de piață, supraviețuire, vânzări, responsabilitate 
socială) 

— Preţul trebuie să reflecte dorinţele consumatorilor ţintă 
(Cine va cumpăra şi plăti?) 

— Prețul trebuie să reflecte poziționarea produsului (Cum va fi 
vândut produsul?) 

— Preţul trebuie să reflecte poziția competitivă (Este firma lider 
de piață? Este o firmă dominantă pe piață? Este o firmă cu o poziţie 
slabă pe piață?) 

— Preţul trebuie să ia costul în considerare ținând cont că, 
costurile variabile sunt limita inferioară și valoarea ce o dă 
consumatorul produsului este limita superioară) 

— Preţul trebuie să ţină cont de canalele de marketing 
(distribuție) (Cum stimulez membrii canalului de distribuţie? Cum voi 
stabili prețul astfel încât să asigur o coordonare a canalului?) 

— Preţul trebuie să țină cont de ciclul de viață al produsului. 

23 Reeder Robert, Brierty Edward şi Reeder Berry, Industrial 
Marketing, Prentice Hall International, SUA. 

1991, p. 344. 

24 Berkovitz Eric, Kerin Roger şi Rudelius William, op. cit., p. 
284. 

Tabelul 5 Activităţi logistice tipice 


Elemente cheie 


Activităţi su 


— D 

i spațiulu 
rutei de transport c. Programarea vehiculelor depoziti 

2. Managementul stocurilor a. Politici M 
legate de nivelul stocurilor b. Previzionarea Echipan 
vânzărilor pe termen scurt c. Mixul de produs Procedu 

pe locații d. Localizarea stocurilor Păstrare 


Sursa: Reeder Robert, Brierty Edward și Reeder Berry, 
Industrial Marketing, Prentice Hall International, SUA, 1991, p. 344. 

Obiectivele politicii de preţ sunt strâns legate de obiectivele 
strategice ale firmei, ele trebuie să derive practic din obiectivele 
strategice ale firmei. Astfel diferite obiective strategice ale firmei (ca 
cele enunțate mai sus) necesită diferite strategii de preţ. Spre exemplu, 
obiectivele de profitabilitate ale firmei necesită practicarea unui preț 
ridicat pentru produsele firmei, în timp ce obiectivele de cotă de piață 
necesită practicarea unor prețuri mai mici. O firmă de transport aerian 
se poate concentra pe maximizarea profitului și atunci va reduce 
numărul de locuri la clasa economică (cu prețuri mai scăzute) și se va 
concentra pe clienţii de la clasa business (preţuri mai ridicate). În acest 
fel firma va pierde din cota de piață, dar își va mări profitabilitatea. 

În general firmele au atât obiective legate de profitabilitate, cât 
şi obiective legate de cota de piață, dar obiectivul primar, cel cu cea 
mai mare importanță pentru firmă va fi acela care va influența 
stabilirea preţurilor. Dacă obiectivul ce contează mai mult pentru 
firma voastră este profitabilitatea şi nu cota de piaţă, căutați segmente 
de piață care sunt dispuse să plătească preţurile mai ridicate cerute de 
firmă, în loc de a reduce preţurile pentru a fi mai atractivi pentru mai 
mulți consumatori. Este nerealist să vă propuneţi să maximizaţi şi 
profiturile și cota de piaţă. 

Factorii care influenţează determinarea preţului sunt prezentaţi 


3, Serviciu pentru clienţi a. Determinarea A 
nevoilor consumatorului b. Analizarea Design 
reacției și răspunsului clienților la serviciu c. Design ] 
Stabilirea nivelului serviciului pentru client pentru [ 

4. Procesarea comenzilor a. Interfața P 
între comenzi şi stocurile existente b. Previzio 
Transmiterea informațiilor despre comandă c. de prod 
Reguli pentru a comanda a produi 

F 
Colectar 
Analiza 


în fig. 6. 

Fig. 6 Factorii de influenţă a preţului 

1. Costurile, aşa cum am menţionat ne dau limita de jos a 
prețului. Nu putem stabili prețurile mai jos de nivelul costurilor 
variabile. Ne amintim, că putem obține costul total al unui produs 
adunând costurile variabile pe produs cu costurile fixe pe produs, în 
mod normal preţul trebuie stabilit peste acest nivel prin adăugarea 
unei marje de profit, dar în anumite perioade de timp pentru anumite 
categorii de produse se pot stabili preţuri la nivelul costurilor până la 
minim nivelul costurilor variabile. În acest fel se ignoră costurile fixe, 
în ideea că acestea s-ar fi produs oricum şi cu şi fără aceste produse şi 
ele pot fi recuperate de la alte categorii de produse. 

PI = (CV + CF) + MP; 

P2 = CV + CF; 

P3 = CV 

Unde: PI, P2, P3 = 3 niveluri diferite de preț CV = costuri 
variabile CF = costuri fixe MP = marja de profit 

2. Competiţia este un alt factor ce influențează determinarea 
preţurilor. În general efectele competiţiei asupra prețurilor sunt: 

— Competiţia forțează scăderea prețurilor. Cu cât sunt mai 
mulți competitori pentru produsul firmei va trebui să reduceţi 
prețurile pentru a vă menţine consumatorii. 

— Competiţia înseamnă existența mai multor produse ce pot 
substitui produsul nostru pe piață, oferă consumatorilor mai multe 
posibilități de alegere, determinând ca aceștia să devină mai sensibili 
la preţ. 

— Apariţia competiției în perioada de introducere și creștere 


din ciclul de viață al produsului mărește practic mărimea pieței fără să 
facă presiuni prea mari asupra prețului. 

— Presiunea prețurilor competiției începe când consumatorul 
capătă mai multe cunoștințe și se mărește pe măsură ce creșterea 
pieţei se diminuează și firmele încep să se bată pe cota de piaţă. 

— Competiţia forțează firmele slabe să iasă de pe piață şi 
firmele puternice să-și îmbunătățească activitatea. 

3. Valoarea percepută de consumator influențează preţul pe care 
acesta este dispus să-l plătească pentru produsul firmei. Din punct de 
vedere al consumatorului prețul indică adesea valoarea produsului 
când ea corespunde calităţii percepute de consumator pentru bunul 
sau serviciul respectiv. Valoarea poate fi chiar definită ca fiind raportul 
dintre calitatea percepută și preţ. 

Marketingul, premisa succesului în afaceri 

Primul pas în a înțelege rolul valorii percepute de consumator 
este din nou segmentarea pieţei și identificarea beneficiilor cheie pe 
care le doreşte fiecare segment de piață de la produsul meu. Aceste 
beneficii cheie pot fi aflate numai întrebându-l pe consumator prin 
organizarea de cercetări de piață. Importanţa relativă a prețului 
printre celelalte beneficii cerute de către fiecare segment de piaţă, va 
influența cum se va stabili prețul produsului. 

Spre exemplu, un consultant care prin natura muncii sale 
călătoreşte foarte mult și doreşte să cumpere un computer portabil va 
acorda o importanță mai mare mobilităţii produsului și în consecință 
greutăţii pe care acesta o are. El va dori un computer probabil echipat 
cu toate facilităţile tehnice, dar care să fie ușor, să cântărească mai 
puţin de 2, 5 kg. El va fi dispus să plătească un preț mai mare pentru a 
obține un computer aşa uşor, pentru a evita să care în spate prin 
aeroporturi și gări un computer de 4 kg. Acel 1, 5 kg în plus va ajunge 
să cântărească cât 10 kg după un timp. Oricine își doreşte un computer 
mai uşor, dar nu oricine este dispus să plătească în plus pentru un 
computer mai uşor. Acest lucru ne arată încă odată că este foarte 
important cum alegem segmentul de piață pe care dorim să-l servim. 

Aşa cum spuneam preţul reprezintă de multe ori valoarea. 
Numai că stabilirea preţului este un lucru complicat pentru că valoarea 
poate fi manipulată. Chiar dacă toate caracteristicile a doua 
automobile Renault sunt aceleași, consumatorul va fi poate mai 
înclinat să cumpere un Renault produs în Franța decât unul produs în 


Turcia. De aceea este foarte important să facem diferenţa între preț şi 
valoare. Valoarea este relativă, nu există termeni absoluţi legaţi de 
valoare. Pentru un consumator un autoturism Daewoo Cielo poate 
avea o valoare mare, în timp ce pentru un alt consumator acesta să nu 
aibă nicio valoare. Valoarea pe care un consumator o percepe legat de 
un produs depinde de calitatea oferită de produsul sau serviciul 
respectiv, care la rândul ei este dată de beneficiile economice, 
funcționale şi psihologice pe care le poate obține consumatorul de la 
acel produs. 

Tabelul nr. 6 prezintă o modalitate de a analiza raportul 
preț/beneficii pentru produsul firmei și produsele competitoare, luând 
în discuţie beneficii dorite de consumator de la un produs industrial. 
Folosind această analiză se poate observa care este percepţia 
consumatorilor despre produsul nostru în comparaţie cu produsele 
competitoare în funcție de beneficiile așteptate, și putem stabili nivelul 
de preț la care să vindem produsul. 

Toate informaţiile incluse în această analiză trebuie aflate de la 
consumatori prin cercetări de marketing. În primul rând se vor 
identifica beneficiile pe care el le doreşte și importanţa lor în procesul 
de achiziție (prin focus grup). Apoi se va măsura percepția 
consumatorilor despre produsul meu și produsele competitoare pe 
fiecare dintre beneficiile așteptate pe o scară de la 1 - 50 (prin 
anchetă). După cum observăm în tabel, vom pondera scorul (de la 1 - 
50) obținut de fiecare produs pentru fiecare beneficiu așteptat de 
consumator cu importanţa acordată de consumator fiecărui beneficiu 
în decizia de cumpărare (0-1) şi vom calcula niște indici agregați 
pentru fiecare produs în parte. Etapa următoare constă în compararea 
produselor prin compararea indicilor obţinuţi de fiecare. 

Luminița Nicolescu 

Tabel 6 Analiza raportului preţ/beneficii 


ae „= 
Scor 
Ra: pondere |or 
O. 10.0 
25 sp 


Beneficii Concurent A 


Caracteristicil 
e produsului 


Calitatea 
produsului 


(canale de|05 
distribuție) 

Disponibilitate 
(logistică) 

Servicii înainte 
de vânzare 

Servicii post 
vânzare 

Instructaj de 
utilizare 


TOTAL 


Sursa: adaptat după Hart Norman, Marketing Industrial, Editura 
Codecs (traducere), Bucureşti, 1998, pp. 80 - 82. 

Produsul firmei noastre față de produsul A = 41.3/ 34.8 = 1.19 
Produsul firmei noastre față de produsul B = 41.3/23.8 = 1.74 
Produsul A față de produsul B = 34.8/23.8 = 1.46 

Dacă raportul scorului produsului nostru cu alte produse este 
supraunitar atunci înseamnă că percepția generală a consumatorului 
despre produsul nostru este mai bună decât față de produsele 
competitoare și ar trebui să practicăm prețuri mai mari ca ale 
competitorilor. Cu cât ne vom ridica mai mult peste pragul de 1 cu atât 
avem capacitatea de a rezista mai bine competiţiei. Invers dacă 
raportul este subunitar, și am preţuri similare cu ale competitorilor, 
datorită unei percepții generale defavorabile despre produsul nostru 
este recomandabilă o reducere de prețuri pentru a putea vinde 
produsele. 

4. Canalele de distribuţie influențează prețul final la care ajunge 
produsul la consumator. Când firma vinde direct consumatorului 
(Internet, catalog, teleshopping, multilevel marketing) ea controlează 
prețul la care ajunge produsul la consumatorul final. Când firma vinde 

produsul prin intermediari, ei pot influența preţul final la care ajunge 
produsul la consumator prin adaosurile practicate, prin nivelul 
serviciilor oferite. Când produsul necesită demonstrarea funcționării şi 
servicii post-vânzare rolul intermediarilor creşte, ca şi adaosul lor. 
Pentru produsele de prestigiu, spre exemplu, cosmetice, parfumuri de 
lux, producătorii închiriază spaţii în magazine pentru a folosi propriul 
personal şi a oferi servicii de înaltă calitate pentru a vinde produsul. 

5. Reglementările legale pot influenţa şi ele preţul final. Pe de o 
parte poate apărea fenomenul de fixare a preţurilor cu limite minime 
sau maxime şi pe de altă parte pot 

4. 

Marketingul, premisa succesului în afaceri exista anumite taxe 
specifice pe categorii de produse. Acum câțiva ani în perioada de Paște 
primul ministru din România a limitat adaosul comercial ce putea fi 
practicat pentru produse alimentare la maximum 10%, pentru a 
proteja populația. Pentru vânzători aceasta a însemnat o reducere de 
preț. În mod similar accize suplimentare pentru produse cum ar fi 
alcoolul și țigările, urmăresc descurajarea consumului de astfel de 
produse prin ridicarea artificială a preţurilor lor finale. 

După ce am văzut care sunt factorii ce influențează preţurile, 
haideţi să vedem care sunt metodele pe care firmele le folosesc în 
stabilirea prețurilor pentru produsele lor și pe care le puteţi folosi în 
firma voastră. Există mai multe categorii de metode ce pot fi folosite 
pentru stabilirea prețurilor și anume: metode bazate pe cerere, 
metode bazate pe costuri, metode bazate pe profit şi metode bazate pe 
competiţie. 

A. Metodele bazate pe cerere sunt metodele ce pun un accent 
deosebit pe gusturile consumatorilor, şi nu pe alţi factori cum ar fi 
costurile, profitul şi competiţia. Dintre acestea fac parte metoda 
smântânirii şi metoda penetrării. 

Metoda smântânirii (sau a luării caimacului) constă în 
introducerea unui produs pe piaţă la un preț relativ ridicat. Această 
metodă este de obicei utilizată când produsul este complet nou pe o 
piață și competiţia este aproape inexistentă. Spre exemplu, prețul 
inițial a unui aparat video a fost de 1.500$. După 3 ani de zile acesta se 
vindea la jumătate din prețul inițial. Această metodă se bazează pe 
faptul că sunt consumatori (caimacul) care sunt dispuși să plătească 
mai mult pentru a achiziționa un produs inovativ. Ea are ca efect 


acumularea unor profituri mari în prima perioadă după introducerea 
produsului, resurse ce pot fi folosite ulterior când concurența devine 
mai puternică. Pe măsură ce mai multe firme intră pe piaţă oferind 
produse asemănătoare prețul va scădea. 

Metoda penetrării constă în stabilirea unui preţ mic la 
introducerea unui produs nou pe o piață cu scopul de a atrage cât mai 
mulți consumatori şi a câștiga o cotă de piață cât mai mare într-un 
interval de timp scurt. Spre exemplu, firma de comerț en detail 
Carrefour când a intrat pe piața românească a practicat preţuri mici la 
cea mai mare parte a produselor comercializate, reușind să câștige un 
număr ridicat de consumatori într-un timp scurt. 

B. Metodele bazate pe costuri pun accentul pe costuri şi pe 
partea de ofertă. Preţul este stabilit plecând de la costurile de 
producţie, costurile de marketing, costurile directe, costurile indirecte 
şi o marjă de profit. 

Metoda adaosului constă în adăugarea unui adaos la costul unui 
produs dintr-o anumită categorie de produse, așa cum este prezentat 
în fig. 7. 

C. Metodele bazate pe profit încearcă să echilibreze veniturile pe 
de o parte cu cheltuielile pe de altă parte. În acest caz preţul se 
stabilește plecând de la profitul care se dorește a fi obținut fie ca sumă 
sau ca procent din vânzări. 

Metoda stabilirii preţului pe baza volumului profitului așteptat 
(ca sumă) constă în următorul raționament: Se pleacă de la relaţia: 

Profit = Venit total - Cost total Profit = (Px Q) - [CF + (CVU x Q)], 
unde: P = preț, Q = cantitate produse, CF = costuri fixe, CVU = costuri 
variabile unitare. 

Producător Angrosist Detailist Fig. 7 Adaosul producătorului, 
angrosistului și a detailistului (exemplu ipotetic) 

Din această relație vom afla care este preţul pentru un produs în 
condiţiile în care se așteaptă un anumit profit şi în care se 
preconizează vânzarea unei anumite cantități de produse. 

Exemplu pentru un produs ipotetic: 

Cost variabil: 96.000 lei/bucată 

Costuri fixe totale: 90.000.000 lei 

Profit așteptat: 21.000.000 lei pentru 1.000 de bucăţi de produs 

Profit = (P x Q) - [CF + (CVU x Q)] 

21.000.000 lei = (P x 1.000) - [90.000.000 lei + (96.000 x 
1.000)] 

21.000.000 lei = 1000P - 90.000.000 lei + 96.000.000 lei 

1000P = 21.000.000 lei + 90.000.000 lei - 96.000.000. lei 

1000P = 207.000.000 lei 

P = 207.000 lei 

D. Metodele bazate pe competiție sunt cele care pun accentul pe 
ce fac competitorii şi pe ce face piața. Puteţi stabili prețurile 
produselor sub nivelul prețului pieței, la nivelul prețului pieței sau 
peste nivelul prețului pieței. Cu toate că este dificil de identificat care 
este prețul pieței pentru un produs, în general operatorii de marketing 
„ştiu” sau „simt” care este prețul pieței pentru un produs dintr-o 
anumită clasă și îl pot folosi ca punct de referință. 

Puteți folosi şi alte metode de stabilire a prețului sau de ajustare 
a lui în timp, metode care în anumite perioade pot deveni chiar 
necesare. 

Preţurile psihologice se bazează pe percepţia pe care o au 
consumatorii despre diferite prețuri. Spre exemplu, s-a constatat că un 
preț ca 49.800 lei este perceput de consumatori ca fiind mai mult în 


gama 40.000 lei decât 50.000 lei, cu toate că el este de fapt de 50.000 
lei. De aceea întâlnim în magazine prețuri ca 89.500 lei, 690.000 lei, 
1.490.000 lei. 

Un alt aspect psihologic pe care îl puteţi folosi se bazează tot pe 
rezultatele cercetărilor de marketing. S-a constatat că o reducere la un 
preț mai mic are un impact mai mare decât o reducere la un preț mai 
mare. Spre exemplu, dacă se face o reducere de 10% la un produs care 
costă 10.000 lei şi prețul va ajunge la 9.000 lei, diferența de preţ de 
1.000 lei este percepută ca valorând mai mult (are un impact mai mare 
asupra vânzărilor) decât o reducere de 10% la un produs care costă 
100.000 lei şi unde reducerea este de 10.000 lei de 10 ori mai mult 
decât 1.000 lei. 

Marketingul, premisa succesului în afaceri 

Preţurile promoţionale/reducerile vă pot ajuta să atrageți mai 
mulți clienţi. Pericolul care apare în acest caz este acela că se pot 
obişnui consumatorii cu prețul redus ca fiind preţul de bază și nu vor 
mai cumpăra produsul când acesta este vândut la prețul de bază. 
Reducerile se pot acorda la cantitatea cumpărată (preț mai mic pe 
unitate de produs la cantități mai mari), ca parte din prețul produsului 
(-10% - 20% etc), sezonier (pentru lichidarea stocurilor de vară sau a 
stocurilor de iarnă) sau pentru intermediari (discounturile funcționale 
pentru a le permite desfășurarea activităţii). 

Preţurile de prestigiu constau în preţuri ridicate stabilite pentru 
anumite produse (bijuterii, cosmetice, automobile, băuturi) şi 
destinate consumatorilor care pun preţ pe statut şi care sunt dispuși să 
plătească o sumă în plus pentru a obține produse cu o imagine de lux. 

Preţuri foarte mici sau nule pot fi stabilite pentru anumite 
produse, dar care vor atrage vânzarea altor produse de pe urma cărora 
se pot obţine profituri. Exemplul clasic este al firmei Gillette care vinde 
aparate de bărbierit la preţuri foarte mici, vânzând scump lamele de 
ras. Microsoft oferă gratis programul Internet Explorer, obținând 
profituri la alte produse conectate la acest software. Alte combinații 
pot fi vânzare ieftină de aparte telefonice mobile cuplate cu vânzare 
scumpă de abonamente telefonice sau vânzare ieftină de alarme 
pentru locuinţe cuplate cu vânzare scumpă de servicii de securitate. 

După părerea noastră cele mai eficace strategii de stabilire a 
prețului sunt cele ce pleacă de la comportamentul consumatorului. 
Consumatorii doresc să cumpere produsul la un „preț corect”. Dar care 


este un preţ corect? Și revenim din nou la discuţia despre valoare. 

Preţurile ar trebui stabilite în sens invers, având ca punct de 
plecare consumatorul și nu plecând de la firmă către consumator. 
Costurile trebuie folosite numai pentru a şti care este nivelul minim al 
prețului (așa cum am discutat anterior). Consumatorilor nu le pasă cât 
a cheltuit firma să producă acel produs, atâta timp cât își permit să-l 
cumpere şi plătesc pentru un produs care să merite banii. Cu toate 
acestea vă sfătuim să obţineţi cât de mult se poate (foarte mult prin 
stabilirea unor preţuri ridicate) atâta timp cât consumatorul este 
dispus să plătească. În același timp trebuie să fiți dispuşi să și scădeți 
din preț, când piața nu poate suporta un preţ foarte mare. Relevant în 
acest sens este exemplul firmei Sony, care a scos prima pe piață 
produsul Walkman. Preţul recomandat de cei de la departamentul de 
Cercetare-Dezvoltare al firmei a fost inițial de 200$. Preşedintele de 
atunci al firmei Akio Morita s-a gândit că segmentul țintă pentru acest 
produs erau tinerii între 18 - 30 de ani și ei își puteau permite să 
plătească pentru un astfel de produs fără prea multă rezistenţă în jur 
de 100$. El a cerut celor de la Cercetare-Dezvoltare să obțină produsul 
la acest preţ. Ei i-au respectat instrucțiunile lui şi succesul ce a urmat îl 
ştim deja cu toții. 

Aşa cum spuneam „prețul corect” este cel pe care și-l poate 
permite consumatorul și pe care acesta este dispus să-l plătească. De 
aceea cel mai potrivit mod de a afla care este prețul corect este să 
întrebăm consumatorii. Acest lucru se poate face prin intermediul 
focus grupurilor. Creați conceptul de produs sau produsul și stabiliți 
poziționarea sa. Pe urmă stabiliți niveluri diferite de preţ pentru 
produsul firmei şi aşteptaţi reacția consumatorilor la fiecare nivel de 
preţ. Spre exemplu, pentru o cutie de bomboane stabiliți nivelurile de 
preț 57.000 lei, 77.000 lei şi 97.000 lei. Schimbaţi preţurile până când 
cea mai mare parte a participanţilor vor fi de acord cu un anumit nivel 
al prețurilor. Faceţi acelaşi lucru și pentru produsele competitoare. 
Întrebaţi la fiecare nivel de 

Luminița Nicolescu preţ, care sunt intenţiile de cumpărare ale 
consumatorilor. Dar niciodată să nu întrebaţi consumatorul cât ar da 
pentru un anumit produs fără să le oferiţi variante de răspuns. Veţi 
primi răspunsuri cu prețuri ridicol de mici. 

Consumatorii au puncte de referință legate de preț, bazate pe 
experiențele proprii de cumpărare din trecut și pe nivelul prețurilor de 


pe piață pentru produse asemănătoare. Dacă produsul vostru are 
prețul prea scăzut față de punctul lor de referință atunci consumatorul 
va crede că nu este la fel de bun ca și produsele similare. Dacă 
produsul vostru are preţul prea ridicat față de produsele similare de 
pe piaţă fără să ofere un beneficiu în plus, consumatorul va gândi că 
este păcălit şi chiar furat. 

Vom prezenta în continuare un ghid legat de situaţiile în care 
pot fi stabilite preţuri la cele 3 niveluri: mari, medii și mici. 

Preţurile ridicate (prin comparaţie cu alte produse) sunt 
recomandate când: 

— Nu există competiție 

— Consumatorii nu au puncte de comparație şi referință pentru 
a stabili valoarea 

— Segmentul țintă este de consumatori care se văd a fi inovatori 
şi care sunt dispuși să plătească mai mult pentru un produs nou 

— Baza de consumatori dispusă să plătească mai mult este 
constantă 

— Aveţi nevoie de o marjă de profit ridicată (dar ţineţi minte: 
consumatorilor nu le pasă de nevoile firmei). 

Preţurile medii sunt recomandate când: 

— Intraţi pe o piață și o categorie de produs în care un alt 
producător este bine stabilit deja 

— Nu aveţi niciun beneficiu major să oferiţi consumatorilor în 
plus față de produsele existente 

— Consumatorul are posibilitatea să aleagă din multe variante 

— Produsul este nou pentru firma voastră, dar este bine 
poziționat în mintea consumatorului 

Preţurile scăzute sunt recomandate când: 

— Puteţi produce un bun la un cost mai mic decât ceilalți 

— Consumatorii nu vor accepta prețuri ridicate pentru o 
anumită categorie de produs 

— Puteţi obține un avantaj major prin oferirea unui produs nou 
care completează o linie de produs ce cuprinde produse la prețuri mari 
şi medii. 

Putem de asemenea să adăugăm valoare pentru consumatorii 
noştri fără să ne coste foarte mult. Oferim aici câteva astfel de 
modalități pe care să le aveți în vedere: 

1. Adăugați mai multe utilizări produsului vostru astfel încât să 


îndeplinească funcţiile pe care ar fi trebuit să le îndeplinească un alt 
produs. Spre exemplu, o hârtie igienică parfumată care să înlocuiască 
un dezodorizant de baie. 

2. Uşuraţi munca și viața consumatorilor voştri. Poate fi vorba 
de un nou ambalaj care este mai uşor de deschis sau mai uşor de 
mânuit. 

3. Prelucraţi puţin mai mult produsul vostru. În acest fel puteţi 
transforma produsul vostru în ceea ce își doreşte consumatorul. Spre 
exemplu, floricele ambalate în pungă de hârtie care se gătesc direct în 
cuptorul cu microunde fără a fi scoase din pungă, au adăugat valoare 
floricelelor simple. 

4. Simplificați produsul, mai ales ambalajul lui. Așa au făcut o 
parte din firmele ce oferă cereale pentru micul dejun înlocuind cutiile 
de carton voluminoase cu pungi 

1. 

Marketingul, premisa succesului în afaceri de celofan, reducând 
în acest fel şi din preț. În acest caz nu uitaţi să comparați produsul 
vostru cu produsele competitoare pentru a evidenția diferența. 

5. Oferiți cupoane sau produse în plus din gama voastră sau din 
alte produse. 

6. Creați programe de fidelizare şi stimulare a utilizatorilor 
frecvenți. 

7. Arătați cum produsul vostru este mai bun decât cele 
existente. 

8. Proiectați produsul cu un aspect estetic ridicat astfel încât să 
atragă consumatorii şi aceştia să dorească să-l utilizeze ca o 
decorațiune. 

9. Creați un ambalaj (cutie) cu multiple utilizări. Oamenii se 
plâng tot timpul că nu au suficient spațiu de păstrare. 

10. Măriţi perioada de garanţie a produsului și oferiţi câteva 
părți componente pe gratis. Spre exemplu, o periuță de dinţi electrică 
cu mai multe capete de perii. 

3.e. Promovarea produselor şi a firmei: ocazia de a fi creativ 

Promovarea este al patrulea element al mixului de marketing. 
După ce ați stabilit ce produs să introduceţi pe piaţă, la ce preț și prin 
ce canale de distribuție, următoarea etapă ar fi să stabiliți modalitățile 
de promovare. Tacticile de reclamă și publicitate sunt necesare 
întotdeauna. De ce? Deoarece indiferent cât de bun este un produs, nu 


vor avea loc vânzări dacă, cumpărătorul potenţial nu a auzit niciodată 
de el. Principala sarcină ce vă revine prin promovare este să faceţi 
produsul firmei cunoscut pe piață într-o lumină cât mai favorabilă în 
comparație cu produsele competitoare. 

Activitatea de promovare se poate realiza cu ajutorul așa 
numitului mix de promovare format din reclamă, vânzare personală, 
promovarea vânzărilor și publicitate - relații publice. Toate aceste 
elemente le puteţi folosi fie pentru a informa potenţialii consumatori 
despre beneficiile oferite de produs, fie pentru a-i convinge să-l încerce, 
fie pentru a le reaminti de beneficiile avute când au folosit produsul. 

Reclama este orice formă plătită de comunicare nonpersonală 
despre organizaţie, despre un bun, un serviciu sau o idee pe care o 
realizează firma. Faptul că este plătită înseamnă că spațiul unde este 
transmis mesajul publicitar trebuie cumpărat. Spre exemplu, la postul 
Radio România Actualități un spot publicitar de 30 de secunde costă în 
orele de vârf 180$, iar în orele mai puţin audiate 20$. lar un minut de 
reclamă pe un post de televiziune național costă în jur de 6.000 $ în 
orele de vârf. Faptul că reclama este nonpersonală înseamnă că se 
realizează prin intermediul mass media către un număr ridicat de 
persoane deodată, neavând un feed back imediat de la acestea. 

Principalele caracteristici ale reclamei sunt: 

— Legitimează o marcă. Faptul că veți comunica despre marca 
produsului vostru prin mijloacele de mass media arată interesul arătat 
de firmă mărcii respective, oferind mai multă încredere 
consumatorilor. 

— Exprimarea creativă. Reclama prin utilizarea imaginilor, 
culorilor şi a limbajului permite o prezentare creativă a beneficiilor 
funcţionale și emoționale ale mărcii. 

— Construieşte o imagine. Reclama pe termen lung poate fi cea 
mai eficientă cale de a construi personalitatea unei mărci. 

— Economică. Reclama poate avea un cost relativ mic pe 
persoană, dar are şi un efect mai mic decât vânzarea personală sau 
promovarea vânzărilor. 

Vânzarea personală reprezintă orice formă plătită de prezentare 
interpersonală a bunurilor și serviciilor. Aceasta se realizează de 
obicei față-în-față între vânzător (agent de vânzare) și cumpărător. 


Principalele caracteristici ale vânzării personale sunt: 

— Are loc în două sensuri. Faptul că există o comunicare în două 
sensuri face mesajul mai persuasiv, deoarece agentul de vânzare poate 
modifica şi adapta mesajul imediat în funcție de reacţiile 
consumatorului interlocutor. 

— Se termină cu o vânzare. Prin vânzarea personală se pune o 
presiune mai mare asupra consumatorului să încheie afacerea şi să 
cumpere produsul. 

— Permite crearea de relaţii pe termen lung cu consumatorii, 
formarea de prietenii care încurajează și de multe ori asigură 
continuitatea afacerilor. 

— Este scumpă. Vânzarea personală este o formă de 
comunicare mult mai scumpă decât alte forme de comunicare. Spre 
exemplu, se poate ajunge la un cost mediu al unei vizite de vânzare de 
200$, în timp ce o reclamă costă doar câțiva cenți pentru o persoană ce 
a vizualizat reclama. 

Relaţiile publice reprezintă orice formă de prezentare indirect 
plătită a organizaţiei, bunului sau serviciului firmei. Principalele 
instrumente ale publicității sunt relaţiile cu presa (comunicatele de 
presă şi conferințele de presă), sponsorizările. Prin relaţii publice 
firma nu plăteşte pentru spaţiul din mass media, dar încearcă să 
convingă mass media să difuzeze o poveste favorabilă despre firmă 
sau produsul ei. Principalul dezavantaj este faptul că nu există 
controlul firmei asupra a ceea ce va fi difuzat. 

Principalele caracteristici ale relaţiilor publice sunt: 

— Credibilitatea. Informaţiile prezentate ca poveşti la ştiri sunt 
mult mai credibile decât o reclamă. 

— Sunt imprecise. Este mult mai dificil să controlăm mesajul 
care va fi transmis. De asemenea este mai dificil să ne adresăm unui 
anumit segment de piață prin această formă de comunicare în 
comparație cu celelalte forme de comunicare. 

— Au un cost mai mic. Desfășurarea unor relații publice eficace 
pot asigura o expunere foarte mare prin media. 

— Sunt dificil de utilizat, în sensul că transmiterea mesajului de 
către cele mai populare mijloace de media depinde de importanţa 
percepută a știrii şi de cât de interesant este mesajul. 

Promovarea vânzărilor include stimulente pe termen scurt prin 
care se ridică interesul cumpărătorului să cumpere un bun sau un 


serviciu. Acestea includ: cupoane, reduceri de preț, pachete de bunuri, 
concursuri, tombole, eşantioane gratuite. 

Principalele caracteristici ale promovării vânzărilor: 

— Au impact ridicat. Oferirea de stimulente poate avea un efect 
mare şi rapid în creşterea vânzărilor. 

— Determină încercarea. Promovarea vânzărilor poate fi un 
mijloc foarte eficace în a determina consumatorii să încerce produsul, 
mai ales în cazul produselor a căror achiziție necesită o implicare 
redusă a consumatorului, acesta neacordând importanță reclamei 
făcute unui astfel de produs (spre exemplu pâine, lapte etc). 

— Sunt scumpe. Promoțiile, mai ales când implică reduceri de 
preț, pot fi foarte scumpe. Pot determina de asemenea reducerea 
veniturilor în perioadele în care nu mai sunt promoții, consumatorul 
nemaiachiziționând produsul, deoarece este obișnuit cu preţurile 
reduse. 


Marketingul, premisa succesului în afaceri 

—  Erodează imaginea produsului. Folosirea excesivă a 
promovării vânzărilor poate deteriorara imaginea mărcii produsului, 
consumatorul percepând produsul ca fiind de o calitate mai redusă 
datorită acestor oferte continue. 

Tabelul nr. 7 prezintă elementele mixului de promovare cu 
avantajele şi dezavantajele lor. 

Există un număr de factori pe care este bine să-i luați în 
considerare când decideţi asupra căror elemente ale mixului de 
promovare le veţi folosi. Acești factori sunt: obiectivele firmei, 
audiența țintă şi caracteristicile pieței, ciclul de viață al produsului, 
caracteristicile produsului și strategiile canalului de distribuţie. 

Obiectivele firmei. Dacă obiectivul firmei este de a ridica gradul 
de cunoaştere despre produs atunci reclama este metoda cea mai 
potrivită. Dacă pe de altă parte firma doreşte să stimuleze încercarea 
unui nou produs, promovarea vânzărilor este o metodă atractivă. 

Tabelul nr. 7 Mixul de promovare 


Element De masă Avantaje 
e promoționale|sau 
interpersonal 


Reclama De masă Plată Eficient 
directă  pentru|pentru a ajunge la|foarte 
timp sau spaţiu. |un număr ridicat|de a 
de persoane. feed bi 
Vânzare Plată Feed back 
a personală către agenţii de|imediat. Foarte|pentru 
vânzare fie sub|convingător.  Selunuip 


forma salariilor|poate selecta 
sau a|audiența. Se pot 
comisioanelor. |oferi informații 
complexe. 
Relaţiile Nu există Adesea 
publice plată directă|este cea  mailobține 


pentru timp saujcredibilă sursă în|mass r 
spațiu. ochii 
consumatorului. 
Promov De masă Varietate Eficient în 
area vânzărilor mare de plăţi în|a schimba|uşor 
funcţie de tipul|comportamentul |condu 
de promoție. consumatorului  |promo 
pe termen scurt.|firme 
Foarte flexibil. Se pot 


Sursa: Tabel adaptat după: Berkovitz Eric, Kerin Roger şi 
Rudelius William, Marketing, Irwin, Boston, SUA, 1989, p. 437. 

Audienţa ţintă și caracteristicile pieţei. Dacă piața este formată 
dintr-un număr relativ mic de consumatori, atunci vânzarea directă 
este o metodă potrivită, iar dacă piaţa este formată din milioane de 
persoane, atunci reclama prin mass media este indicată. 

Dacă ne adresăm consumatorului final reclama prin mass media 
este mijlocul potrivit, dacă ne adresăm consumatorului industrial 
reclama în reviste de specialitate şi 

Luminița Nicolescu vânzarea personală vor fi mai potrivite. 
Dacă ne adresăm detailiştilor, vânzarea personală este indicată și 
promovarea vânzărilor prin forme specifice pentru ei (discounturi, 
materiale promoționale, programe de pregătire). Cu cât numărul 
persoanelor implicate în luarea deciziei de cumpărare este mai mare, 


cu atât se va pune accentul mai mult pe vânzarea personală, aceasta 
fiind, aşa cum am văzut, forma prin care comunicarea are loc în mod 
personal în două sensuri și este mai flexibilă existând o putere mai 
mare de convingere a agenţilor de vânzare. 

Ciclul de viață al produsului. Elementele mixului de promovare 
în cele 4 etape ale ciclului de viață vor diferi. Astfel, în etapa de 
introducere, principalul obiectiv este de a informa despre produsul 
firmei, iar în acest scop se pot folosi toate mijloacele de promovare în 
funcție de natura produsului: reclame TV, eșantioane gratuite, 
publicitate înainte de lansarea produsului pe piață. În etapa de 
creștere, principalul obiectiv este de a convinge consumatorul să 
cumpere produsul, de aceea acesta trebuie să fie disponibil în cât mai 
multe puncte de distribuţie și de aceea consolidarea lanțului de 
distribuție prin promovarea vânzărilor către detailişti joacă un rol 
important. În etapa de maturitate principalul obiectiv este de a 
menține cumpărătorii existenți. De aceea, reclama are un rol important 
în a reaminti consumatorilor de existența produsului, iar promovarea 
vânzărilor contribuie la menţinerea consumatorilor loiali. În etapa de 
declin, nu este recomandabil a cheltui cu promovarea deoarece 
produsul iese de pe piață. 

Caracteristicile și natura produsului influenţează modalitățile de 
promovare a fi folosite. Complexitatea produsului (gradul de 
sofisticare tehnică) și riscul perceput la achiziţionarea lui (financiar, 
social sau fizic) sunt două aspecte ce trebuie luate în seamă la 
stabilirea mixului de promovare. Astfel, vânzarea personală este mai 
eficace în cazul produselor complexe, scumpe şi cu risc ridicat la 
achiziționare şi în cazul pieţelor dominate de câţiva cumpărători de 
mărimi mari. Reclama și promovarea vânzărilor sunt eficace în cazul 
produselor ieftine ce presupun un proces de cumpărare de rutină și în 
cazul produselor unde emoţiile joacă un rol important în decizia de 
cumpărare. 

Strategiile canalului de distribuţie. Producătorul va trebui să ia o 
decizie legată de modul cum va promova produsul prin canalele de 
distribuție, dacă va folosi o strategie de împingere sau de tragere. 
Strategia de împingere a produsului prin canalele de distribuţie constă 
în stimularea intermediarilor să sprijine produsul să se vândă. Acest 
lucru presupune folosirea promovării vânzărilor către intermediari. 
Strategia de tragere constă în îndreptarea atenţiei către consumatorul 


final şi convingerea acestuia să cumpere produsul. Consumatorul final 
va fi convins să achiziționeze produsul prin reclamă și activități de 
promovare a vânzărilor adresate direct lui. Acesta va cere produsul de 
la detailiști şi ei mai departe de la angrosiști, trăgând în acest fel 
produsul prin canalul de distribuţie, de la producător către el. 

După ce am văzut care sunt principalele activităţi (caracteristici, 
avantaje și dezavantaje) prin care firma se poate promova pe sine cât 
şi propriile produse, haideţi să vedem cum putem folosi câteva dintre 
ele în mod creativ. 

Reclama are adesea un rol critic în dezvoltarea unei mărci. 
Punctul de pornire în dezvoltarea unei reclame eficace trebuie să fie și 
de această dată opinia consumatorului, opinie pe care o putem afla 
prin organizarea de cercetări de marketing (focus grupuri, interviuri 
detaliate, anchete). După ce a aflat care sunt opiniile consumatorului 
despre produs, firma trebuie să decidă ce mesaj va transmite prin 
reclamele sale. O reclamă poate prezenta mesaje care să fie în 
concordanţă cu opiniile consumatorului sau reclame 

Marketingul, premisa succesului în afaceri care să dezvolte 
contra-argumente pentru a schimba opiniile existente ale 
consumatorului despre produsul firmei. Spre exemplu, după ce a aflat 
opinia consumatorilor că un păr strălucitor este dovada unui păr 
sănătos, firma producătoare a produselor pentru îngrijirea părului 
(şampon, balsam) Pantene, a utilizat această idee a părului strălucitor 
şi a realizat o campanie publicitară folosind-o, ajungând unul dintre 
produsele cele mai vândute în această categorie. 

Aşa cum am spus este foarte important să știm ce gândesc 
consumatorii (ce părere au despre produsele noastre), dar și cum 
gândesc consumatorii (cum fac legătura între informaţiile prezentate 
în mesaj şi marca produsului firmei). Firma poate apela la mai multe 
strategii de elaborare a mesajului printre care se numără și 
următoarele: 

— Promovarea unui beneficiu oferit consumatorului. Mesajul va 
fi ceva de genul 

„Cumpăraţi această marcă, şi veți obține acest beneficiu”. Prin 
această modalitate de elaborare a mesajului ne asigurăm practic că 
audiența va face legătura între marca noastră și beneficiul oferit. Este 
recomandabilă când produsul are un beneficiu în plus prin care se 
diferențiază de produsele competitoare. 


— Promovarea unor atribute convergente către „marea idee”. 
Această strategie presupune în primul rând identificarea unui atribut 
(caracteristică) esenţial care este important pentru consumator și în al 
doilea rând prezentarea treptată în timp a unor atribute ale produsului 
care conduc spre beneficiul respectiv. Spre exemplu, dacă sunteţi un 
producător de legume înghețate, puteţi promova prin diferite reclame 
prezentate de-a lungul timpului că legumele sunt proaspete când se 
îngheaţă, că legumele sunt ambalate în vid, că legumele sunt ambalate 
cu diferite sosuri. Aceste atribute conduc la ideea că produsul 
respectiv are o calitate ridicată. Este vorba de mai multe atribute ce 
conduc la aceeași concluzie: beneficiul cel mai important pe care îl 
oferă produsul, în acest caz calitatea. O astfel de strategie este potrivită 
când firma are un atribut ce implică multe beneficii sau când un 
beneficiu rezultă din mai multe atribute ale produsului. 

— Promovarea unei povestiri prin care se identifică o problemă 
şi apoi se oferă soluție la problema respectivă prin utilizarea 
produsului firmei noastre. Spre exemplu, o reclamă pentru 
ştergătoarele de parbriz se poate realiza conform acestei strategii 
arătând o ploaie torențială şi utilizarea ștergătoarelor respective care 
asigură o vizibilitate foarte bună șoferului care le foloseşte în timp ce 
alți şoferi au oprit pe marginea drumului din cauza lipsei de 
vizibilitate. 

— Reclama comparativă constă în compararea produsului 
firmei cu un produs competitor care este nominalizat (în SUA legislaţia 
permite acest lucru, în timp ce în Uniunea 

Europeană şi în România el nu este permis) sau nu este 
nominalizat în mod direct. 

Această strategie este potrivită când o marcă care nu este lider 
de piață poate oferi un beneficiu mai mare decât produsul lider de 
piaţă în categoria de produse respective. 

— Folosirea persoanelor publice în reclame. Strategia este 
utilizată deoarece consumatorii își amintesc cu mai multă ușurință 
celebrităţile. Problema este că prin acest tip de reclamă nu se 
realizează legătura cu beneficiul oferit de produs. De asemenea, dacă 
aceeași persoană publică va face reclamă şi se va asocia mai multor 
produse, se va crea confuzie în mintea consumatorilor. Persoanele 
publice pot fi folosite pentru a asocia personalitatea persoanei cu 
personalitatea dorită a produsului. Spre exemplu, lichiorului Epriz i s-a 


făcut reclamă de către Mircea Radu, realizatorul emisiunii „Din 
dragoste”, în ideea asocierii produsului cu ideea de romantism și 
dragoste. 

— Folosirea mărturiilor. Multe reclame folosesc mărturia unei 
persoane publice care prezintă produsul în mod favorabil. Spre 
exemplu, Andreea Esca și Mihaela Rădulescu au prezentat în mod 
favorabil diferite şampoane în reclame. Se pot folosi şi alte persoane 
nu neapărat publice care să ofere mărturii despre produse: un 
stomatolog despre pasta de dinţi, o gospodină despre un detergent, etc. 
Problema este că de multe ori persoanele care prezintă mărturiile 
(publice sau nu) sunt percepute ca acționând în propriul interes 
deoarece sunt plătite să facă acest lucru. Pentru a asigura o mai mare 
credibilitate unele firme au folosit în reclame mărturii ale unor 
consumatori, mărturii spontane, reale, neregizate, mărturii filmate cu 
camera ascunsă. 

— Prezentarea unei scene din viaţa de zi cu zi. Această strategie 
se potrivește cel mai bine când se pot identifica consumatori cu stiluri 
de viață specifice, ce pot fi apoi ilustrate în reclamă. 

— Demonstrația. Se poate prezenta într-o reclamă modul în 
care funcționează produsul. Avem nenumărate exemple în programele 
noastre de teleshopping, a unor astfel de produse (aparate de fitness, 
produse de bucătărie) care sunt prezentate funcționând fiind explicate 
beneficiile oferite consumatorilor. Această metodă este potrivită 
pentru lansarea unui produs nou, când acesta este simplu și oferă un 
beneficiu major. 

— Folosirea umorului. Puteţi atrage atenția consumatorului 
realizând reclame cu umor. Reclamele cu umor câștigă premii la 
concursurile internaționale, dar nu vând neapărat produsul. Această 
strategie este potrivită când doriţi să vă diferenţiaţi într-o mai mică 
măsură față de produsele similare existente pe piaţă. 

— Apelaţi la sistemul emoţional al consumatorilor. Folosiţi 
emoţiile în reclame. Spre exemplu, firma Michelin a obținut mai multe 
vânzări de anvelope datorită utilizării bebelușilor în reclame decât alte 
firme care au prezentat detalii tehnice despre produs. 

Această strategie funcționează pentru orice tip de produs şi în 
orice situație de marketing. Inima va învinge rațiunea în aproape orice 


vânzare. 

— Prezentaţi pur și simplu nume. Când intraţi pe o nouă piață 
reclame care să enunţe numele produsului cât mai tare și cât de des 
posibil, pot fi foarte eficace. La un stadiu ulterior după ce 
consumatorul s-a familiarizat deja cu numele produsului, puteţi începe 
să prezentați şi beneficiile produsului. 

Cel mai important în realizarea şi prezentarea unei reclame este 
ca audiența (consumatorii) să facă legătura între beneficiul oferit de 
produs (prezentat în reclamă) și numele produsului, lucru care se 
poate realiza cel mai bine prezentând numele produsului (marca) în 
primele momente ale reclamei înainte de a prezenta beneficiul oferit 
de produs25. 

În afara stabilirii mesajului în planificarea unei campanii 
publicitare foarte importantă este de asemenea alegerea și 
cumpărarea spațiului media, stabilirea frecvenţei de difuzare a 
reclamei şi a proporției propusă în care mesajul să ajungă la audiența 
dorită. Toate aceste activități au în general nevoie de ajutorul unei 
agenții specializate de publicitate, care în afara expertizei de creație şi 
planificare mai oferă și avantajul unei puteri de negociere ridicate la 
cumpărarea spaţiului media, ceea ce îi permite obținerea unor preţuri 
mai mici pentru spaţiul publicitar. 

Promovarea la locul vânzării (sau la locul cumpărării din 
perspectiva consumatorului; în engleză POS = „point of sale” sau POP 
„point of purchase”) poate motiva consumatorul 

25 Stemthal Brian, „Advertising Strategy” în Kellog on Marketing, 
Dawn lacobucci (editor), John Wiley and Sons, SUA, 2001, p. 226. 

Marketingul, premisa succesului în afaceri pentru a lua decizia 
finală de cumpărare. Folosite în mod corespunzător mijloacele de 
promovare la locul vânzării pot fi mult mai eficiente decât reclama. 

Câteva caracteristici ale mijloacelor de promovare la locul 
vânzării pe care să le luaţi în considerare ar fi: 

— Să convingă şi să invite consumatorul să ia produsul acasă 

— Să fie uşor de reţinut și distinct 

— Să atragă atenția consumatorului foarte repede (nu aveţi 
decât câteva secunde la dispoziție) 

— Să fie simplu 

— Să atragă dorința consumatorului de a afla mai multe despre 
produs. 


Printre mijloacele de promovare la locul vânzării se numără: 
semne, postere, vitrine, benzi, rafturi la casă, mirosuri, sunete, cârduri, 
tombole şi concursuri în magazine. Este recomandabil ca aceste 
mijloace de promovare la locul vânzării să fie adaptate sezonier 
(creații speciale pentru Paște și Crăciun) cât și regional (pentru mediul 
urban și mediul rural). Spre exemplu, magazinul Carrefour din 
București a organizat în perioada sărbătorilor de iarnă 2002 - 2003 un 
concurs realizat în felul următor: la fiecare jumătate de oră se oferea 1 
milion de lei consumatorului ce se afla în fața casei de marcat ce era 
trasă la sorți. 

Există patru momente pentru care firma trebuie să se 
pregătească pentru a satisface consumatorul și a-i vinde produsul: 

— Pe raft, unde ambalajul produsului joacă un rol foarte 
important în a atrage consumatorul. De asemenea alte mijloace de 
promovare (indicatoare, afişe) în jurul rafturilor pentru a atrage 
atenția pot ajuta consumatorul să găsească produsul firmei pe raft. 

— La casa de marcat, deoarece consumatorul se poate răzgândi 
după ce a luat produsul de pe raft până ajunge să-l plătească. Situarea 
unor mijloace de promovare a produsului în jurul casei de marcat 
pentru a-l convinge pe consumator că a luat decizia cea bună, sunt 
binevenite. 

— Acasă la folosire, când produsul trebuie să funcționeze aşa 
cum s-a promis. 

— După folosire. Practic produsul trebuie să funcționeze atât de 
bine astfel încât să determine consumatorul să-l caute din nou pe 
rafturile magazinelor. 

Observăm că în două din cele patru momente esențiale în care 
produsul trebuie „să se vândă” intervin mijloacele de promovare la 
locul vânzării (pe raft şi la casa de marcat). Ele ajută activităţile de 
reclamă să aibă un efect mai mare. 

